**Beletrizovaný životopis**

**-** úradný životopis (v administratívnom štýle)

- **beletrizovaný životopis** (v umeleckom štýle)

↓ ↓ ↓

využíva **prostriedky umeleckého štýlu** (metafory, prirovnania, zdrobneniny...);

využíva okrem **informačného slohového postupu** (aspoň 5 faktov: narodenie, rodinné zázemie, štúdium, záujmy, schopnosti, plány do budúcnosti), **rozprávací slohový postup** (ako keby príbeh o živote);

**kompozícia**: úvod, jadro (jadro ďalej členíme na odseky), záver, postupujeme chronologicky - tak ako udalosti nasledovali za sebou;

**jazykové prostriedky:** spisovná slovenčina, dôraz sa kladie na UMELECKÉ PROSTRIEDKY

*Bol nádherný jedenásty júnový deň, písal sa rok 1992. Slniečko pekne svietilo, na oblohe nebolo ani jedného mráčika. V deň keď som prišla na svet, začala moja cesta životom. Síce s menšími komplikáciami, ale predsa som sa narodila a celá rodinka sa veľmi tešila. Rodičia mi dali meno Kristína. Uvažovali medzi menami Kristína a Karolína ale nakoniec sa rozhodli pre Kristínu. Každý sa o mňa veľmi staral, ale rozmaznávať ma predsa len nechceli...*

*Najprv som bol len taký malý, nenápadný uzlíček s očami. A keď poviem s očami, tak s poriadnymi. Ako plynul čas, tak sa formovalo nielen moje, najprv maličké, ale čím ďalej tým väčšie a dlhšie telo, ale aj moja myseľ a rozum. Detské dupačky mi boli čoraz viac tesnejšie a tesnejšie (nie, že by sa mame v práčke zbiehali).*

*„Život je kreslenie bez gumy“, povedal Albert Einstein. A ako každý aj ja mám pred sebou ceruzku a papier, no je iba na mne, aký obraz si načrtnem.*