Beseda o extrémizme

Beseda, ktorá sa uskutočnila 30. marca 2017 na tému Extrémizmus, bola tým horším variantom. Lepšou možnosťou by bolo, keby sa vôbec nemusela uskutočniť. Žiaľ, i po 70 rokoch od najhoršej skúsenosti s týmto fenoménom sa vôbec nedá konštatovať, že sloboda, demokracia, tolerancia a humanizmus sú samozrejmosťou. Nie, nie sú. Možno práve preto, že dnešní mladí ľudia nepoznajú nič horšie, vnímajú každé „prešľapy“  demokracie ako výzvu hľadať novú, často radikálnu cestu. O týchto nástrahách, rôznych podobách ľavicového a pravicového extrémizmu, ktoré apelujú na city a emócie, pričom úplne ignorujú kritické myslenie, prišiel informovať študentov 3. A Mgr. Lang z PZ SNV.

Vedieť, rozpoznať a hlavne odmietnuť – to bolo cieľom tejto besedy. Pevne veríme, že sa ho podarilo naplniť a že takéto a podobné akcie pomôžu mladým ľuďom sa orientovať v tomto svete a vykročiť správnym smerom do svojho života.

Text a foto: Mgr. R. Burčák