Beseda so spisovateľkou

*Otvára sa kniha veľká,*

*prišla pani spisovateľka.*

*Pekné nápady má,*

*cez knižku nám ich rozpráva.* (L. M. Rejdovjanová)

Na utorok 4. 4. 2017 sa žiaci prímy veľmi tešili a aj pripravovali. Navštívila ich pani spisovateľka Bc. Ľudmila Hladtová. Je autorkou a  zároveň ilustrátorkou knihy pre deti s názvom Katkine sny. Jej ďalšia kniha určená pre detských čitateľov onedlho uzrie svetlo sveta.

Pani spisovateľka veľmi pútavo rozprávala o písaní kníh, o inšpirácii, o svojich vzoroch, no tiež o tom, že v dnešnej dobe nie je jednoduché nájsť vydavateľa. Nasledovali otázky žiakov a rozhovory o všeličom.

Dôležité je však posolstvo knihy: *Každý človek o niečom sníva, no za splnené sny treba vedieť aj poďakovať...*

Ďakujeme za spoločne strávený čas a tešíme sa na stretnutie s pani spisovateľkou pri ďalšej knihe.

Text: Mgr. K. Blahovská

Foto: D. Schmidt, príma