**Bielorusko** dlhý tvar názvu **Bieloruská republika** je najväčší štát na území [Východnej Európy](https://sk.wikipedia.org/wiki/V%C3%BDchodn%C3%A1_Eur%C3%B3pa)[[4]](https://sk.wikipedia.org/wiki/Bielorusko#cite_note-4), ktorý nemá prístup k moru. Bielorusko hraničí s piatimi štátmi – na juhu s [Ukrajinou](https://sk.wikipedia.org/wiki/Ukrajina) (891 km), na západe s [Poľskom](https://sk.wikipedia.org/wiki/Po%C4%BEsko) (535 km), na severozápade s [Litvou](https://sk.wikipedia.org/wiki/Litva) (677 km) na severe s [Lotyšskom](https://sk.wikipedia.org/wiki/Loty%C5%A1sko) (167 km) a na severe a východe s [Ruskou federáciou](https://sk.wikipedia.org/wiki/Rusk%C3%A1_feder%C3%A1cia) (1 239 km).

***-štátne zriadenie***: prezidentská republika

***-úradné jazyky***: bieloruština, ruština

**Povrch**

Reliéf Bieloruska je málo členitý, prevažuje relatívne rovinatý terén. Najvyšším bodom je [Dziaržynskaja hara](https://sk.wikipedia.org/wiki/Dziar%C5%BEynskaja_hara) ([po bielorusky](https://sk.wikipedia.org/wiki/Bieloru%C5%A1tina): *Гара Дзяржынская*) vysoká 345 m. Krajina je súčasťou [Východoeurópskej nížiny](https://sk.wikipedia.org/wiki/V%C3%BDchodoeur%C3%B3pska_n%C3%AD%C5%BEina). Typickým krajinotvorným prvkom sú početné jazerá (okolo 11 000), ktorých plocha zväčša nepresahuje 0,5 km². Lesy pokrývajú asi 34 % krajiny, panenský prales sa zachoval v [Bielovežskom národnom parku](https://sk.wikipedia.org/w/index.php?title=N%C3%A1rodn%C3%BD_park_Bielove%C5%BEsk%C3%BD_prales&action=edit&redlink=1) ([po bielorusky](https://sk.wikipedia.org/wiki/Bieloru%C5%A1tina): *Белавеская пушча*, [po poľsky](https://sk.wikipedia.org/wiki/Po%C4%BE%C5%A1tina): *Puszcza Białowieska*) v poľsko-bieloruskom pohraničí (na [zozname svetového dedičstva UNESCO](https://sk.wikipedia.org/wiki/Lokality_Svetov%C3%A9ho_dedi%C4%8Dstva_v_Eur%C3%B3pe)).

**Podnebie**

Bielorusko patrí do mierneho podnebného pásma na rozhraní kontinentálnych a oceánskych zón. Oceánske prúdenie je spôsobené blízkym [Baltským morom](https://sk.wikipedia.org/wiki/Baltsk%C3%A9_more) a [Atlantickým oceánom](https://sk.wikipedia.org/wiki/Atlantick%C3%BD_oce%C3%A1n). Krajina má teplé letá a chladné zimy s relatívne malým počtom zrážok (546 – 693 mm). Priemerná letná teplota neprekračuje 17,5 °C (júl) a zimná -7 °C (január).

## Vodstvo

Bieloruské územie sa nachádza na rozvodí medzi [Baltským](https://sk.wikipedia.org/wiki/Baltsk%C3%A9_more) a [Čiernym morom](https://sk.wikipedia.org/wiki/%C4%8Cierne_more). Krajinou pretekajú tri významné vodné toky – [Pripiať](https://sk.wikipedia.org/wiki/Pripia%C5%A5_(rieka)) a [Dneper](https://sk.wikipedia.org/wiki/Dneper) (na 115 km tvorí bielorusko-ukrajinskú hranicu), [Berezina](https://sk.wikipedia.org/wiki/Berezina) a [Sož](https://sk.wikipedia.org/w/index.php?title=So%C5%BE&action=edit&redlink=1), ktoré tečú do [Čierneho mora](https://sk.wikipedia.org/wiki/%C4%8Cierne_more) a rieky na severozápade – [Neman](https://sk.wikipedia.org/wiki/Neman_(rieka)" \o "Neman (rieka)), [Západná Dvina](https://sk.wikipedia.org/wiki/Z%C3%A1padn%C3%A1_Dvina) (Daugava), kým [Vilija](https://sk.wikipedia.org/wiki/Vilija) a [Západný Bug](https://sk.wikipedia.org/w/index.php?title=Z%C3%A1padn%C3%BD_Bug&action=edit&redlink=1) tečú do [Baltského mora](https://sk.wikipedia.org/wiki/Baltsk%C3%A9_more).

Obyvateľstvo

Počet obyvateľov Bieloruska k 1. januáru 2018 dosiahol približne 9 492 000 ľudí.[[1]](https://sk.wikipedia.org/wiki/Bielorusko#cite_note-sat-1) V posledných rokoch sa stabilizoval tesne pod 9,5 miliónmi. Prirodzený úbytok, ktorý trápil krajinu od roku 1993 sa značne zmiernil a pre výrazné znižovanie počtu zomrelých a mierne zvyšovanie pôrodnosti dosiahol v roku 2015 len 621 ľudí. Je predpoklad, že Bielorusko dosiahne v roku 2016 prirodzený prírastok, ktorý by ale nemal dlho vydržať, keďže sa postupne do plodného veku dostávajú menej početné ročníky narodené v 90. rokoch.

|  |  |  |  |
| --- | --- | --- | --- |
| **miestnenie** | **Národnosť**[**[5]**](https://sk.wikipedia.org/wiki/Bielorusko#cite_note-5) | **Počet** | **%** |
| **1** | [Bielorusi](https://sk.wikipedia.org/wiki/Bielorusi) | 7 957 252 | 83,7 |
| **2** | [Rusi](https://sk.wikipedia.org/wiki/Rusi) | 785 084 | 8,3 |
| **3** | [Poliaci](https://sk.wikipedia.org/wiki/Poliaci) | 294 549 | 3,1 |
| **4** | [Ukrajinci](https://sk.wikipedia.org/wiki/Ukrajinci) | 158 723 | 1,7 |
| **5** | [Židia](https://sk.wikipedia.org/wiki/%C5%BDidia) | 12 926 | 0,14 |
| **6** | iní | 76 610 | 0,81 |

**Vierovyznanie**

|  |  |  |
| --- | --- | --- |
| **Umiestnenie** | **Náboženstvo** | **%** |
| **1** | [Pravoslávie](https://sk.wikipedia.org/wiki/Pravosl%C3%A1vna_cirkev_(v%C3%BDchodn%C3%A1_Eur%C3%B3pa)) | 60 – 70 |
| **2** | [Katolicizmus](https://sk.wikipedia.org/wiki/Katolicizmus) (latinského a byzantského obradu) | 15 – 20 |
| **3** | [Protestantizmus](https://sk.wikipedia.org/wiki/Protestantizmus) | 5 – 10 |
| **4** | [Bez vyznania](https://sk.wikipedia.org/wiki/Ateizmus) | 15 – 20 |

**Sídla: **

 [Homeľ](https://sk.wikipedia.org/wiki/Home%C4%BE)  [Mahiľov](https://sk.wikipedia.org/wiki/Mahi%C4%BEov)  [Vicebsk](https://sk.wikipedia.org/wiki/Vicebsk)  [Hrodna](https://sk.wikipedia.org/wiki/Hrodna)  [Brest](https://sk.wikipedia.org/wiki/Brest_(Bielorusko))  [Polac](https://sk.wikipedia.org/w/index.php?title=Polack&action=edit&redlink=1)

**Hospodárstvo:**

Na nerastné suroviny je krajina dosť chudobná, okrem **rašeliny, dreva, vápenca** a menších zdrojov **ropy**.

**Poľnohospodárstvo** sa zameriava na pestovanie ľanu (**výroba kobercov**, ktoré sú žiadané po celej Európe), ďalej obilnín (jačmeň, ovos, žito..), zeleniny, zemiakov a cukrovej repy. Živočíšna výroba produkuje hovädzie a bravčové mäso, mlieko, chovajú sa kožušinové zvieratá a včely. Bielorusko je ekonomicky orientované na Rusko, kde aj predáva väčšinu zo svojej výroby.