**Naši študenti úspešní v Biologickej olympiáde kategórie C**

V stredu 4.2.2015 sa naši študenti kvarty zúčastnili na Obvodnom kole Biologickej olympiády v kategórii C. Súťaž sa uskutočnila v priestoroch Centra voľného času. V teoreticko-praktickej časti získal **Adam Horňák 1.** a **Mária Boršodiová 2. miesto**. Podobne úspešní sme boli aj v kategórii projektových prác, v ktorej **1. miesto** získal **Ľubomír Krompaský** a **2. miesto** obsadila **Dušana Luščáková**. Študentom blahoželáme a prajeme veľa úspechov v krajskom kole tejto olympiády.

RNDr. Lenka Škarbeková