**Príprava na vyučovaciu jednotku (45 minút)**

**Meno a priezvisko:** Radka Schwartzová

**Tematický celok:** Biosféra

**Téma:** Biosféra

**Ročník**: 1. A/ V.O.

|  |  |
| --- | --- |
| ***Ciele vyučovacej hodiny*** | ***Vstupné vedomosti*** |
| Žiak vie: |  |
| ***Didaktické problémy, miskoncepcie*** |
|  |
| ***Prostriedky, pomôcky*** | ***Metódy a formy*** |
|  |  |

**Úvod (2 min.)**

Pozdrav so žiakmi. Zápis chýbajúcich žiakov.

**Opakovanie (10 min.)**

Žiaci budú v úvode hodiny písať 10 minútovku, čím si zopakujú učivo z predchádzajúcich dvoch vyučovacích hodín.

*10 minútovky – skupina A, B:*

**Skupina: A Meno:**

1. Vysvetli rozdiel medzi pôdnym druhom a pôdnym typom.

2. Vymenuj pôdne typy od rovníka k pólom + jeden z pôdnych typov bližšie charakterizuj.

3. Čo je to ilimerizácia?

4. V ktorých častiach SR sa vyskytuje ranker?

5. Vymenuj zonálne pôdne typy nížin.

6. Aký je rozdiel medzi zonálnymi a azonálnymi pôdnymi typmi?

**Skupina: B Meno:**

1. Čo je to pôdna sonda?

2. Vymenuj pôdne typy od rovníka k pólom + jeden z pôdnych typov bližšie charakterizuj.

3. Čo je to feralitizácia?

4. Pod akým typom vegetácie sa vyskytuje hnedá lesná pôda (kambizem)?

5. Vymenuj azonálne pôdne typy.

6. Aký je rozdiel medzi zonálnymi a azonálnymi pôdnymi typmi?

**Motivácia (5 min.)**

So žiakmi budem viesť diskusiu, pričom využijem metódu -problém ako motivácia. V prezentácii zobrazím prostredníctvom obrázkov občasnú a trvalú snežnú čiaru v Alpách, Andách, na SR.

*Žiakov sa budem pýtať nasledujúce otázky:*

* Kedy tento „úkaz“ môžeme počas roka pozorovať a kde?
* Vyskytujú sa takéto zasnežené časti hôr v niektorých častiach sveta po celý rok?
* Ak áno, tak v ktorých?

Cieľom tejto motivácie je zamerať sa na miskoncepciu u žiakov, že v tropickom či subekvatoriálnom podnebí sa nevyskytuje večný sneh a ľad. To či žiaci odpovedali správne sa dozvedia až v expozičnej fáze vyučovacej hodiny.

**Expozícia (13 min.)**

Žiakom vysvetľujem učivo prostredníctvom prezentácie vytvorenej v programe PowerPoint. Úlohou žiakov je dopisovať si vynechané pojmy v poznámkach, ktoré dostanú vytlačené.

**Fixácia (5 min.)**

Pri upevňovaní nového učiva využijem aktivitu – ťahák. Žiakom rozdám malé papieriky a ich úlohou bude na nich zapísať všetko čo si z dnešnej hodiny zapamätali. Súčasťou prezentácie budú nasledujúce body, ku ktorým by sa mali žiaci vyjadriť.

*Pomocné body:*

* Biosféra
* Biológia
* Biogeografia
* Ekologické činitele
* Biocenóza
* Ekosystém
* Vertikálne členenie biosféry (všeobecná schéma, na SR)