***Bitka o Stalingrad***

**Bitka o Stalingrad** alebo **stalingradská bitka** alebo **bitka pri Stalingrade** bolo ozbrojené stretnutie na juhozápade európskej časti [Sovietskeho zväzu](https://sk.wikipedia.org/wiki/Sovietsky_zv%C3%A4z), v ktorom bojovali vojská [Osi](https://sk.wikipedia.org/wiki/Os_Berl%C3%ADn-R%C3%ADm-Tokio), predovšetkým [nacistického Nemecka](https://sk.wikipedia.org/wiki/Nacistick%C3%A9_Nemecko), [Rumunska](https://sk.wikipedia.org/wiki/Rumunsk%C3%A9_kr%C3%A1%C4%BEovstvo), [Maďarska](https://sk.wikipedia.org/wiki/Ma%C4%8Farsk%C3%A9_kr%C3%A1%C4%BEovstvo) a [Talianska](https://sk.wikipedia.org/wiki/Talianske_kr%C3%A1%C4%BEovstvo_(1861_%E2%80%93_1946)), proti [sovietskym](https://sk.wikipedia.org/wiki/Sovietsky_zv%C3%A4z) silám. Bojové operácie prebiehali vo vysokom tempe viac než šesť mesiacov od [21. augusta](https://sk.wikipedia.org/wiki/21._august) [1942](https://sk.wikipedia.org/wiki/1942), keď sa začal útok na mesto, do [2. februára](https://sk.wikipedia.org/wiki/2._febru%C3%A1r) [1943](https://sk.wikipedia.org/wiki/1943), keď sa vzdali posledné zvyšky nemeckých síl obkľúčených v meste [Stalingrad](https://sk.wikipedia.org/wiki/Stalingrad) (dnes [Volgograd](https://sk.wikipedia.org/wiki/Volgograd)). Dobitie Stalingradu mal byť jedným z čiastkových cieľov pre postup nemeckej ofenzívnej kampane južným smerom na [Kaukaz](https://sk.wikipedia.org/wiki/Kaukaz_(geografick%C3%A1_oblas%C5%A5)). Bitka bola jedným z rozhodujúcich momentov v bojoch na [východnom fronte](https://sk.wikipedia.org/wiki/Ve%C4%BEk%C3%A1_vlasteneck%C3%A1_vojna)[[2]](https://sk.wikipedia.org/wiki/Bitka_o_Stalingrad#cite_note-Tucker-2) a celej [druhej svetovej vojny](https://sk.wikipedia.org/wiki/Druh%C3%A1_svetov%C3%A1_vojna). Bola jednou z najkrvavejších a najväčších bitiek a v histórii vojenstva vôbec, keďže v jednotlivých etapách bitky bojovalo na oboch stranách dovedna vyše 2 milióny vojakov, 2 000 tankov, do 25 000 delostreleckých zbraní a 2 300 lietadiel[[3]](https://sk.wikipedia.org/wiki/Bitka_o_Stalingrad#cite_note-3). V dôsledku sovietskej [zimnej protiofenzívy](https://sk.wikipedia.org/wiki/Oper%C3%A1cia_Uran) padla do obkľúčenia a neskôr bola zničená veľká skupina nemecko-rumunských vojsk o sile asi 300 000 mužov.

Bojové operácie možno rozdeliť na dve fázy. Prvá fáza sa začala [17. júla](https://sk.wikipedia.org/wiki/17._j%C3%BAl) [1942](https://sk.wikipedia.org/wiki/1942) radom ťažkých bojov medzi [Donom](https://sk.wikipedia.org/wiki/Don" \o "Don)a [Volgou](https://sk.wikipedia.org/wiki/Volga), pri ktorých sovietske sily utrpeli rad porážok, no neumožnili Nemcom dostatočne rýchlo postúpiť. V rozhodujúcom momente nemecké velenie rozdelilo svoje sily na dve časti. [Skupina armád A](https://sk.wikipedia.org/w/index.php?title=Skupina_arm%C3%A1d_A&action=edit&redlink=1) sa pokúsila preraziť na [Kaukaz](https://sk.wikipedia.org/wiki/Kaukaz_(geografick%C3%A1_oblas%C5%A5)) a [Skupina armád B](https://sk.wikipedia.org/w/index.php?title=Skupina_arm%C3%A1d_B&action=edit&redlink=1) mala prekročiť Volgu v oblasti Stalingradu a dosiahnuť pobrežie [Kaspického mora](https://sk.wikipedia.org/wiki/Kaspick%C3%A9_more). V oblasti mesta Stalingrad (dnes [Volgograd](https://sk.wikipedia.org/wiki/Volgograd)) sa následne rozpútali ťažké pouličné boje trvajúce niekoľko mesiacov. Začiatkom zimy 19. novembra 1942 sovietske velenie zorganizovalo [protiofenzívu](https://sk.wikipedia.org/wiki/Oper%C3%A1cia_Uran), v dôsledku ktorej uviazla v meste a jeho okolí celá nemecká [6. armáda](https://sk.wikipedia.org/wiki/6._arm%C3%A1da_Wehrmachtu) a časti ďalších jednotiek. Výsledkom protiofenzívy bola strata asi 1 050 000[[4]](https://sk.wikipedia.org/wiki/Bitka_o_Stalingrad#cite_note-John_Macdonald-4) vojakov [Osi](https://sk.wikipedia.org/wiki/Os_Berl%C3%ADn-R%C3%ADm-Tokio) (600 000 Nemcov, 200 000 Rumunov, 130 000 Talianov a 120 000 Maďarov padlo, bolo ranených alebo zajatých[[5]](https://sk.wikipedia.org/wiki/Bitka_o_Stalingrad#cite_note-5)). V dôsledku toho stratilo nacistické Nemecko na fronte dovtedajšiu strategickú iniciatívu, ktorú už nikdy viac nedosiahlo. Pre [Sovietsky zväz](https://sk.wikipedia.org/wiki/Sovietsky_zv%C3%A4z), ktorý v bojoch utrpel rovnako ťažké straty (okolo 1 200 000 mŕtvych, nezvestných a ranených[[1]](https://sk.wikipedia.org/wiki/Bitka_o_Stalingrad#cite_note-www.soldat.ru-1)) bolo víťazstvo počiatkom oslobodzovania strateného územia a viedlo k celkovému víťazstvu v roku [1945](https://sk.wikipedia.org/wiki/1945).