Slovo sponzor je magickým slovom dnešnej doby. Môžeme ho definovať ako ochotu bohatších pomôcť chudobnejším alebo podporiť užitočné spoločenské akcie. Kto si dnes nájde sponzora, dokáže urobiť veľké veci. Prežívame prvý deň Nového roka. Predstavujeme si niektoré udalosti, ktoré nás v ňom čakajú. A je asi aj dosť takých, kde by nám pomoc nejakého sponzora dobre padla. Cirkev nám žiaľ, nemôže ponúknuť zoznamy bohatších ľudí, ktorí by nám mohli pomôcť v tomto roku. Ponúka nám čosi iné a hodnotnejšie. Ponúka nám sponzora, ktorý nám chce pomáhať viac, ako len peniazmi. Pápež Pavol VI. sa rozhodol, že pomocníčkou, s ktorou začneme každý Nový rok, bude Panna Mária – Bohorodička. Panna Mária vychádza v ústrety našim potrebám a chce nám pomôcť v tom, čo si dnes všetci navzájom blahoželáme. Sú to tri priania: zdravie, šťastie a Božie požehnanie. Nikde vo Sv. písme nečítame, aký bol zdravotný stav Panny Márie. Môžeme však predpokladať, že Matka Božia bola po telesnej stránke zdravou ženou. Dokázala podstúpiť veľa námah pri svojom Synovi od Betlehema až po Kalváriu. Človek však netrpí len telesne, ale aj duševne. Môžeme s istotou povedať, že Panna Mária prežila veľa duševných bolestí. Aj ju, ktorá chcela vo všetkom plniť Božiu vôľu, museli raniť také chvíle, ako bol útek do Egypta alebo hľadanie Ježiša v chráme, o pohľade na kríž jej Syna ani nehovoriac. Bola Panna Mária šťastná? Alžbeta nazýva Pannu Máriu blahoslavenou (porov. Lk 1, 45). Slovo blahoslavená môžeme chápať aj ako šťastná. Alžbeta aj vysvetľuje dôvod šťastia Panny Márie. Spočíval v ochote Panny Márie uveriť všetkému, čo jej povedal Pán (porov. Lk 1, 45). Ale šťastie jej prinášalo aj stále zameranie na Boha. Lebo Boh dopraje veľa šťastných chvíľ tomu, kto vsadil život do jeho rúk. A okrem bolestí, ktoré prežila pri svojom Synovi, zažila aj to ľudské šťastie, ktoré pociťuje každá matka pri svojom milujúcom dieťati. Alžbeta pozdravuje Pannu Máriu slovami: „Požehnaná si medzi ženami“ (Lk 1, 42). Božím požehnaním pre Pannu Máriu boli mimoriadne výsady, ktoré dostala od Boha. Spomína ich pri zvestovaní anjel Gabriel. Mária bola uchránená od všetkých hriechov a preto ju pozdravuje: „Zdravas, milosti plná“ (Lk 1, 28). Na to naväzuje vrcholný Boží dar: „Počneš a porodíš syna a dáš mu meno Ježiš“ (Lk 1, 31).   
  
Panna Mária vie, čo je to zdravie, šťastie a Božie požehnanie. Chce nám byť vzorom a pomocníčkou, aby tieto slová neboli len frázou a aby sme pochopili ich hlboký zmysel. My dávame v živote prioritu predovšetkým zdraviu. A je naozaj pravdou, že zdravie je základom ľudských snažení. Nehovorím, že všetkých ľudských snažení. Ak by sme tvrdili, že len zdravý človek môže hodnotne prežiť život, zavrhli by sme milióny ľudí na celom svete, ktorí dokážu aj v utrpení vytvárať veľké hodnoty. Ak chápeme zdravie ako Boží dar, tak by sme mali vedieť, prečo nám Boh tento dar dáva. Zdravie je predovšetkým životná šanca. My ju môžeme, ale aj nemusíme využiť. Je to ako pri futbale. Futbalista sa nestáva veľkým preto, že sa dostáva do šancí, ale preto, že šance využije na strelenie gólu. Ani hodnota nášho života nespočíva v tom, že sme celý život zdraví, ale že zdravie využijeme na vznešené ciele. Ak zdravý človek dal svoje zdravie do služieb Bohu a blížneho, tak pochopil zmysel zdravia. Najhroznejšia kombinácia v živote je: zdravie a konanie zla. Niekedy zdraví ľudia urobia toľko zla, že by bolo lepšie, keby boli chorí. A zasa sú ľudia, ktorých práve bolesť mobilizuje a dáva im možnosti dokázať veľké veci. My už napríklad vieme, že náš Sv. Otec nie je zdravý. Nie je to obdivuhodné, že so svojím utrpením prechádza po celom svete a roznáša ľuďom nádej? Mohol by žiť za stenami Vatikánu a všetci by mali preto pochopenie. Alebo si pripomeňme paraolympiády. Po olympiádach, na ktorých súťažia zdraví športovci nasledujú za niekoľko týždňov súťaže postihnutých športovcov. A ich výkony sú niekedy obdivuhodnejšie ako zdravých športovcov. Matka Božia nás práve učí, aby sme dokázali aj v zdraví aj v utrpení obohacovať seba a svet, v ktorom žijeme.   
  
Prajeme si aj šťastie. Vieme však, čo je pravé šťastie? Človek má dve možnosti: mať šťastie a byť šťastný. Mať šťastie znamená, že napríklad vyhráme v nejakej tipovacej alebo žrebovacej súťaži určitú sumu peňazí. Vieme, že na celom svete sa takto ponúka ľuďom šťastie. Nie je na svete televízia, ktorá by neukazovala šťastných výhercov rozličných súťaží. Niekedy aj my máme radosť z toho, že sa podarí niekomu chudobnejšiemu niečo získať. Ale aj závidíme, že niekto mal takéto šťastie. Tento typ šťastia má jednu chybu krásy: má len chvíľkovú hodnotu. Poznáte ľudí, ktorých bohatstvo urobilo natrvalo šťastnými? Ja nie. Častejšie sa stáva, že materiálne hodnoty prinášajú do života človeka alebo rodiny hotové peklo. Preto rozumný človek hľadá také zdroje šťastia, ktoré ho urobia natrvalo šťastným. Panna Mária našla šťastie v duchovných hodnotách. Aj pre nás je to najistejší spôsob. Viera v Boha, ochota pomáhať, deliť sa, vychovávať, vytvárať harmóniu v rodine, odpúšťať, vzdelávať sa, to sú pramene trvalého šťastia. Takéto šťastie sa v televízii preto málo ukazuje, lebo je v srdci a nie v rukách, alebo v peňaženke. A len čo máme v srdci, to je opravdivo naše.   
  
Prajeme si jeden druhému Božie požehnanie. Ono spočíva v ochrane Boha nad našimi životnými podujatiami. Všetko, čo robíme dobre, má cenu pred Bohom. Boh sa chce postarať, aby naše skutky priniesli hodnotu nám aj iným. Niekedy to pociťujeme hneď, inokedy až po dlhšej dobe. Kto pochopil hodnotu Božieho požehnania, ten nedelí svoje skutky na náboženské a nenáboženské. Boh tak isto požehnáva našu modlitbu ako prácu v záhrade. Tak isto prijímanie sviatostí ako pomoc ľuďom. Ak sa ráno prebudíme, dajme do Božích rúk všetky činnosti, námahy a radosti celého dňa. Pod ochranou Panny Márie začíname Nový rok. Dnešný deň je dňom nádejí, očakávaní a prosieb. Sľúbme Panne Márii, že sa k nej budeme nielen modliť, ale ju aj nasledovať v jej životných postojoch. Potom aj my nájdeme to, čo našla ona: „milosť u Boha“ (Lk 1, 31).

**Bohorodička**

Na náš život pôsobia rozličné udalosti a zážitky. Prežili sme ich minulý rok a čakajú nás aj v tomto Novom roku. Niektoré boli alebo budú pre nás príjemné, iné boli alebo budú ťažšie. Ochota alebo schopnosť ako sa človek dokáže vysporiadať s rozličnými udalosťami, postupne formuje celú jeho osobnosť. Nový rok začíname oslavou Panny Márie Bohorodičky. A tak ako nám aj jej Boh doprial mnoho zážitkov, ktoré vplývali na jej život. Evanjelium nám hovorí o pastieroch, ktorí vyrozprávali ľuďom všetko o Ježišovi, čo počuli od anjelov. Všetci ľudia sa čudovali, ale o postoji Márie sv. Lukáš napísal: “Ale Mária zachovávala všetky tieto slová vo svojom srdci a premýšľala o nich”. Podobne napísal, keď dvanásťročný Ježiš vysvetľoval jej a sv. Jozefovi, prečo zostal v chráme: “A jeho matka zachovávala všetky slová vo svojom srdci”.   
  
Čo chcel sv. Lukáš týmito vyjadreniami povedať? Srdce v biblickom zmysle je strediskom duchovného života človeka. V srdci sa spolu stretávajú duch, rozum, vôľa a pocity. Srdce vyjadruje pocity ľudskej duše, dobré i zlé. Vyjadruje celú osobnosť človeka. Jeho hĺbku, najintímnejšie priania a túžby. Je totožné s človekom. Je jeho svedomím. V ňom sa Boh dáva poznať človekovi a vzbudzuje vieru. V srdci človek o Bohu a jeho slovách uvažuje. V prípade Márie to znamenalo, že všetko, čo o Ježišovi počula, ale aj všetko, čo jej povedal on sám, prijala do svojho srdca ako najvzácnejší poklad. To s ňou žilo, nad tým rozjímala a podľa toho konala. To prinášalo najväčší zmysel jej životu a s tým sa delila aj s inými ľuďmi. Nie v tom zmysle, že by každému o tom rozprávala, ale každý pocítil pri nej bohatstvo jej vnútorného života. Hĺbku svojich zážitkov dokázala spojiť aj s dejinami spásy, čo vyjadrila vo svojom Magnifikat u Alžbety. Bola si vedomá aj toho, že v budúcnosti príde deň, v ktorom sa pochopí všetko, čo sa zdalo v danej chvíli ešte nejasné. Ona bude potom pripravená, aby všetko, čo zachovávala vo svojom srdci, odovzdala rodiacej sa Cirkvi.   
  
Aj nám sa bude Boh v nastávajúcom roku prihovárať svojim slovom a rozličnými udalosťami. Ak sa chceme podobať na Bohorodičku, mali by sme ich aj my zachovávať vo svojom srdci a premýšľať o nich. Náš postoj by mal byť taký, ako to vysvetlil Ježiš v Podobenstve o rozsievačovi. Božie slovo by v našom srdci malo zostať a priniesť úrodu. Môže to byť napríklad vtedy, keď sa nás dotknú slová kázne. Niekedy poviete, že máte pocit akoby kňaz kázal len o vás a len pre vás. A práve to je chvíľa, keď Božie slovo prichádza do nášho srdca a chce sa ho zmocniť. Nie je to potom škoda, keď na to rýchlo zabudneme alebo prestaneme ďalej premýšľať? Inokedy sa nám Boh prihovára vo sviatosti zmierenia. Koľko ale vydržia naše predsavzatia? Môže sa nám prihovoriť aj pri čítaní Sv. Písma alebo pri modlitbe. Zúžitkujme tieto slová vo svojom srdci. Lebo môže prísť v našom živote chvíľa, keď budem túžiť počuť Boží hlas a Boh bude mlčať…  
  
Nový rok bude zaiste bohatý aj na rozličné udalosti. Možno v našom osobnom živote, možno v živote našich blízkych alebo v živote farnosti, našej spoločnosti, alebo v Cirkvi a vo svete. Nie všetky udalosti naplnia hneď naše srdce radosťou. Možno budú aj také, ktoré v ňom spôsobia bôľ. Aj tie musíme prijať a premýšľať nad nimi. Uvažovať, čo nám nimi chce Boh povedať. Či nás náhodou nepripravuje na nejakú zmenu v živote. Či nám prostredníctvom utrpenia nechce ponúknuť novú kvalitu života. Či nechce, ako to povedal Ježiš Nikodémovi, aby sme sa narodili z vody a z Ducha Svätého. Niektoré udalosti budeme možno musieť chápať v kontexte celých dejín spásy. Práve z tohto pohľadu dokážeme nájsť najvhodnejšie vysvetlenie pre rozličné javy. Musíme prijať aj to, že či už v našom osobnom živote, alebo v živote spoločnosti, niektoré udalosti úplne pochopíme až neskôr. Možno po mesiacoch. Možno až po rokoch. Ani Panne Márii nebolo hneď všetko jasné a zrozumiteľné. V takomto postoji sa najkrajšie prejavuje dôvera v Boha.   
  
Túžme sa chrániť v Novom roku dvoch postojov. Prvým je tvrdosť srdca, ktoré nechce počúvať Boha. Viete z minulosti, že to bola hrozná smrť, keď niekoho pochovali a on bol ešte živý. Nechceme sa aj my pochovávať počas nášho života. Robili by sme tak vtedy, keby sa naše srdce premenilo na kameň, do ktorého nemôže Boh nič zasadiť. Druhým nebezpečným postojom je neochota premýšľať. Kto nepremýšľa, kto nehľadá, kto neanalyzuje, čo mu chce povedať Boh a udalosti, ten sa môže stať duševne negramotným. Negramotní ľudia sa prejavujú napríklad tým, že nevedia čítať. Ich duševný obzor ostáva stále zamknutí na 12 zámkov a ničomu nerozumejú. Vstupujme do Nového roku s nádejou a dôverou. Tešme sa na všetko, čo nám chce Boh v tomto roku dať a prosme ho, aby sme vedeli prijať a pochopiť zmysel jeho slov a udalostí. Budeme sa tak podobať na Matku Božiu, s ktorej pomocou a príkladom Nový rok začíname.

Bohorodička

Dnešný deň je dňom blahoželaní. Ale veríme, že majú nejaký zmysel? Môže sa splniť to, čo niekomu prajeme, alebo sú to len slová, ktoré nemajú žiaden účinok a hovoríme ich len zo zvyku? Alebo veríme, že požehnanie, ktoré dostaneme pri tejto svätej omši má pre nás nejakú hodnotu? V prvom čítaní sme počuli tzv. Áronove požehnanie, ktoré mu prikázal Pán prostredníctvom Mojžiša. V židovskej bohoslužbe malo toto požehnanie dôležité miesto: Nech ťa žehná Pán a nech ťa ochraňuje! Nech Pán rozžiari svoju tvár nad tebou a nech ti je milostivý! Nech Pán obráti svoju tvár k tebe a nech ti daruje pokoj. Starozákonní ľudia prijímali toto požehnanie s vierou, že jedine Boh je pravý ochranca ich národa a životov. Že on je darca všetkých duchovných a materiálnych darov. Že len on jediný môže darovať pravý a trvalý pokoj. Požehnanie prijímali s presvedčením, že im pomôže v ich ďalšom živote a v živote celého ľudu. Boli presvedčení, že keď Pána nezradia, tak prísľuby dané v požehnaní sa budú napĺňať. Požehnanie nepokladali len za prázdne slová. Veď akoby aj mohli, keď to boli slová samého Boha.   
  
V minulosti aj v našom národe malo požehnanie veľký význam. Snúbenci by neboli prišli pred oltár, keby neboli dostali rodičovské požehnanie. Ak by im ho niekto z rodičov nebol dal, báli by sa, že Boh ich nebude ochraňovať. Alebo keď syn odchádzal do sveta, prosil si požehnanie na ďalekú cestu a keby mu ho rodičia neboli dali, bol by odchádzal zo strachom. Vieme aj to, ako sa kedysi ľudia báli opaku požehnania, to čo sa nazývalo prekliatie. Zaiste, že aj v dnešnej dobe dostávajú snúbenci požehnanie od svojich rodičov, ale je prijímané s vierou, že môže im v živote pomôcť? Cítia v ňom prítomnosť Boha? Alebo je to len nejaký zvyk z minulosti? To musí prísť moderna parapsychológia, ktorá hovorí, že v našom prostredí pôsobia mimoriadne sily, ktoré pôsobia na ľudí. A tak sa spomína telepatia, ako schopnosť prenášať myšlienky. Alebo hypnóza pri ktorej sa prenáša vôľa jedného človeka na druhého. Alebo telekinesa, ako schopnosť na diaľku silou myšlienky posúvať materiálne veci.   
  
Keď je teda toto možné, prečo by nebolo možné veriť, že aj požehnanie má svoju silu, ktorá priaznivo pôsobí na človeka. Prečo by sme nemali veriť, že Boh ochraňuje dieťa, ktorému dáva matka na čelo krížik? Alebo ochraňuje veriacich, ktorým dáva požehnanie kňaz pri sv. omši? Aj znak pokoja, ktorý si dávame pri každej sv. omši a prajeme druhému pokoj, môže účinkovať. Tak ako dáva silu to, keď niekto ide na operáciu a my povieme, že sa budeme zaň modliť. Áno, požehnanie je „božou transfúziou“, ktorá dáva ľuďom nové sily. Za každým požehnaním a prianím musí stať naša viera. Ak by to nebol prejav viery, tak by to boli len nejaké magické formulky a prázdne slová. Za každým požehnaním a prianím musí byť naša modlitba, ktorá prosí Boha, aby sa pre jeho požehnanie otvoril každý, komu žehnáme. V dnešný deň prosme o pomoc aj Pannu Máriu – Bohorodičku, aby sme aj na jej príhovor a s jej pomocou dokázali veriť, že naše priania a požehnania sa môžu napĺňať, keď budeme mať takú vieru ako ona.

**Boží plán**  
  
Máme před sebou nový rok. Nevíme, jaký bude a co nám přinese. Ve sdělovacích prostředcích, v rádiu i televizi, ale i mezi lidmi v těchto dnech můžeme velmi často slyšet jedno slovo, a to je slovo osud. Jaký osud nás čeká, jaký osud potká naši zem? Jaký bude náš osud? Je to slovo, která používají nevěřící lidé, je to slovo, které patří do slovníku léčitelů a okultistů, kteří se rádi ohánějí osudem, který je vepsaný do lidské dlaně, do očí nebo do hvězd. Toto je typický slovník pohanů, kteří řeknou: „To je osud.“ Křesťan by ale nikdy neměl mluvit o osudu. Osud znamená, že zde je něco předem dáno, že je zde něco, s čím nemohu nic dělat. Okultista řekne: „To je tvůj osud a to se ti musí stát!“ My ale nejsme vedeni osudem. My nemáme osud, ale plán. Bůh má pro mě svůj plán. Když mě stvořil, vytvořil pro mě i originální plán. A protože Bůh je dobrý Otec, má pro mě ten nejlepší plán. Co by to bylo za tatínka, který by měl pro svého syna špatný plán? Je zde tedy Boží plán, ale teď záleží na mě, jestli tento plán přijmu nebo ne. Vidíme, že se tedy nejedná o žádný osud, ale jsme to my, kdo tvoříme historii života. Bůh má pro mě výborný plán a záleží na mě, jestli do tohoto plánu vstoupím.  
  
Představte si, že máte syna a plán, že syn bude studovat, že bude mít promoci a stane se inženýrem. Proto založíte v bance účet na jméno svého syna a na tento účet vložíte peníze, které jsou důležité pro tento plán. Plánujete velké věci pro syna, protože ho máte rádi a chcete pro něj to nejlepší. Ale syn dospěje a studovat se mu nechce. Nakonec vybere peníze, které jste pro něho ušetřili a všechno propije a utratí. Rodiče vytvořili dobrý plán, ale potom už záleží na dospívajícím muži, jestli tento plán přijme nebo odmítne. Stejně tak Bůh má pro nás ten nejlepší plán a záleží na nás, jestli ho přijmeme nebo ne. A proto se Ježíš ptá každého z nás: „Chceš žít podle mého plánu nebo ne?“ A pokud chce být člověk šťastný, je třeba, aby šel ve svém životě podle tohoto Boží plánu. A co je tímto Božím plánem? Dělat to, co po nás chce Bůh. Jednoduše řečeno – Božím plánem je, abychom byli svatí. To je Boží plán pro každého z nás. Jak ale mám vědět, co Bůh po mně chce? Jak poznat jeho vůli? Záleží na tom, jestli ve svém životě kráčíme před Ježíšem, za Ježíšem, nebo vedle něho. Ten, kdo jde před Ježíšem, je ten, kdo ho předbíhá. Je to člověk, který radí Pánu Ježíši, co má dělat. Nebo ten člověk nejdříve něco udělá a potom chce, aby mu to Ježíš podepsal a schválil. Takový člověk plánuje, ale bez Boha.  
  
To je postoj, který je špatný. Další jsou ti, kteří kráčejí za Ježíšem. Kdo ale kráčí za Ježíšem, tak ho nebude slyšet. Jsou to lidé, kteří jsou ve vleku tradice. Dělají to, co dělali vždycky. Drží se zákona, ale chybí jim Duch, tak jako farizeům. Dodržují zákon, ale je to celé bezduché. Představme si, že muž koupí své ženě květinu k výročí svatby. To je v pořádku, to přece udělá každý slušný a milující muž. On jí tu kytku beze slov předá a pak si sedne ke stolu a čte si noviny. Naplnil zákon. Udělal to, co udělat měl. Ale chybí tam duch. Chybí tam, že on jí řekne – já tě mám rád, já jsem s tebou šťastný. Potom ale chybí celý ten smysl předání květin. To je následování Ježíše, které také není v pořádku. V pořádku je to tehdy, když člověk kráčí vedle Ježíše. Dívá se na něho, slyší jeho hlas. Slyší to, co Ježíš po něm chce, aby udělal. A tak člověk objevuje a poznává Boží plán. Ať tedy i v tomto novém roce kráčíme vedle Ježíše. Ať dokážeme vnímat jeho plán s námi. Nejde o žádný osud, jde o ten nejlepší a originální plán, který má Bůh s každým člověkem. A na nás je, abychom tento plán přijali. A skutečně šťastný bude člověk teprve tehdy, když do tohoto Božího plánu vstoupí!