Divadelné predstavenie

Dňa 19. 10. 2017 sme opäť po roku zorganizovali celoškolské divadelné predstavenie. Po dobrých skúsenostiach sme sa rozhodli navštíviť Spišské divadlo v Spišskej Novej Vsi.

Klasická próza slovenského realistického autora Martina Kukučína s názvom Rysavá jalovica dostala podobu inscenácie, v ktorej excelovali štyria herci. Príbeh, v ktorom nechýbali humorné situácie a slovný humor, nenechal nikoho chladným. Po nedorozumeniach a rôznych peripetiách nastáva v závere harmonizácia vzťahov medzi postavami a uvedomenie si svojich nedostatkov.

Prežili sme pekný deň. Plní dojmov a zážitkov sme sa šťastne vrátili domov. Už teraz sa tešíme sa na ďalšie divadelné predstavenie.

K. Blahovská, výchovná poradkyňa školy