**Budovanie komunizmu - 4. časť**

70 roky priniesli zvýšenie priemyselnej výroby na Slovensku, toto zvýšenie sa však dialo za výraznej podpory ZSSR. Sovietsky zväz si uvedomoval, že v našej spoločnosti sa šíri silná vlna protisovietskej nálady. Navonok ľudia síce museli napr. na 1. mája mávať sovietske vlajky a vykrikovať nech žije Sovietsky zväz, ale v duchu si mysleli niečo iné. Z toho dôvodu malo Československo veľké investície do hospodárstva, lacnú ropu, lacné úvery a odbyt svojich výrobkov. Ľudia už nemali myslieť na rok 68, na Pražskú jar a prítomnosť sovietskych vojsk. Mali byť spokojní.  
Slovensko už nebolo len agrárna krajina, ale stalo sa i priemyselnou krajinou. Postavili sa **VSŽ   
(dnes U.S. Steel), vodné dielo Gabčíkovo** alebo prvá jadrová elektráreň Jaslovské Bohunice. Zvýšila sa životná úroveň obyvateľstva, z čoho dôvodu sa zvýšila i populácia. Deťom , ktoré sa vtedy rodili sa dnes hovorí **husákové deti**, pretože **G. Husák** bol vtedy prezidentom ČSSR. I napriek tomuto rastu Československo nebolo konkurencieschopné a zvýšenie životnej úrovne bolo na úkor ďalšieho rastu. 80 roky priniesli opäť stagnáciu a frustráciu obyvateľstva.

V roku 1985 sa na čelo ÚV KSSZ dostal M. Gorbačov. Po smrti 2 starých komunistov bol **Gorbačov** mladý a reformný komunista. V ZSSR zaviedol **perestrojku a glastnosť.** Ľudia už mohli otvorene hovoriť, čo si myslia, začala sa demokratizácia spoločnosti. Tento trend sa presadil i v Poľsku či Maďarsku, no u nás ani za mak. Naši komunisti na čele s M. Jakešom, boli zadebnení starí konzervatívni komunisti a tí žiadnu zmenu nechceli.

Táto nevôľa niečo zmeniť sa však postupne prejavovala v nespokojnosti obyvateľstva. Ľudia žiadali zmenu, ale **ŠTB a VB (polícia)** naďalej zatýkala a potláčala demonštrácie. V Maďarsku a NDR sa už otvorili hranice, no naši občania boli stále uväznení v komunistickom pekle.

To však dlho netrvalo v roku 1986 sa uskutočnila sviečková manifestácia v Bratislave, kde síce boli ešte veriaci rozohnaní vodnými delami, ale 17. novembra 1989 sa to všetko začalo a pre komunistov i skončilo.

**17. novembra 1989** vyšli v Prahe do ulíc študenti pražských vysokých a stredných škôl. Začala sa **Nežná revolúcia**. Revolúcia, ktorá zmenila naše dejiny. Bola nežná, lebo nikto nezahynul, čo sa v revolúciách takmer nedeje. Prvý deň síce študenti boli vytlačení a brutálne zbití, ale nebola žiadna obeť. V ďalšie dni prišli študentov podporiť umelci, intelektuáli a robotníci. Demonštrácie boli masové, nie tisíce ale státisíce demonštrantov každý deň vyšli v mrazivých novembrových dňoch do ulíc a žiadali zmenu. Kričali nechceme násilie a štrngali kľúčami (kľúče ako zvonček mali odzvoniť koniec komunizmu). Na námestia vyšli poprední disidenti: M. **Kňažko** (herec) **Budaj** (dnes minister životného prostredia, F. **Gál** v Čechách V. **Havel** neskôr i prezident. V Čechách sa vytvorilo **Občianske fórum** a u nás **Verejnosť proti násiliu**. **Václav** **Havel** sa stal vedúcou osobnosťou revolúcie a komunisti už cítili, že je to ich koniec.

Skončilo sa obdobie 40 ročnej vlády komunistov. **G.** **Husák** odstúpil z prezidenta krajiny, **M**. **Jakeš** tiež skončil a boli vypísané **prvé** **slobodné** **voľby** od roku 1948.

Média, tlač hlavne denník Pravda a televízia vysielal prvé dni ako by sa nič nestalo, no postupne museli ukazovať ako státisíce ľudí stojí v mrazoch na námestí a chce zmenu. Postupne začali konečne informovať objektívne. Revolúcia sa z miest dostala do dedín a ľudia už všade vedeli, že sa končí diktatúra a začína sa demokracia.