**1.Cestovný ruch - vývoj**  
Výlety a rekreácie sú činnosti, pri ktorých si ľudia oddýchnu a načerpajú nové sily. Cestovný ruch je odvetvie hospodárstva, ktoré tieto činnosti zabezpečuje.  
  
Vývoj cestovného ruchu  
  
Počiatky CR na našom území sa kladú do obdobia, keď na ňom Rimania zakladali kúpele. Príčiny rozvoja CR boli rôzne. V priebehu histórie sa ich význam menil. Najprv to boli obchodné cesty. Z náboženských dôvodov sa uskutočňovali pútnické cesty. Liečebné účinky termálnych vôd po Rimanoch spoznali aj Slovania. Prvé kúpele o ktorých sa zachovala písomná zmienka boli Turčianske Teplice.   
O horské oblasti sa začali zaujímať rekreanti až v 19.stor. Kulturní-historické pamiatky SR sa začínajú z hľadiska CR doceňovať až v súčasnosti.  
  
Najvýznamnejšie podmienky a miesta cestovného ruchu  
  
Pohoria s veľkou výškovou členitosťou, ale aj krasové oblasti majú vhodné predpoklady pre CR. V lete sa tieto oblasti využívajú na pešiu turistiku a horolezectvo. V zimnom období prevažujú lyžiarske športy.   
Krasové formy sú najnavštevovanejšie v Slovenskom krase, Nízkych Tatrách a Slovenskom raji. Najväčšiu navštevovanosť v lete majú vodné plochy. SR je bohatá na zdroje minerálnych vôd. Najznámejšie kúpele sú v Piešťanoch, Trenčianskych Tepliciach, Turčianskych Tepliciach, Bardejovských Kúpeľoch. Z prostredia, ktoré vytvoril človek, si najväčšiu pozornosť zaslúžia kultúrno-historické pamiatky, kultúrne zariadenia, a športoviská.

**2.Súčasné trendy vo vývoji turizmu a Slovensko**: - krátkodobé štvordňové dovolenky, resp. krátkodobé motivačné pobyty, - aktívne formy: cykloturistika, adrenalínové športy (rafting, bunge jumpimg, jet boating, tandemový sky diving a iné),

- častejšie cestovanie ľudí v dôchodkovom veku (poznávacie pobyty kultúrnohistorických pamiatok, kúpeľno-rekreačné pobyty),

- kongresová turistika a motivačná turistika,

- lyžovanie a letná turistika v kombinácii s ďalšími aktivitami - ideálna kombinácia s pobytom v horách sa ukazujú termálne kúpaliská, „model 1 + 1 + xy“, - predstava ideálnej dovolenky (7-14 dňovej)

- kombinácia hôr a kúpania regiónoch a návštev hradov, múzeí, kultúrno-historických pamiatok a iné **Najnavštevovanejšie regióny cestovného ruchu zahraničnými návštevníkmi:** *1. Bratislavský* (1-dňové a krátkodobé pobyty; návšteva pamiatok, nákupná turistika, kongresová turistika*) 2. Tatranský* (dlhodobé pobyty; turistika a lyžovanie, aquaparky, kongresová turistika) *3. Liptovský* (dlhodobé pobyty; široká ponuka aktivít – turistika, lyžovanie, aquaparky, návšteva pamiatok) 4. *Severo-považský* (krátkodobé pobyty; turistika a návšteva pamiatok) *5. Oravský* (strednodobé a dlhodobé pobyty; lyžovanie, turistika, návšteva pamiatok, aquapark)

- ***výdavky*** na cestovanie tvoria na Slovensku 3-5% výdavkov v závislosti na výške rodinných príjmov (v západnej Európe 13% výdavkov)

- ekonomika cestovného ruchu na Slovensku je v dnešnej dobe ovplyvňovaná aj faktom, že investičné náklady podnikateľov sa približujú svetovým reláciám, zatiaľ čo cenová úroveň služieb musí vo veľkej miere akceptovať kúpyschopnosť domáceho obyvateľstva, resp. kúpyschopnosť turistov zo susedných stredoeurópskych štátov. - návrat investícií do turizmu sa z tohto dôvodu veľmi predlžuje. Zlepšenie tejto situácie závisí od toho, ako rýchlo sa bude ekonomická úroveň stredoeurópskych štátov a následne životná úroveň ich obyvateľov približovať štátom západnej Európy.

**3.Vývoj počtu návštevníkov v ubytovacích zariadeniach** cestovného ruchu na Slovensku od roku 1998 mal stúpajúcu tendenciu, s výnimkou rokov 2003 a 2004, kedy sa zaznamenal mierny pokles (-2 % a -4 %) až po rok 2009, v ktorom sa naplno prejavila globálna finančná kríza.

Rok 2009 z hľadiska počtu turistov možno tak považovať za rok veľkého poklesu, keď celkový počet turistov poklesol až o 17 % v porovnaní s rokom 2008. Pokles bol ešte výraznejší v prípade zahraničných turistov (-27 %), zatiaľ čo počet domácich turistov klesol o -10 %.

***Cestovný ruch*** však potvrdil svoju pružnosť a odolnosť voči meniacim sa ekonomickým podmienkam a rok **2010** možno charakterizovať už ako rok stabilizácie, v ktorom sa zaznamenal, hoci minimálny, ale predsa rastúci počet turistov oproti roku 2009. **Rok 2011** priniesol už zaujímavejší rast počtu návštevníkov v ubytovacích zariadeniach cestovného ruchu asi o 5 %, kedy vzrástol na 3 571 093 oproti 3 392 361 v roku 2010. Rast bol vyšší u zahraničných turistov (+10 %), než u domácich (+2 %). Turisti však na Slovensku strávili menej času, keďže priemerný počet prenocovaní klesol z 3,1 na 2,9.

***Domáci návštevníci*** prevažujú nad zahraničnými v ubytovacích zariadeniach cestovného ruchu na Slovensku. Podiel domácich turistov klesol zo 66 % v roku 1998 na 55 % v roku 2007. Od roku 2008 začal tento podiel mierne stúpať, najvyšší bol v roku 2009 (62 %) a v roku 2011 klesol na 59 %. Pritom s rastúcim podielom domácich turistov klesal podiel zahraničných turistov, ktorý bol v roku 1998 34 % a v roku 2011 len 41 %.

**4.Najviac návštevníkov** prišlo v roku **2011** na Slovensko z okolitých štátov. Najdôležitejším zdrojovým trhom je tradične Česká republika, ktorá má na konte tretinu celkových prenocovaní zahraničných turistov v ubytovacích zariadeniach na Slovensku. Z Česka prišlo o 10 % viac turistov ako v roku 2010, čím sa ich počet zvýšil v roku 2011 na 477 159. Významný podiel na prenocovaniach má aj Poľsko, viac ako 10 %. Hoci je *Poľsko* druhý štát s najvyšším počtom turistov s rastom ich počtu asi o 6 % z 161 851 v roku 2010 na 172 001 v roku 2011, poľská klientela sa nevracia na Slovensko v takej miere ako pred krízou. Tretím štátom s najvyšším počtom návštevníkov je Nemecko, kde prišlo k rastu zo 131 674 turistov v porovnaní s rokom 2010 o viac ako 1 %, kedy prišlo 133 431 turistov. V prípade Nemecka je pre Slovensko nepriaznivý pokles počtu prenocovaní v roku 2011 takmer 6 % v porovnaní s rokom 2010.

**Poradie štátov podľa počtu turistov** v ubytovacích zariadeniach cestovného ruchu na Slovensku bolo v roku 2011 nasledujúce: *1. Česká republika, 2. Poľsko, 3. Nemecko, 4. Maďarsko, 5. Rakúsko, 6. Taliansko, 7. Spojené 9 kráľovstvo, 8. Francúzsko, 9. Ukrajina, 10. Rusko*. Z okolitých štátov najvyšší rast počtu turistov sa zaznamenal z Maďarska (15 %), nasledovalo Rakúsko s rastom počtu turistov o 14 % z počtu 51 678 na 58 983 v roku 2011. V roku **2011** významne ***vzrástol*** počet turistov z **Ruska** (30 %)a predovšetkým z **Ukrajiny** (viac ako 64 %). Tieto krajiny majú však naďalej pomerne nízke podiely na návštevnosti Slovenska (okolo 2 %).

**Pozitívny trend** v raste počtu zahraničných turistov sa prejavil aj na devízových príjmoch z aktívneho zahraničného cestovného ruchu (AZCR) v roku 2011. V porovnaní s rokom 2010 došlo k rastu o 3,6 % z 1 684,7 mil. EUR na 1 744,7 mil. EUR v roku 2011. Saldo zahraničného cestovného ruchu je stále aktívne a v roku 2011 bolo 177,9 mil. EUR avšak oproti roku 2010 pokleslo o 16,9 % . Podiel cestovného ruchu na HDP bol v roku 2011 2,5 %, podobne ako v roku 2010.