**Cinquain** (čítaj *senkén*) je [básnická forma](https://sk.wikipedia.org/w/index.php?title=B%C3%A1snick%C3%A1_forma&action=edit&redlink=1), ktorú vytvorila americká poetka [Adelaide Craps](https://sk.wikipedia.org/w/index.php?title=Adelaide_Craps&action=edit&redlink=1) na začiatku 20. storočia. Má ustálenú formu rovnako ako napr. [haiku](https://sk.wikipedia.org/wiki/Haiku" \o "Haiku) či [tanka](https://sk.wikipedia.org/wiki/Tanka" \o "Tanka). Vlastne bola reakciou na tieto formy.  
Tento žáner pozorného autora môže naučiť ako pôsobia jednotlivé slovné druhy na výstavbu básne. Pomenovanie pochádza z francúzštiny, je odvodené od slova päť a značí „päticu“, „súbor piatich prvkov“. Učí nás vyjadrovať sa stručne, jasne, hutne, k veci.

Cinquain je päťveršová [báseň](https://sk.wikipedia.org/wiki/B%C3%A1se%C5%88).  
Prvý [verš](https://sk.wikipedia.org/wiki/Ver%C5%A1) je silno príznakové podstatné meno.  
Druhý sú dve prídavné mená, ktoré 1. verš modifikujú, dávajú mu jedinečnejšie vlastnosti.  
Tretí verš dynamizuje celú báseň, sú to tri slovesá. Posúvajú podstatné meno do zaujímavých situácií.  
Štvrtý verš je nosný. Vyjadruje postoj autora, pripravuje báseň na pointu/ variuje pôvodný význam prvého verša. Skladá sa zo štyroch slov. Autor musí uvažovať nad výberom slov a ich skrátenou významovou kombináciou.  
Piaty verš je opäť podstatné meno, ktoré určitým spôsobom, metaforicky, súvisí s tým prvým. A tak uzatvára celú báseň - /prirovnanie, metaforu/ do celku... Posledný verš – slovo je pointou, ktorá vytvára určitý estetický zážitok.

Šablóna na cinquain

1. verš – Podmet
2. verš – Prívlastok, prívlastok (vyjadrený prídavným menom, zhodný)
3. verš – Tri prísudky (slovesné nerozvité holé)
4. verš – kompozícia predmetová resp. príslovkového určenia
5. verš – podmet – („metamorfovaný“ metaforovaný podmet z 1 verša)