**Cvičenie – komunikácia- 2.A**

**1.** Vyskúšajte rôzne reakcie na rovnakú situáciu a skúste porozmýšľať, ktorá je

najslušnejšia, najzdvorilejšia a nikoho neurazí.

a) Ktoré odpovede sú podľa vás najvhodnejšie?

b) Pokúste sa tieto odpovede napodobniť a využite pri tom aj mimiku

a gestikuláciu.

***Predstavte si takúto situáciu. Mama vás poprosila, aby ste poobede po škole postrážili mladšieho brata. Brata máte radi, ale hrať sa s ním dlhšie ako hodinu vás nudí. V škole toho máte veľa a dokonca vás aj kamaráti volali von zahrať sa. No, nechcete to povedať mame takto, pretože by sa mohla na vás nahnevať. Ako by ste vyjadrili svoju nespokojnosť na jej prosbu a nesúhlas?***

a) „Mama, určite brata nepostrážim. Nemám náladu sa s ním vkuse hrať, stále

reve a otravuje ma.“

b) „Dobre, postrážim ho.“

c) „Rád/rada by som ho postrážil/a, ale mám veľmi veľa úloh do školy a píšeme

test, no zajtra ho veľmi rád postrážim.“

d) „Zabudni!“

e) „Som vďačný, že mi dôveruješ a zveríš mi brata, ale necítim sa na to ešte

mama, aby som s ním ostal sám. Nenahneváš sa, ak s tým ešte počkáme?“

**2**. V dialógoch určte, o akú komunikáciu ide (efektívna/devalvujúca), uveď

znaky:

a) **Mama: Ahoj Adam!**

**Adam: Čau!**

**Mama: Prosím ťa, postrážil by si poobede svojho brata?**

**Adam: Čo máme na obed?**

**Mama: Počúvaš ma vôbec?**

**Adam: Jasné, len som strašne hladný.**

**Mama: Musím ísť poobede ešte do práce...**

**Adam: (skok do reči) Jooj, nepostrážim ho, pretože sa mi nechce a musím...**

**Mama: (dokončí vetu za Adama) Ale musí sa ti chcieť, je to tvoj brat a ja nebudem**

**doma!**

b) **Mama: Ahoj, Adam.**

**Adam: Ahoj, mama!**

**Mama: Prosím ťa, postrážil by si poobede svojho brata?**

**Adam: A o koľkej? Pretože o 4 poobede idem na futbal.**

**Mama: Dovtedy budem doma, musím len odbehnúť do práce.**

**Adam: Tak dobre, postrážim ho. Keď sa vrátiš, uvaríš niečo na obed?**

**Mama: Samozrejme. Ďakujem ti za pomoc.**