**Cvičné zadanie 15 Cvičné zadanie15 Cvičné zadanie 15 Cvičné zadanie 15 Cvičné zadanie15**

Vysvetlite základné zásady slovenskej ortoepie. V texte nájdite príklady na uplatnenie základných princípov slovenskej výslovnosti (mäkkosť, tvrdosť, kvantita, rytmické krátenie, znelostná asimilácia, výslovnosť „v”, dvojhlások, zdvojených spoluhlások).

Charakterizujte obdobie slovenského romantizmu, časovo ohraničte, uveďte špecifiká slovenského romantizmu, urobte prehľad autorov slovenského romantizmu. Pracujte s ukážkami **(nájdite si rozbory diel v zošitoch**), interpretuje typ romantickej postavy a prozodický systém, ktorý v nej autor uplatňuje. Aktualizujte myšlienky z diel pre dnešok.

**S. Chalupka – Mor ho! (úryvok)**

*Duní Dunaj a luna za lunou sa valí:*

*nad ním svieti pevný hrad na vysokom bralí.*

*Pod tým hradom Riman* **–** *cár zastal si táborom:*

*belia sa rady šiatrov ďalekým priestorom.*

*Pokraj táboru sedí cár na zlatom stolci;*

*okol neho cárska stráž, tuhí to paholci;*

*a pred cárom družina neveliká stojí:*

*sú to cudzí víťazi, každý v jasnej zbroji.*

*Pobelavé kaderie šije im obtáča,*

*modré ich oči bystro v okolo si páča.*

*Rastom sú ako jedle, pevní ako skala,*

*zdalo by sa ti, že ich jedna mater mala.* ***ROZBOR***

*Krásna zem — jej končiny valný Dunaj vlaží,*

*a Tatra skalnou hradbou okol nej sa väží:*

*Tá zem, tie pyšné hory, tie žírne moravy:*

*to vlasť ich, to kolíska dávna synov slávy*

**J. Botto – Smrť Jánošíkova (úryvok)**

*Ľudia – hej! Ľuďmi radi menujú sa oni,*

*tí, čo ľudské i božské šliapajú zákony.*

*Zákon je len jeden u nich, jeden zákon vlčí;*

*právo v putách – a pravda na hraniciach blčí.*

*No príde i prísť musí ten bohatier Boží,*

*čo zákon pošliapaný na oltár vyloží;*

*no príde i prísť musí ten veľký deň súdu –* ***ROZBOR***

*a za stôl si zasadne pravda môjho ľudu!*

*Zomrieť! Tak výrok, – dobre, ja chodil po zboji;*

*ale kto viacej zbíjal, ja, či katia moji?!*

*Ja chodil po zboji, po tom šírom poli,*

*aby som zabudol o ťažkej nevoli,*

*ja chodil po zboji poľanou bezdrahou,*

*aby som naučil pravde pyšných vrahov;*

*ja chodil po zboji, za slobodou zlatou,*

*aby som rozrážal putá svojich bratov.*

*Sloboda, sloboda, slobodienka moja,*

*pre teba mne páni šibenice stroja!*

**A. Sládkovič – Marína (úryvok)**

*72*

*Slovensko mladé, rodisko moje*

*aj mohyla mojich kostí!*

*V tebe mám pekných obrazov dvoje*

*a dvoje veľkých ľúbostí! –* ***ROZBOR***

*Ako je krásna tá moja deva,*

*aká k nej ľúbosť vo mne horieva:*

*tak ty a k tebe otčina!*

*Ako tys’ pekná, krajina moja,*

*ako mladistvosť milá mi tvoja:*

*tak pekná, milá Marína!*