**Cvičné zadanie18 Cvičné zadanie18 Cvičné zadanie 18 Cvičné zadanie 18 Cvičné zadanie 18** Vymenujte základné interpunkčné znamienka. Vysvetlite interpunkciu v jednoduchej

a zloženej vete. V ukážkach nájdite príklady na uplatňovanie interpunkcie.

Charakterizujte vývin slovenskej medzivojnovej prózy, časovo ohraničte. Na vybraných ukážkach vysvetlite podstatu jednotlivých umeleckých smerov a prúdov medzivojnovej literatúry – sociálno-psychologický realizmus, naturizmus) .

**J. C. Hronský – Jozef Mak ( úryvok )**

*V románoch bývajú takéto veci ukončené. V románoch sa s Jozefom Makom niečo také musí stať, aby ho viac na svete nebolo. Lenže život nie je román, život je bralo, dolina, vrchy, kláty, sekera, náruživosti, chlieb a inovať, a všetky tieto veci nie sú iba kulisy, aby sa dali hocijako postrkovať, ako sa fantázii páči. Nuž nemôžeš ty tak zmiznúť, Jozef Mak. Obyčajný človek si a obyčajný človek musí zachovať veľký zákon sveta: musí v druhej múdrej tridsiatke žať, čo v prvej nemúdrej tridsiatke sial. Hocikto ti uverí, že je to smiešny poriadok, ale nepomôže ti nik, lebo zákon je zákon. Ani nech sa ti nesníva, aby si si zúfal, ba ani sa nežaluj, ani nezloreč. Zajtra sa pohneš za ľuďmi, navštíviš i voskovú Máriu s deravými lícami, a všade ti niečo vezmú a niečo pridajú...*

***ROZBOR***

*Trp, Jozef Mak.*

*Človek – milión si, nuž vydržíš všetko, keďže nie je pravda, že najtvrdší je kameň,*

*najmocnejšia je oceľ, ale pravda je, že najviac vydrží na svete obyčajný Jozef Mak.*

## M. Figuli – Tri gaštanové kone ( úryvok )

*„Keď sme skončili všetky povinnosti, vybrali sme sa konečne do Turca. Šli sme v noci. Tma tejto noci bola presýtená tuhou jarnou vlahou. Zem pod kopytami našich troch gaštanových koní sa parila a kyprela. Preniknutý zázrakom tejto tichej noci a tejto našej cesty, naraz som pochopil, prečo je všetko okolo nás také krásne, len čo sme osameli. Bola to naša prvá noc. Bola to naša svadobná noc. Pevne a smelo držím jednou rukou uzdu a druhou prechodím po Magdaléninom pleci až ku končekom prstov na ruke. Rád by som prešiel až ku končekom palcov na jej nohách a stade až na temeno jej hlavy. Rád by som sa dotkol jej čela, jej úst a jej očí. Rád by som sa znova uisti, že to všetko je už teraz moje. Lenže Magdaléna po toľkej únave zaspala mi v náručí a ja ju nechcem budiť. A nič viac si už nežiadam, len aby to, čo nás spojilo, zostalo medzi nami neporušené navždy.“* ***ROZBOR***

## Ukážka č. 3 M. Urban – Živý bič (úryvok )

*Zúrenie toho dňa dosiahlo svoj vrchol v Áronovej krčme. Víťazstvom nad vojakmi a pomstou na notárovi Okolickom opojený dav vrhol sa na ňu ako živá povodeň a za štvrť hodiny všetky dvere boli zotvárané dokorán, okná vymlátené, brána vyvalená a srditá mäsiarska suka Duna s prestreleným bokom ležala pod stohom dreva na dvore. Veľký, červený moriak, nadýmajúc sa, stál pri nej akoby čestnú stráž.*

*Árona našli na pôjde i so ženou. Stiahli ich dolu, vzali medzi seba a museli piť s nimi. Zdráhanie sa nepomáhalo, lebo dav, zbavený ohľadov, násilím im otváral ústa a lial do nich alkohol, vykrikujúc: „Pite, beštie, my nebudeme takí skúpi ako vy!...“*

*Boli to akoby posledné kŕče, v ktorých sa Ráztoky vypäli, aby zabudli na krvavú hrôzu, na desivý sen, trvajúci štyri a pol roka. Ráztočania, mäkký a poddajný ľud, čo toľké roky dal sa hniesť príkorím, zmenil sa na živý, mocný bič, vystrel sa vo vzduchu, zapráskal a po dlhom váhaní, okolkoch zaťal do živého.* ***ROZBOR***