**Cvičné zadanie 3 Cvičné zadanie 3 Cvičné zadanie 3 Cvičné zadanie 3 Cvičné zadanie 3**

Vysvetlite štýlové rozvrstvenie slovnej zásoby v slovenčine. Spomeňte si na nášho snehuliačika. Svoju odpoveď doložte príkladmi z textov ukážok. Zatrieďte slová podľa príslušnosti k štýlovej vrstve: frekvencia, vesna, vyučko, firhang, mobil, mašina.

Charakterizujte jednotlivé literárne druhy a literárne žánre. Máte pracovný list, kde to je vysvetlené. Zaraďte ukážky k literárnemu druhu a literárnemu žánru. Svoje tvrdenia doložte

argumentmi.

P.S každú ukážku analyzujte podľa príslušnosti k literárnemu druhu a žánru.

**P. O. Hviezdoslav – Krvavé sonety (úryvok)**

***–*** *A keď sa toto peklo vyvzteká,  
či ozaj nastúpi zmier, pokoj neba?  
Nenávisť ovládze-li sama seba,  
z nástrahy zrodí-li sa bezpeka  
  
a pravda sadne za stôl odveká?  
Bude-li právo všetkých právom? Chleba  
hoj všetkým? Nebude pút, zbraní treba?  
Česť bude práci, tvári človeka?  
  
Ten kúpeľ krvi splynie očistením?  
Milosrdenstva znežnie obrazom  
sebeckosť? pýcha skrotne pokorením?  
Trojica lásky svitne príkazom...?  
Alebo beda, beda* ***–*** *premoženým?  
a menom pomsty beda* ***–*** *víťazom?*

**M. Kukučín – Dom v stráni (úryvok)**

*„Ja nejdem, nemôžem* ***–*** *ťažko mi je…“*

*„Princezná!“ skríkol Paško a na čele mu naskočila žila. „Nechutia ti naše zábavy* ***–*** *čo! Težaci sme ti sprostí! Čvarga, háveď****–*** *či je tak?“*

*Pobledla, že tak razom uhádol jej myšlienku. On hľadí na ňu srdito a pristúpiac k nej, vraví tlmeným hlasom, ktorý sa trasie od hnevu:*

*„Naše zábavy sú vám sprosté* ***–*** *či je tak, siňorina? Vidím ja dobre, čo si myslí vyparádená trasorítka! Pomaly* ***–*** *pomaly: doskáčeš!“*

*A hľadiac ostro na ňu, zlobne pokyvuje hlavou.*

*Katici je, akoby ju bol vyšľahal žihľavou po tvári. Do očí sa tisnú slzy nad urážkami, v duši je bôľno, otupno a zas sa jej tu všetko hnusí, všetko ju uráža. I z jeho úst oviala ju tuhá vôňa vína a cesnaku. Bolo jej ťažko, zdá sa jej, že tvár mu blčí nie od jedu, ale od vína.*

*„No hybaj ty, Matija!“ rozhodol sa odrazu, pohodiac na Katicu rukou s opovržením.*

*„Nie* ***–*** *ja nemôžem, Paško. Odpusť!“ prosí ho ona úsilne, hľadiac sa mu vymknúť z ruky.*

*„Ja som prišla iba pozrieť. Tancovať ja nemôžem.“*

*„Ale poď, Matija!“ zovie ju spoza Paška Lode. „Aspoň tanec! On je vina, prečo neprišiel?“*

*„Nie* ***–*** *nemôžem nijako!“ stojí Matija na svojom.*

*„Tak dobre — ako chce! Mazny!“ skríkol Paško a odvrátil sa od nich. „Mohli ste ani nechodiť. Bez vás sa obídeme…“ A už drží Lode a krúti sa s ňou v tom klbku.*

**J. G. Tajovský – Statky-zmätky (úryvok)**

***Palčík:***  *My by sme boli radi, čo by sa tieto vaše deti pobrali. Tak by sme ľúbili, čo*

*by sa náš majetok nerozišiel. Ony by nás opatrili.*

***Mara:*** *Do mojej a jeho smrti…*

***Ľavko****(robí sa hlúpym):Akýmže by ste spôsobom, švagre, to vy ľúbili…?*

*Nerozumiem.*

***Palčík:*** *Hľaďže, švagre. Ja by som tak rád, že tento náš majetok, ak nás budú*

*opatrovať, oddáme po našej smrti im.*

***Mara:*** *Za svoje, za svoje by sme ich radi.*

***Ľavko:***  *Mati. (Určite.) Ja, švagre môj (berie mu ruku a tlieskne do dlane), nedbám,*

*čo sa to dnes stane!… Hádam kresťanská povinnosť opatriť cudzieho, nieto*

*rodinku, keby sa tak s vami stalo, že by ste do choroby upadli. Ale, ale,*

*takto… Ja nedbám! Čo ty, mati?*

***Žofa:*** *To sú otázky! Nuž čože sa ma to máš opytovať, meno moje? Nuž či nie*

*radšej dám syna sestre, za svojho, ako čertvieakej testinej za podnož?!*

*Z gruntu môjho srdca, meno moje.*