**Cvičné zadanie 5 Cvičné zadanie 5 Cvičné zadanie 5 Cvičné zadanie 5 Cvičné zadanie 5**

Vymenujte významných kodifikátorov spisovnej slovenčiny a uveďte ich prínos v oblasti jazykovedy. Pracujte s prvou ukážkou. Určte jednotlivé znaky bernolákovčiny

a štúrovčiny. Porovnajte bernolákovčinu a štúrovčinu so súčasným spisovným jazykom.

Charakterizujte antickú literatúru a časovo ju ohraničte. Nájdite v ukážkach charakteristické znaky diela starovekej literatúry. Uveďte konkrétne príklady na prítomnosť gréckej mytológie v našej civilizácii – pracovný list.

***- W cudzom oku mrwu hľedáš, brwno w twogom ňevidíš.***

***- Tento stav obojživelňícki je už veru do ňezňeseňja a mjesto toho musí už nastúpiť ňječo***

***pevnjeho, istjeho, viraznjeho...***

***- Slovenský spisovný jazyk od čias štúrovcov a Samuela Czambela prešiel niekoľkými úpravami a zmenami, až získal dnešnú podobu kodifikovanú vo viacerých príručkách.***

**Achillova päta – Grécke mýty (úryvok)**

*Gréci vedení Achillom uštedrili Trójanom krvavú porážku. Achilles sa zdal neporaziteľný. Šípy a meče od neho odskakovali. Ale hrdina mal skrytú slabosť. Apolón ju prezradil Paridovi. Keď sa narodil, matka ho vykúpala vo vodách podsvetnej rieky Styx. Tento kúpeľ ho urobil nezraniteľným na celom tele okrem päty, za ktorú ho matka pri kúpaní držala. Paris vedel o jeho slabosti. Zamieril luk presne na Achillovu pätu. Otrávený šíp usmernený Apolónom sa zapichol akurát do tohto miesta a vyhasil život achájskeho hrdinu. Gréci tak stratili nádej, že dobyjú Tróju.*

**Sofokles – Antigona (úryvok)**

*Hľa, Polyneikos! Za to, že som pochovala*

*tvoje telo – táto odmena! Môj drahý*

*braček, Kreontovi sa to zdá byť*

*zločinom a bezočivosťou! A tak ma*

*dáva odvliecť násilím! Ja, panna, ktorá*

*ešte nevie, čo je svadobný spev, čo je*

*manželstvo, čo deti, musím odísť, opustená*

*priateľmi – a za živa! – do ríše mŕtvych!*

*Aký boží zákon som to porušila?*

*Oplatí sa ešte pozdvihnúť, mne*

*nešťastnej, tvár k bohom? Kde mám hľadať pomoc?*

*Zbožný čin mi vyčitujú ako bezbožnosť!*

*Ak sa aj bohom vidí správnym moje*

*potrestanie, možno v Háde prídem na to, v čom*

*som chybila! Ak ale urobili*

*chybu pozemšťania, nežičím im väčšie zlo,*

*než akého sa dopúšťajú voči mne!*

**Ezop – Krab a jeho mať**

*Krab žil so svojou matkou na dne mora. Matka bola na svojho syna veľmi pyšná, no ustavične ho nabádala, aby bol lepší.*

*Raz ráno si všimla, že jej mladý krab beží po morskom dne bokom, tak ako všetky kraby.*

*„Bola by som rada, keby si chodil rovno,“ povedala mu. „Vyzeralo by to krajšie.“*

*„Budem, mama, ak mi ukážeš ako,“ odvetil jej syn.*

*Mamka kraba to skúsila, no zistila, že inak ako bokom chodiť nevie.*

***Poučenie:*** *Nemali by sme kritizovať ľudí za to, za čo nemôžu.*