**Cvičné zadanie 7 Cvičné zadanie 7 Cvičné zadanie 7 Cvičné zadanie 7 Cvičné zadanie 7**

Definujte pojmy: štylistika, funkčný jazykový štýl (FJŠ), slohový postup (SP) a slohový útvar. Rozdeľte FJŠ podľa oboch kritérií, objasnite uplatnenie SP v jednotlivých FJŠ. Charakterizujte štýlotvorné činitele.

Charakterizujte pojmy dráma, základné dramatické žánre, moderné dramatické žánre, vonkajšie a vnútorné členenie dramatického textu, divadelná hra. Poznatky aplikujte na konkrétnych ukážkach – pracovný list k dráme. Rozlíšte monológ, dialóg, repliku, časť ľubovoľnej ukážky pretransformujte na text prozaický.

## Sofokles – Antigona (úryvok)

*Kreon: Nehanbíš sa, že sa správaš ináč ako ostatní?  
Antigona: Je hanbou ctiť si brata?  
Kreon: A ten, koho zabil, to ti nebol brat?  
Antigona: Bol, boli obaja z tej istej krvi ako ja!  
Kreon: A prečo uctievaš tak bezbožne len jedného?  
Antigona: Ten druhý brat by nesúhlasil s tým, čo vravíš.  
Kreon: Akože by nie. Keď si ho nechceš ceniť viac než toho bezbožníka  
Antigona: Nebol predsa otrokom! Bol jeho bratom!  
Kreon: Ale plienil túto zem! Tvoj druhý brat ju bránil!  
Antigona: Nieto medzi nimi rozdielu pred tvárou smrti.  
Kreon: Vždy je rozdiel medzi zlým a dobrým!  
Antigona: Ale ja som prišla na svet milovať, nie nenávidieť!  
Kreon: Ak chceš milovať – tak miluj v podsvetí!  
No nado mnou, kým žijem, žena vládnuť nebude!*

## W. Shakespeare – Hamlet (úryvok)

*Hamlet : Byť, či nebyť – kto mi odpovie,*

*čo šľachtí ducha viac: či trpne znášať*

*strely a šípy zlostnej Šťasteny,*

*či pozdvihnúť zbraň proti moru bied*

*a násilne ho zdolať? Umrieť, spať –*

*nič viac, a namýšľať si, že tým spánkom*

*sa končí srdca bôľ a stovky hrôz,*

*čo sú nám súdené, tak umrieť, spať –*

*či v tom je méta našich túžení ?*

*Spať – azda snívať – to nás zaráža,*

*čo prisniť sa nám môže v spánku smrti,*

*keď unikli sme svetským krútňavám.*

*A človek zaváha – tie obavy*

*nám predlžujú strasti života.*