**Cvičné zadanie 10 Cvičné zadanie 10 Cvičné zadanie 10 Cvičné zadanie 10 Cvičné zadanie 10**

Charakterizujte vlastnosti rečníckeho štýlu, typy rečníckych útvarov, fázy tvorenia

rečníckeho prejavu, využitie jazykových a mimojazykových prostriedkov.

Charakterizujte pojmy lyrika, prírodná lyrika, spoločenská lyrika. Zaraďte autora do príslušnej

literárnej periódy. **Pracujte s jednotlivými ukážkami, nájdite v nich znaky jednotlivých druhov**

**lyriky. Nájdite v ukážkach rôzne umelecké prostriedky – epitetá, metafory, rečnícke otázky, symboly, opakovacie figúry...**

**I. Krasko − Otcova roľa (úryvok)**

*Pokojný večer na vŕšky padal,*

*na sivé polia.*

*V poslednom lúči starootcovská*

*horela roľa.*

*Z cudziny tulák vkročil som na ňu*

*bázlivou nohou.* ***HĽADAJ MOTÍVY***

*Slnko jak koráb v krvavých vodách*

*plá pod oblohou.*

*Strnište suché na vlhkých hrudách*

*pod nohou praská.*

*Zdá sa , že ktosi vedľa mňa kráča -*

*na čele vráska,*

*v láskavom oku jakoby krotká*

*výčitka nemá:*

*- prečo si nechal otcovskú pôdu?*

*Obrancu nemá!*

**I. Krasko – Zmráka sa... (úryvok)**

*Zmráka sa, stmieva sa, k noci sa chýli.*

*Od hory, od lesa tak plače, kvíli...!*

*Výčitky neznámych duše sa chytia.*

*... Vyplniť nádeje nebolo sily –*

*zapadli, zapadli vo zhone žitia...*

*Oblaky nízko sú, tak letia, letia...!* ***HĽADAJ MOTÍVY***

*Žaluje zúfale žaloby márne*

*ktos´ príliš úbohý z šíreho sveta,*

*že veril, že čakal, že starne, starne...*

**I. Krasko – Otrok (úryvok)**

*Môj chrbát skrivený už narovnať sa bojí,*

*no vo sklopenom zraku posiaľ skrytá iskra horí...*

*Som ten, čo čaká na ston poplašného zvona,* ***HĽADAJ MOTÍVY***

*bo ťažko zhynúť otrokovi, pokiaľ pomstu nevykoná.*

*Až potom vystriem chrbát, rumeň sfarbí líce.*

*Dovtedy sadiť budem stromy, z ktorých rastú šibenice...*

*Ó, smutno znela pieseň matky-otrokyne!*