Čo keby sme ušli?

(umelecké rozprávanie)

Bolo daždivé ráno, postavila som sa z postele, odtiahla závesy a žiadne prekvapenie na mňa nečakalo. Na uliciach žiadna živá duša. Odkedy je na našom svete tento vírus sú prázdne ulice úplne bežné. Opatrenia zvážneli tak, že ľudia nechodia ani do práce a jedlo nám každý štvrtý deň donesú vojaci. Jedinou mojou záchranou od tohto sveta sú najlepší kamaráti, s ktorými po večeroch hrávam počítačové hry. Pripojila som sa do hovoru k mojej partii, ktorá práva riešila, že ich nebaví tento život.

Venovala som sa jedlu a nepočúvala ich veľmi dokým nezaznela otázka: -Čo keby sme utiekli?- od Maxima.

V ten moment som sa aj ja musela začleniť do konverzácie.

-Čo nám v tom bráni?- povedala som s plným odhodlaním.

Touto otázkou sa spustilo budovanie plánu. Keď sme skončili, šli sme si pobaliť potrebné veci. Pred spaním som si nastavila budík na 02:50, pretože náš plán znel tak, že sa stretneme na začiatku Margecianskeho tunela.

Sú tri hodiny ráno a ja sa práve obúvam tak aby ma nikto z rodiny nepočul. Na posteli som nechala list kde vysvetľujem, že takýto život ja žiť nedokážem. Pred domom na mňa už čakal Lukáš v aute. Nasadla som a v našich myšlienkach sme šli za lepším životom. Približne za 15 minút sme došli na miesto kde sme sa mali všetci stretnúť. Zatiaľ šlo prekvapene všetko podľa plánu. Uistili sme sa, že máme všetko a vyrazili sme. Nik nevedel kam mierime, no my sme stále šli.

Prešli dva dni, sme v Poľsku. Užívajúc si naše životy sme si všimli policajné auto za nami. Dupli sme na plyn ale bolo neskoro. Obkľúčili nás. Vystúpili sme z auta a niečo po nás kričali. Začali nám dávať putá no Števo s Maximom sa bránili. Po ďalších dvoch minútach neustáleho bránenia vytiahli zbraň sa zastrelili ich.

-Ahhhhh!!!- vykríkla som.

No po chvíli som si uvedomila, že to všetko bol len sen. Napísala som do našej skupiny o mojom sne. Ostala som v šoku, pretože sa všetkým zdalo to rovnaké. V takejto dobe sme aspoň v sne spoločne utiekli za podľa nás lepším životom.

345 slov