**DOD – geografia (**Geografia – 9 písmen za ktorými sa skrýva celý svet ☺)

Dobrý deň, milí žiaci, rady by sme Vás aj my privítali na Dni otvorených dverí na našej škole. Moje meno je ................... sme študentky končiaceho ročníka a okrem iných predmetov sme si vybrali aj maturitnú skúšku z geografie. Preto sme veľmi rady, že vám môžeme odprezentovať výučbu spomínaného predmetu.

V krátkosti Vám teda predstavíme vyučovanie geografie na našej škole.

Hodiny geografie sú spestrené množstvom inovatívnych foriem výučby, zopár fotografií z vyučovacích hodín si môžete pozrieť v prezentácií. (*Prvý slajd za úvodnou snímkou – preklikať foto)*

*Poďme sa v skratke pozrieť na obsah výučby geografie v jednotlivých ročníkoch*

**V 1.ročníku** – je obsahom geografie štúdium jednotlivých sfér krajinnej sféry Zeme Zaujímavosťou je, že práve v tomto ročníku sa študenti naučia určovať typ pôdy priamo v teréne, nakoľko sa v spolupráci s vyučujúcou učia vykopať pôdnu sondu, na ktorej pozorujú pôdne vrstvy ....a to priamo v areáli školy. Podľa priložených fotiek môžete vidieť, že je pri tom veľká zábava. :)

**V 2.ročníku** je obsahom vzdelávania SVET– úlohou žiakov je v tomto ročníku vytvoriť spoločný katalóg vlastnej cestovnej kancelárie s vlastným názvom...každý študent si vyberie ľubovoľný štát ... zvolí si zastávky, ktoré by podľa neho mali v danej krajine turisti určite vidieť *..Foto: v prezentácií....* ***Ukážka:*** *môžete dať kolovať ...*

**V 3.ročníku** – obsahom vzdelania je geografia Slovenskej republiky.... úlohou študentov je okrem iného vytvoriť a naplánovať turistickú trasu naprieč Slovenskom pre zahraničných turistov, ktorí chcú stráviť na našom území 10 dní.

**4.ročník** –Geografia v poslednom, teda v štvrtom ročníku sa zaoberá komplexnou prípravou študentov na maturitnú skúšku. O tom, že geografia našich študentov naozaj baví a zaujíma je skutočnosť, že predmet Seminár z geografie si každoročne zvolí množstvo štrvrtákov.

**Študenti našej školy si majú možnosť vybrať aj voliteľný predmet SVO (Svet v obrazoch) v rámci 3.ročníka.**

Žiaci počas hodín spravidla pracujú v skupinkách, vytvárajú rôzne projekty, čím si rozvíjajú svoju kreativitu, zručnosť, komunikatívnosť. Z množstva projektov spomenieme tie, ktoré sú u našich žiakov najobľúbenejšie.

*-*Tvorba vlastného štátu

*-:* tvorba vlastnej geografickej hry

Naši študenti sa v rámci predmetu geografia **zúčastňujú rôznych olympiád a súťaží**, v ktorých už neraz dosiahli vynikajúce výsledky a reprezentovali našu školu na celoslovenských kolách súťaží (posledný veľký úspech zožal náš bývalý žiak Michal Saxa, ktorý obsadil vo vedomostnom teste na kraji 3.miesto v obrovskej konkurencii 310 súťažiacich a získal *postup do celoslovenského kola*).

Žiaci taktiež vypracovali množstvo prác stredoškolskej odbornej činnosti s rôznymi zaujímavými témami (zo všetkých spomenieme napr. Pivovarníctvo na Slovensku, Adrenalínový cestovný ruch na Slovensku, Tvorba didaktickej pomôcky na hodiny geografie, alebo posledná práca súčasnej maturantky Vanesy Luščákovej s názvom Cestujte s nami ... a nielen prstom po mape – zaujala krajskú komisiu natoľko, že Vaneska obsadila krásne *3.miesto).*

Súčasťou vyučovacích hodín sú aj besedy s cestovateľmi, alebo s absolventmi nášho gymnázia.

Informácie ohľadom vyučovania geografie sme vám v skratke zhrnuli...teraz sa skúsime spoločne preniesť do televízneho prostredia .... zahráme si GEOGRAFICKÝ DUEL ....☺