**Dotazník**

Rozvoj čitateľskej gramotnosti

Dňa 31. 3. 2021 som realizovala na hodine SJL v triede príma dotazník zameraný na rozvoj čitateľskej gramotnosti. Na realizácii dotazníka sa zúčastnilo 9 žiakov prímy Osemročného gymnázia v Gelnici. Dotazník (v plnom znení) bol použitý z publikácie **N. Kašiarovej** – **Podpora čitateľskej gramotnosti žiakov v základnej škole**, publikácia bola vydaná v roku 2013 v MPC Bratislava.

Dotazník obsahuje 16 otázok, na každú otázku je možný výber odpovedí zo škály: **a) súhlasím**

**b) viac súhlasím ako nie**

**c) neviem sa rozhodnúť**

**d) viac nesúhlasím ako áno**

**e) nesúhlasím**

DOTAZNÍK pre žiaka

Milí žiaci!

Predkladáme vám dotazník, ktorým chceme zistiť vaše názory na to, ako pracujete s textom na vyučovaní konkrétneho predmetu. Po prečítaní každého výroku sa rozhodnite, či to platí na vyučovacie hodiny predmetu, ktoré učí učiteľ/učiteľka, ktorý/ktorá vám tento dotazník dal vyplniť. Prosíme vás, aby ste na otázky odpovedali úprimne. Zakrúžkujte jednu odpoveď, ktorá vyjadrí váš názor. Dotazník je anonymný.

**1. Učiteľ/učiteľka tohto predmetu nám zvykne vysvetliť, prečo budeme pracovať s textom.**

Vyhodnotenie: 7x súhlasím

2x viac súhlasím ako nie

**2. Učiteľ/učiteľka tohto predmetu vyžaduje, aby sme v texte vyhľadávali konkrétne informácie.**

Vyhodnotenie: 5x súhlasím

3x viac súhlasím ako nie

1x neviem sa rozhodnúť

**3. Na vyučovacích hodinách tohto predmetu zvykneme riešiť úlohy k textu v skupinách.**

Vyhodnotenie: 5x viac súhlasím ako nie

2x súhlasím

2x nesúhlasím

**4. Na vyučovacích hodinách tohto predmetu sa môžeme pýtať, keď sme obsahu textu neporozumeli.**

Vyhodnotenie: 9x súhlasím

**5. Na vyučovacej hodine tohto predmetu zvykneme pracovať s textom, ktorý je v učebnici.**

Vyhodnotenie: 6x súhlasím

2x viac súhlasím ako nie

1x viac nesúhlasím ako áno

**6. Učiteľ/učiteľka tohto predmetu vyžaduje, aby sme zistili, čo z textu vyplýva, aj keď to v texte nie je priamo napísané.**

Vyhodnotenie: 4x súhlasím

3x neviem sa rozhodnúť

1x viac nesúhlasím ako áno

1x nesúhlasím

**7. Na vyučovacích hodinách tohto predmetu zvykneme riešiť úlohy k textu v samostatnej práci.**

Vyhodnotenie: 5x súhlasím

3x viac súhlasím ako nie

1x viac nesúhlasím ako áno

**8. Učiteľ/učiteľka tohto predmetu nám zvykne po práci s textom povedať, ako sa nám darilo.**

Vyhodnotenie: 5x súhlasím

3x viac súhlasím ako nie

1x neviem sa rozhodnúť

**9. Na vyučovacej hodine tohto predmetu pracujeme s textami aj z iného zdroja (internet, knihy, časopisy a pod.)**.

Vyhodnotenie: 4x súhlasím

3x viac súhlasím ako nie

1x viac nesúhlasím ako áno

1x nesúhlasím

**10. Učiteľ/učiteľka tohto predmetu vyžaduje, aby sme hodnotili to, čo bolo obsahom prečítaného textu.**

Vyhodnotenie: 7x súhlasím

1x viac súhlasím ako nie

1x nesúhlasím

**11. Na vyučovacích hodinách tohto predmetu zvykneme pracovať s textom tak, že odpovedáme ústne na otázky k textu, ktoré nám dá učiteľ**.

Vyhodnotenie: 6x súhlasím

1x viac súhlasím ako nie

1x neviem sa rozhodnúť

1x viac nesúhlasím ako áno

**12. Na vyučovaní tohto predmetu zvykneme aj sami hodnotiť, ako sa nám darilo v práci s textom.**

Vyhodnotenie: 6x viac súhlasím ako nie

2x súhlasím

1x nesúhlasím

**13. Učiteľ/učiteľka tohto predmetu vyberá taký text, ktorý nám pomôže pochopiť nové učivo.**

Vyhodnotenie: 5x viac súhlasím ako nie

3x súhlasím

1x neviem sa rozhodnúť

**14. Na vyučovaní tohto predmetu v práci s textom môžeme riešiť úlohy, v ktorých využívame svoje doterajšie vedomosti a skúsenosti.**

Vyhodnotenie: 5x súhlasím

3x viac súhlasím ako nie

1x neviem sa rozhodnúť

**15. Učiteľ/učiteľka tohto predmetu nám umožňuje, aby sme si všímali svoj postup pri práci s textom.**

Vyhodnotenie: 5x súhlasím

3x viac súhlasím ako nie

1x neviem sa rozhodnúť

**16. V teste (previerke) vedomostí z učiva v tomto predmete sú aj úlohy, v ktorých je text a k nemu otázka.**

Vyhodnotenie: 4x neviem sa rozhodnúť

3x súhlasím

2x nesúhlasím

Závery:

Vzorka respondentov nebola veľká – 9 žiakov, (4 žiaci triedy sa v ten deň zúčastnili na Matematickej olympiáde). Otázky v počte 16 boli zamerané na prácu s textom – vyhľadávanie konkrétnych informácií, vyplynutie informácií, ktoré nie sú v texte priamo uvedené, práca s učebnicou, práca s inými informačnými zdrojmi, samostatná práca, skupinová práca, hodnotenie obsahu textu, sebahodnotenie, využitie doterajších poznatkov pri práci s textom, výber textu...

Vo všeobecnosti je možné konštatovať, že prevládali odpovede súhlasím a viac súhlasím ako nie, čo ma teší.

Na druhej strane treba zdôrazniť, že prezenčná forma výučby SJL v triede príma prebiehala približne 5 týždňov, čo bol v podstate adaptačný proces na novú školu, prostredie a učiteľov. Od októbra až doteraz prebieha dištančná výučba, kde môj dosah ako vyučujúcej nie je dostatočný. Teda aj v oblasti rozvoja čitateľskej gramotnosti nás čaká veľa práce.

Dotazník v tomto znení budem realizovať po určitom čase na rovnakej vzorke žiakov.

V Gelnici 31. 3. 2021 Mgr. Kamila Blahovská

Vyučujúca SJL v triede príma