**FILOZOFICKÁ FAKULTA PREŠOVSKEJ UNIVERZITY V PREŠOVE**

**INŠTITÚT Filozofie**

**Francis Bacon a jeho idoly**

Seminárna práca

Dominik Valeš

Predmet: Dejiny filozofie 3

Vyučujúci: Mgr. Peter Kyslan, PhD.

Študijný odbor: Učiteľstvo dejepisu a filozofie

Rok štúdia: druhý

Semester: zimný

Akademický rok: 2020/2021

Úvod

Vo svojej práci sa chcem zamerať na interpretáciu teórie Francisa Bacona zameraná na idoly, prekážky na ceste ku pravde. Postupne si rozoberiem všetky štyri druhy idolov a pokúsim sa interpretovať ich. Zároveň sa budem snažiť pracovať najmä so svojimi myšlienkami a pokúsim sa vniesť do tejto problematiky svoj pohľad.

**Francis Bacon**

Francis Bacon (1561 – 1626) zakladateľ novovekého empirizmu, praotec anglického materializmu a celej experimentálnej vedy. Narodil sa ako syn strážcu kráľovskej pečate kráľovnej Alžbety I. v Londýne. V 12 rokoch začal študovať na univerzite v Cambridgei. Jeho kariéra bola v značnej miere spätá s politikou vtedajšieho Anglicka. Stal sa lordom kancelárom a barónom s Verulamu. Po obvineniach z úplatkárstva bol zbavený všetkých úradov, dostal vysokú peňažnú pokutu a bol 3 dni vo väzení. Posledných 5 rokov svojho života venoval štúdiu a vedeckému skúmaniu.[[1]](#footnote-1)

F. Bacon tvrdil, že v ceste za pravdou nám stoja prekážky. Tieto prekážky nazýva idoly. Rozlišoval 4 typy idolov:

1. **doly kmeňa** – sú také, ktoré vyplývajú z ľudskej prirodzenosti (ich základ spočíva v ľudskom rode, kmeni) a nie je možné sa ich nijak zbaviť. Človeka vníma ako istú bytosť jedným a nie iným spôsobom. Keď je na toto poznávanie zvyknutý je ťažké (nemožné) ho zmeniť.
2. **idoly jaskyne** – súvisia s vlastnými individuálnymi predpokladmi, možnosťami a vplyvmi, ktoré formujú jednotlivca. Tohto bytostného založenia sa jednotlivec dokáže čiastočne (ale nie úplne) zbaviť.
3. **idoly trhu** – tieto sa dajú úplne odstrániť. Vychádzajú zo vzájomného dorozumievania sa ľudí medzi sebou. Ľudia pomenúvajú veci tak, ako ich pochopia. Vďaka tomu vznikajú rôzne skreslené výmysly a spory.
4. **idoly divadla** – vznikajú nekritickým preberaním istých myšlienok či metód poznávania. Tieto sa stávajú omylnými dogmami, ktoré sa potom všeobecne prijímajú. Týchto idolov sa človek jednoznačne môže zbaviť.[[2]](#footnote-2)

Poďme sa teda postupne pozrieť na jednotlivé idoly a pokúsme sa interpretovať ich význam.

**Idoly kmeňa**

Vrodené predstavy a postoje vyplývajúce z toho, že sa narodíme už do určitej spoločenskej skupiny. A tak už od počiatku máme našu mienku ovplyvnenú vplyvom toho čo sa nedá ovplyvniť. Samotná príslušnosť k ľudskému rodu je faktorom, ktorý nám dáva akýsi balíček s názormi a postojmi. Tieto názory môžu utvárať aj primárne skupiny ako je napríklad rodina. Dieťa po narodení začína spoznávať svet len na základe skúsenosti. Snaží sa pochopiť jazyku pomocou pamäte. V tomto prípade si dovolím oprieť sa o Wittgeinsteina. Dieťa hoci má genetické predpoklady na to ovládať jazyk ale vzhľadom na jeho schopnosti musí sa jeho použitie získať na základe empirického vnímania. Už v tejto fáze vývoja sa utvárajú názory a postoje, ktoré sa len ťažko prekonávajú. Ide o určitý zvyk ktorý nám dáva predstavu a názor na základe poznania a na základe toho kto nám pomáha s týmto poznaním (rodičia). Tieto postoje sú nám v podstate priradené príslušnosťou k druhu. Ak sa na tento spôsob poznania príliš naviažeme je veľmi ťažké sa týchto zvykov zbaviť.

**Idoly jaskyne**

Každý jednotlivec nazerá na poznanie iným avšak špecifickým spôsobom. Predpoklady, ktoré má na to aby dokázal vstrebávať informácie k poznávaniu sú čiastočne ovplyvniteľné. Nadviažem na to čo som vravel pri idoloch kmeňa. Predpoklady, ktoré sú sociálnemu jednotlivcovi dané sa odvíjajú od samotnej sociálnej skupiny v ktorej sa narodí. Vplyvy skupín s ktorými jednotlivec interaguje majú veľký význam pri utváraní subjektívnej ale i objektívnej pravdy. Problém nastáva pri kontakte subjektívneho postoja a všeobecne uznávanej pravdy. Spoločnosť nám dáva určité predpoklady na samotné vnímanie pravdy. Vplyvom primárneho sociálneho učenia si dokážeme vytvárať subjektívny pohľad na pravdu avšak ide tu iba o čiastočnú subjektivitu. Tohto aspektu ovplyvňovania sa čiastočne dá zbaviť alebo minimálne sa im vyhýbať.

**Idoly trhu**

Pri sociálnej komunikácii vznikajú menšie odchýlky od pravdy. Môžu byť úmyselné alebo neúmyselné. Úmyselné odchýlky vznikajú ak jeden s účastníkov vedome klame alebo upravuje pravdivosť poskytovaných informácií kvôli osobnému prospechu. Tieto úmyselné odchýlky môžu byť spôsobené aj sociálnymi vzťahmi medzi účastníkmi interakcie. Neúmyselné odchýlky vznikajú na základe chybnej interpretácie a pochopenia informácie jej poskytovateľom. Nesprávna informácia sa tak na istý čas stáva pre nás pravdou v prípade, že si informácie neoveríme a posúvame ich ďalej, prispievame tak k chybnej všeobecnej mienke a vzniku nepravdivých správ (hoaxov). Táto odchýlka od pravdy nás prestáva ovplyvňovať vo chvíli keď nám iná interakcia poskytne nové (s pravidla opačné, alebo minimálne iné) tvrdenie. Postupným získavaním informácií sa môžeme zbaviť týchto odchýlok od pravdy a približovať sa tak k vyššej pravdivostnej hodnote informácie.

**Idoly divadla**

Idoly divadla by sme do jazyka dnešnej doby preložiť do jedného slova „dogma“. Spoločenské ustanovenie alebo všeobecne uznaná mienka má často len málo spoločné s reálnou pravdou. V dnešnej modernej dobe sú šíriteľom tejto dogmy hlavne média. Ak sa pozrieme tak pravda bolo ovplyvňovaná dogmou a sociálnym presvedčením aj naprieč históriou. V staroveku to bola mytológia propagovaná učencami a aj samotnou spoločnosťou, v stredoveku to bola cirkev a dnes sú to spomínané médiá. Hoci sa ako sociálne individuá môžeme týchto všeobecne uznaných presvedčení zbaviť, stále nás budú ovplyvňovať pri našom utváraní subjektívnej pravdy. Avšak toto ovplyvňovanie už nebude mať žiadny účinok ak budeme mať utvorený celiství pohľad na pravdu.

**Zhrnutie**

Ak by sme mali zhrnúť to čo hovorí Bacon tak vieme jeho idoly trochu zjednodušiť. Na našej ceste za poznaním pravdy nám stoja rôzne prekážky. V prvom rade je to naša príslušnosť k určitému druhu a určitej sociálnej skupine. V druhom rade sú to naše osobné, často chybné, postoje. V neposlednom rade aj naše vzťahy a naša iniciatíva spravovať a overovať prijímané informácie. A nakoniec všeobecná mienka a dogmy, ktoré utvára samotná spoločnosť. Okrem nám geneticky daných predpokladov na určité postoje názory a na určitý pohľad či nazeranie na pravdu môžeme ostatné vplyvy eliminovať. Niektoré z týchto prekážok stále nedokážeme úplne a natrvalo odstrániť. Avšak môžeme ich vplyv minimalizovať na úplné minimum a tak docieliť voľnejšiu cestu za poznaním pravdy.

**Zoznam použitej literatúry:**

WITTGENSTEIN, Ludwig. *Filozofické skúmania*. Bratislava: Pravda, 1979. Filozofické odkazy.

RÖD, Wolfgang. *Novověká filosofie*. Přeložil Jindřich KARÁSEK. Praha: Oikoymenh, 2001. Dějiny filosofie (OIKOYMENH). ISBN 8072980394.

Prebraté z: https://www.euroekonom.sk/novoveka-filozofia-a-francis-bacon/

1. Kolektív autorov, Občianska náuka, Bratislava, Mladé letá,2013, (281 – 283) [↑](#footnote-ref-1)
2. https://www.euroekonom.sk/novoveka-filozofia-a-francis-bacon/ [↑](#footnote-ref-2)