3. Demokracia - vláda ľudu, lepšie ako povedal americký prezident A. Lincoln- vláda ľudu, prostredníctvom ľudu a pre ľud. Pričom ľud sa chápe ako nie väčšina, ale všetok ľud v štáte. Moderné demokracie sa chápu ako nepriame, kde každý občan sa môže zúčastniť slobodných volieb a dať svoj hlas svojmu kandidátovi. V Aténskej demokracii, kde bola priama demokracia, mohli všetci občania verejne hlasovať, ale občanom boli len muži nad 21 rokov a museli byť Aténčania. U nás môže každý hlasovať , ak je plnoletý, má občianstvo SR a bydlisko v SR. Po druhej sv. vojne vzrástol význam ľudských práv, preto sa dnešné európske demokracie chápu ako nevyhnutné s rešpektovaním týchto práv. Demokracia je síce vláda väčšiny, ale menšina sa musí rešpektovať, to preto, lebo raz i tá menšina môže byť väčšinou a väčšina menšinou. Ak by sa práva menšín nerešpektovali, bola by ohrozená budúcnosť demokracie, lebo väčšina by si uzurpovala moc a nechcela by ju pustiť. To by bol návrat k diktatúre. Slobodné voľby, vláda väčšiny, rešpektovanie práv menšín, rovnosť pred zákonom, právny štát a čo je dôležité i pluralita ( mnohosť) existencie politických strán, to sú hlavné vlastnosti demokracie. Pred rokom 1989, pred nežnou revolúciou za socialistického Československa sa ľudské práva nerešpektovali, vládla tu len jedna strana, takže sme si vo voľbách nemali z čoho vyberať, nebola sloboda, menšiny ani zďaleka nemali také práva ako dnes. Nemohli sme slobodne cestovať, slobodne štrajkovať, demonštrovať, protestovať alebo sa len tak verejne stretávať, nemohlo sa slobodne písať, tvoriť, rozprávať, lebo bola cenzúra. Fyzické násilie bolo bežné, pravidelné kontroly, sledovanie, odpočúvanie boli bežné.

5. Liberálna demokracia si kladie na prvé miesto slobodu a rešpektovanie ľudských práv, nie rovnosť a vládu väčšiny a to sa niektorým politikom, ktorý majú strach z nového, nepoznaného nepáči. Preto sa chcú izolovať, chrániť si svoje, osvedčené a nepripustiť aby si človek uplatnil všetky svoje práva. Takýto konzervativizmus bráni pokroku, nekladie na prvé miesto občana, ale záujmy štátu. Občan v takej neliberálnej demokracii je druhoradý. Občan je v nej pre štát a nie štát pre občana. Liberalizmus chce minimalistický štát a maximálny ohľad na záujmy občana.

Liberálna demokracia sa rúca v Maďarsku, Poľsku či inde a hlavnou príčinou je tu strach z utečencov. Čím viac sa štát stará o občana tým viac sa vzďaľuje liberálnej demokracii. Ak majú niektoré štáty v názve demokratický, tak len preto, aby si svet myslel, že je tam demokracia, alebo si demokraciu vysvetľujú po svojom. Existujú neliberálne demokracie, alebo skôr riadené demokracie, kde moc určuje čo by mali ľudia robiť a o čom rozhodnúť. Demokracia môže byť len jedna a tá skutočná je liberálna.