Deň otvorených dverí na Technickej univerzite v Košiciach

*Nastav svoje DNA na ÚSPECH*

Dňa 16. 10. 2018 sa v areáli TU v Košicich uskutočnil Deň otvorených dverí. Aj my sa každoročne na tomto podujatí zúčastňujeme, pretože si myslíme, že raz vidieť je lepšie ako stokrát počuť. Skupina 19 študentov tretieho a štvrtého ročníka sa spolu s výchovnou poradkyňou Mgr. K. Blahovskou najprv zúčastnili na slávnostnom otvorení v Aule Maxima, kde sa im okrem rektora TU a dekanov jednotlivých fakúlt prihovoril aj prvý slovenský kozmonaut p. Ivan Bella. Po veľkolepej laserovej show nasledovala prezetácia štúdia na jednotlivých deviatich fakultách a prehliadka vybraných laborátorií. Na študentov čakalo taktiež množstvo adrenalínových atrakcií a občerstvenie.

Pre výchovných poradcov stredných škôl uskutočnilo stretnutie s prorektorom TU a prodekanmi jednotlivých fakúlt pre vzdelávanie, v rámci ktorého sa v neformálnej diskusii debatovalo o témach súvisiacich so stredným aj vysokým školstvom.

Text: Mgr. K.Blahovská, VP školy