**Projekt Digitálny žiak**

**Základné informácie pre I.O, V.O, I.A**

Milí triedni učitelia!

Ako som Vám avizoval na pracovnej porade, všetci žiaci Vašej triedy sú v cieľovej skupine pre projekt Digitálny žiak. Majú teda nárok na príspevok 350,- EUR príspevok na notebook, all-in-one počítač alebo tablet.

**Úlohou triedneho učiteľa prvých ročníkov** v rámci projektu je najmä:

* Zvolať stretnutie so zákonnými zástupcami žiakov (bude 20.4.2023) – inštruktáž,
* Podať rodičom kompletnú informáciu o projekte, o podmienkach poskytnutia príspevku,
* Odporučiť im registráciu na stránke digitalnyziak.sk najneskôr do 30.06.2023.
* Vyhotoviť Prezenčnú listinu zo stretnutia a zabezpečiť podpisy zákonných zástupcov. (Keďže zatiaľ nám z projektu nezaslali žiadnu zmluvu pre školu ani žiaden vzor prezenčnej listiny, rodičom dáme len našu bežnú prezenčku s doplnením názvu projektu a neskôr bude potrebné zabezpečiť podpisy opäť.)

Za každého žiaka, ktorého rodič bude na prezenčke a následne si uplatní 350,- € príspevok, dostane škola 7,50 €. Keďže však nemáme zmluvu, nevieme zatiaľ ako budeme môcť peniaze využiť.

Pred Rodičovským združením odporúčam preštudovať hlavne tieto 3 materiály zverejnené na digitalnyziak.sk (máte aj v prílohe):

* <https://digitalnyziak.sk/wp-content/uploads/2023/03/Metodicke-usmernenie-Postup-pri-komunikacii.pdf>
* <https://digitalnyziak.sk/wp-content/uploads/2023/03/Metodicke-usmernenie-opis-digitalnych-zariadeni.pdf>
* <https://digitalnyziak.sk/wp-content/uploads/2023/03/Metodicke-usmernenie-caste-otazky-a-odpovede.pdf>

Ďalšie informácie pre nás ako pre školy nájdete na: <https://digitalnyziak.sk/skoly/>

Pre registráciu rodičov odkazujte na: <https://register.digitalnyziak.sk/>

Pri nejasnostiach rodičov odkazujte na <https://digitalnyziak.sk/rodicia/> prípadne na callcentrum +421/232 284466.

P.S. Pred rodičovským si môžeme zorganizovať krátke stretnutie triednych, na ktorých zodpovieme zostávajúce informácie. Bližšie informácie zajtra.

D. Andraško