**Dnes sme nosili červené stužky**

Kampaň Červené stužky je zameraná na mladého človeka ,na jeho vedenie k zdravého životného štýlu a na zvýšenie informovanosti o HIV/AIDS a obchodovaní s ľuďmi. Je kampaňou mladých a je venovaná mladým. Vyvrcholením kampane bývajú aktivity k Svetovému dňu boja proti AIDS, ktorý si každoročne pripomíname 1. decembra.

Dnešný deň mali vyučujúci a študenti gymnázia možnosť pripnúť si červenú stužku, symbol kampane, a tak vyjadriť svoju spolupatričnosť s tými, ktorí touto nevyliečiteľnou chorobou trpia i pripomenúť si tých, ktorí jej podľahli. Od rána tieto stužky rozdávali medzi študentmi žiačky a žiaci 2.A triedy.

V našej spoločnosti sú hrozby, pred ktorými nesmieme zatvárať oči. Dostatok odborných informácií o probléme a cielená prevencia sú alfou a omegou v tomto ťažkom boji.