# Atraktívnosť filozofie vo verejnom priestore

## Dominik Valeš

**Stupeň, forma, ročník štúdia:** Bc. denná,2.

**Študijný program:** učiteľstvo dejepisu a filozofie

**Konzultant:** Mgr. Lukáš ŠVIHURA

**Kľúčové slová:** jazyková bariéra, propagácia filozofie, definícia filozofie

**Úvod**

V tejto práci sa pozrieme na súčasný stav mienky o filozofii v spoločnosti. Určenie základných problémov prečo je verejná mienka o filozifii taká aká je, je prvým krokom k zlepšeniu povedomia o filozofii. Taktiež sa pokúsim nájsť odpoveď na to, prečo by vlastne mala byť filozofia populárnejšia vo verejnom povedomí. V tejto práci sa chcem zamerať hlavne na propagovanie a úpravu filozofickej literatúry z hľadiska atraktívnosti. Beriem to ako prvý krok k zlepšeniu verejného povedomia o filozofii.

**1 Prečo je FILOZOFIA málo populárna?**

Filozofia je v dnešnej spoločnosti vnímaná rôznymi spôsobmi. Pravda je však taká, že samotné povedomie o filozofii klesá. Problémov, ktoré nastávajú je viacero. Avšak podstatné problémy neatraktívnosti filozofie sú podľa mňa odzrkadlené v troch slovách: jazyk, propagácia a verejná mienka. Tieto tri aspekty, ktoré ovplyvňujú povedomie o filozofii sú dlhodobým problémom.

**1.1 Prezentovanie filozofie filozofickou komunitou**

Jeden s problémov, je to ako je filozofia prezentovaná spoločnosti. Bohužiaľ vo veľkej miere sa na nie pozitívnej mienke podieľajú aj samotný filozofi. Definície filozofie sú často orientované príliš vedecky a odborne na to, aby mohli zaujať verejnosť. V priebehu histórie sa vytvorili dva smery v rámci filozofickej spoločnosti. Prvý prezentuje filozofiu ako vednú disciplínu zaoberajúcu sa problémamy a otázkamy existencie. V druhom prípade ide o odporcov názoru nazývať filozofiu vedou. Ak sa pozrieme do slovníka nájdeme tam niečo takéto: ,,filozofia, -ie žen. r.

1. [veda](https://slovnik.aktuality.sk/pravopis/slovnik-sj/?q=veda) o najvšeobecnejších zákonoch vývoja prírody, spoločnosti a myslenia: materialistická, marxistická, helénska, antická, idealistická, reakčná, buržoázna;

2. [súhrn](https://slovnik.aktuality.sk/pravopis/slovnik-sj/?q=s%C3%BAhrn) názorov jednotlivca al. skupiny ľudí na [život](https://slovnik.aktuality.sk/pravopis/slovnik-sj/?q=%C5%BEivot) a na [svet](https://slovnik.aktuality.sk/pravopis/slovnik-sj/?q=svet): falošná, životná, pesimistická”[[1]](#footnote-1)

Ako môžeme často vidieť slovo “veda” je pre ľudí trocha odsrašujúce. Pri vedeckej definícii teda môže panovať mienka, že filozofia je určená len úzkej skupine ľudí, ktorá sa filozofii venuje na akademickej pôde. Verejnú mienku teda tvoria názory, ktoré sú buť vedené smerom k tomu, že filozofia je nepotrebná či nezmyselná alebo je pre spoločnosť príliš zložitá. Práve s tímito dvoma názormy som sa stretol pri svojom mikro prieskume. Pre lepší prehľad v tom ako je to s názorom na filozofiu na akademickej pôde som vytvoril krátky dotazník (30 respondentov, 18-25 rokov), v ktorom som sa zameral na študentov výsokých škôl z rôznych oborov. V dotazníku im boli položené 4 otázky. V prvej som sa pýtal na to čo je podľa nich filozofia. Ako som už uviedol odpovede smerovali buď k vedeckosti alebo k nezmyselnosti filozofie.

Uvedomujem si, že na vzorke 30 ľudí sa nedá určiť verejná mienka, avšak dá sa tu zamyslieť nad jednou otázkou. Ak majú takúto skreslenú a svojim spôsobom negatívnu mienku študenti na akademickej pôde ako môže mať verejnosť lepšie povedomie? Ak nemajú dostatočne vysvetlenú podstatu filozofie na vysokých školách ako jej majú chápať bežný ľudia? V tomto prípade propagácie filozofie sa vyskytuje niečo čo som si laicky pomenoval “filozofická arogancia”. Ide o to, že sa niektoré texty snažia silou pretlačiť filozofiu nad všetky vedecké (a častokrát aj nevedecké) disciplíny a aj samotní filozofi sa ju snažia posadiť na pomyselný “Aristotelovský trón” kráľovnej vied. Ja osobne sa teda prikláňam k názoru, že filozofia by mala byť zbavená statusu vedy. Ako nevedecká disciplína by mohla osloviť väčšiu skupinu ľudí a ukázať svoje pozitíva pre spoločnosť ako aj pre jednotlivcov.

**1.2 Zložitosť jazyka**

Zásadný problem sa nachádza vo filozofickej literatúre. Jeden problém, ktorý je dosť ťažko riešiteľný je ten, že dosť značná časť literatúry je písaná resp. prekladaná len do cudzích jazykov. V mojom dotazníku druhá otázka znela takto: ,,Do akej miery rozhoduje jazyk knihy pri Vašom výbere literatúry?” Pri tejto otázke odpovedalo 27 študentov, že jazyk je dôležitý a čítajú prevažne slovenskú prípadne českú literatúru. Samozrejme, že tento mikro priskum neodzrkadľuje všeobecnú verejnú mienku ani z ďaleka, ale je to dobrý príklad nahodnej skupiny ľudí, na ktorej sa ukazuje potreba prekladateľov. Bohužiaľ dnešný trh je zameraný komerčne a prekladá sa prevažne literatúra, ktorá sa predáva vo veľkom množstve. Samotní prekladatelia viac prekladajú komerčné knihy, ktoré posúvajú trh nejakým ekonomickým alebo minimálne psychologickým charakterom. Tieto knihy sú naozaj často propagované a prekladané do rôznych jazykov. Čitateľom sú teda na oči stále vyhadzované moderné literárne diela často bez umeleckého zážitku a dovolím si povedať, že často aj úplne nezmyselné diela. Druhý problém, s ktorým som sa stretol aj ja pri svojom štúdiu je štýl akým sú napísane filozofické texty. Netvrdím, že sa nemá filozofia vyjadrovať odborne, avšak postrádam v mnohých príkladoch vysvetlivky pojmov použitých v texte. Neraz som zažil situáciu, že interpretačná literatúra bola napísaná zložitejšie ako primárny text. Dá sa pochopiť, že autori sa snžia ukázať svoju odbornosť a tým aj parvo vyjadrovať sa k danej problematike avšak nemalo by sa to diať na úkor zrozumitelnosti textu.

Aby čitateľa text zaujal musí byť písaný tak aby mu rozumel. To čo by mohlo na začiatok zlepšiť pochopiteľnosť textov sú vysvetlivky odborných pojmov používaných v samotnej literature ako aj vysvetlivky zložených myšlienok laicky. Obetovať jednu či dve strany na to aby bol text pochopiteľný nie je podľa mňa pre autorov až taká záťaž.

**1.3 Propagácia**

Najzávažnejším problémom filozofie je jej „utajenie“. Filozofia je podsúvaná spoločnosti naozaj v enormne malom merítku. Mohli by sme argumentovať, že ten kto má záujem tak si filozofickú literatúru vyhľadá. Áno to je samozrejme pravda no nie je to vôbec ľahké. Ja pri svojom štúdiu som mal viac krát problém dohľadať potrebnú literatúru k svojim prácam. Okrem problému nedostatku výtlačkov som sa stretol aj s problémom potreby kníh, ktoré nemajú potrebnú interpretačnú literatúru. Aby som zistil ako je propagovaná filozofia a ako vyzerá vizuálna a estetická stránka literatúry urobil som si malý prieskum. Navštívil som 5 predajní najznámejších kníhkupectiev Martinus a Panta Rhei a urobil som si prieskum aj na internetových portáloch na predaj kníh. Zistil som, že filozofia nemá vlastné oddelenie a vo väčšine prípadov je zaradená pod oddelenie humanitných vied ako v predajniach tak aj na e-shope. Príde mi dosť nefér, že pohľadnice majú v kníhkupectvách vlastný stôl a filozofická literatúra je bezmyšlienkovite hodená do regálu k psychológii alebo iným humanitným vedám. Podľa zistených informácií sa predaj filozofickej literatúry pohybuje v nízkych číslach. V dnešnej dobe sociálnych sietí a internetu by sme mali viac využívať propagáciu aj týmto spôsobom. Filozofia by si mohla zlepšiť reputáciu ak ju ukážeme v tom pravom svetle a hlavne ak ju vysvetlíme na takým spôsobom aby jej dokázala prísť na chuť široká verejnosť. Inštruktážne videá prednášky o zaujímavých filozofických otázkach by mohli zaujať aj mladých ľudí, ktorý by mohli šíriť povedomie o filozofii ďalej.

**2 Zatraktívnenie publikácií**

Vo svojom krátko dotazníku som taktiež dal respondentom na výber z 9 kníh. Zoznam obsahoval tieto knihy : a) J. K. Rowling - Harry Potter a väzeň z Askabanu, b) Rozprávky P. Dobšinského, c) Antoine de Saint- Exupéry Malý princ, d) Dan Brown - Da Vinciho kód, e) Tomas Jahelka - Masarykova filozofia na Slovensku, f) Jozet Michalov - Filozofia osvietenstva, romantimu a idealizmu, g) Kolektív autorov - Filozofia - Veľké filozofické myšlienky, h) G. W. F. Hegel - the Phenomenology of Spirit, i) Jane Austerová - Pýcha a predsudok. Respondenti si mali vybrať z tohoto zoznamu 3 knihy. Iba v jednom z 30 prípadov sa v tomto výbere 3 kníh vyskytla jedna z poskytnutých filozofických kníh. V poslednej otázke som sa pýtal či čítajú resp. čítali nejakú filozofickú publikáciu. Aj v tomto prípade to dopadlo rovnako len jeden mal skúsenosti z filozofickou literatúrov. Kde je teda problem a ako docieliť aby bola filozofická literatúra atraktívnejšia? No v prvom rade si musíme uvedomiť, že žijeme v dobe kde je prvý dojem veľmi dôležitý a častokrát zásadný. Ľudia jednoducho súdia knihu podľa obalu. Filozofické publikácie ako som už spomínal nemajú vlastné oddelenie v kníhkupectvách, a tak by mali nejako zaujať medzi tou horou humanitnej literatúry. V prvom rade by sme sa mali pozrieť na samotné názvy kníh. Takmer v každom názve sa nachádza slovo ,,filozofia”. To súvisí s už spomínanou “aroganciou filozofie”. Je naozaj nutné hneď v nádpise privlastňovať publikáciu filozofii? Ak je mienka o filozofii taká aká je, tak predsa nemôžeme čakať, že človeka zaujme kniha, ktorá ma už v názve pojem ktorému nechápu alebo, o ktorom majú negatívne mienenie. Skúsme sa trocha zamyslieť and tým čo je podstatnou myšlienkou knihy. Vezmime túto myšlienku a skúsme z nej vytvoriť pútavý názov, ktorý donúti čitateľa vziať knihu do ruky. Napríklad namiesto názvu Kantova filozofia prirodzenosti človeka, skúsme položiť v názve rečnícku otázku : Čo je prirodzenosť človeka? Otazka z psychologického hľadiska vyvoláva v čitateľovi potrebu nájsť odpoveď. A druhým aspektom je samotná obálka knihy. Filozofická literatúra je často v nevýrazných farbách a s asolútne neatraktívními obrázkami. Vytvorme niečo jedinečné. Predajme myšlienku publikácie niekomu kto ju dokáže pretvoriť na obrazové umenie a vložme výsledok na obálku. Verím, že pútavý názov, pestrá či nezvyčajná farba spolu s zaujímavou titulnou stranou môže pomôcť zlepšiť predaj a následný dopit po filozofickej literature.

**3 Prečo by mala byť filozofia viac popularizovaná?**

Otázka, ktorá sa nám otvára je prečo by mala vlastne byť filozofia viac sprostredkovaná verejnosti? Čím sa poznatky filozofie odlišujú od ostatných poznatkov napríklad z fyziky? Čo nám vlastne filozofia môže dať? Odpoveď je jednoduchá a nájdeme ju v tejto definícii filozofie: ,,Filozofia je spôsob myslenia (kritického myslenia). Poznatky z fyziky sú podstatné najmä či výlučne pre tú úzku skupinu ľudí, ktorá prichádza do styku z fyzikálnym skúmaním. Na druhej strane to čo ponúka filozofia môžeme využiť v každodennom živote. Fyzikálny vzorec môžeme uplatniť len vo fyzike a s ňou súvisiacich vedách. Kritické myslenie nadobudnuté štúdiom filozofie môžeme použiť takmer na všetko. Od bežného každodenného rozhodovania až po vážne rozhodnutia ako sú napríklad voľby prezidenta. Filozofické myslenie nás učí novej perspektíve, novému pohľadu na otázky a problémy, ktoré nás obklopujú.

**3.1 Negatíva vplyvu filozofie**

Tak ako všetko aj pri filozofii môžeme nájsť nie len svetlú ale aj tienistú stránku. Z histórie vieme, že zle pochopenie istej vyslovenej idei môže viesť ku katastrofe. Práve preto je dôležité aby interpretácie boli dostatočne zrozumiteľné. Otázka, ktorú si musíme bezpodmienečne položiť je, či je dobrý nápad propagovať všetky filozofické myšlienky a idei? Niektoré filozofické smery či dokonca filozofické spôsoby života[[2]](#footnote-2) by nemuseli byť spoločnosťou pochopené ako vhodné. Práve preto je dôležité vytýčiť tie aspekty filozofie, ktoré budú na prospech spoločnosti. Zle pochopené filozofické myšlienky by mohli viesť ku konaniu proti spoločenskej norme čo by popularite filozofie rozhodne nepomohlo. Čo je teda pre spoločnosť správne a čo nie? Je to naozaj ťažká otázka avšak celej spoločnosti sa vyhovieť nedá. Možno by sme sa mali pri propagácii sústrediť na tie aspekty filozofie, ktoré rozvíjajú kritické myslenie, než na filozofické spôsoby života.

**3.2 Aristokratickosť filozofie**

Niektoré názory tvrdia, že by filozofia mala ostať len akousi „aristokratickou“ disciplínou, pretože nie každý je schopný filozofii pochopiť. V tomto prípade z polovice súhlasím. Niektoré otázky a niektoré filozofické teórie by nemali opustiť akademickú pôdu. Z jednoduchého dôvodu, pretože nie sú atraktívne alebo sú príliš odborné. Problémom však je, že aj témy a otázky, na ktoré by ľudí názor filozofov mohol mať pozitívny dopad, ostávajú na uzavreté len medzi „ filozofickou aristokraciou“. Netvrdím, že by filozofia nemala mať hranice avšak jej názor by mohol vo veľa prípadoch problém vyriešiť alebo aspoň posunúť k riešeniu. Napríklad v politike by som ocenil trocha kritického nadhľadu na problematiky či už ekonomiky, hospodárstva alebo spoločenských problémov. Avšak tak ako to tvrdil napríklad Immanuel Kant, úlohou filozofie nie je vládnuť ale vláde/aristokracii radiť. Predstavme si na chvíľu filozofiu ako všeobecne rozhľadeného človeka. Za onú všeobecnú rozhľadenosť považujme práve kritické myslenie, ktoré sa dá aplikovať na akúkoľvek otázku. Tak ako si človek občas necháva svoj názor pre seba, tak by to mala robiť aj filozofia. Pretože panujú len dve extrémy v rámci filozofickej komunity. Ten prvý je ten keď majú filozofi pocit, že sa môžu vyjadrovať ku všetkému pretože je to práve filozofia, ktorá sa venuje otázkam a problémom. A tým druhým extrémom je to keď sa filozofi od všetkého naopak dištancujú hoci by ich pohľad na vec priniesol ovocie. V dnešnej dobe môžeme vidieť, že oproti minulosti sa nikto nejde poradiť za filozofom ale obracia sa buď na vedu alebo na náboženských predstaviteľov. Podstatnou úlohou je teda rozlišovať situácie, v ktorých je dobré sa oficiálne vyjadriť a v ktorých nie. V dnešnej dobe môžeme vidieť, že oproti minulosti sa nikto nejde poradiť za filozofom ale obracia sa buď na vedu alebo na náboženských predstaviteľov.

1. <https://slovnik.aktuality.sk/pravopis/slovnik-sj/?q=filozofia> [↑](#footnote-ref-1)
2. Ako je napríklad kynizmus, ktorý by v modernej spoločnosti bol označený v určitých aspektoch ako antispoločenský smer porušujúci sociálne normy. [↑](#footnote-ref-2)