**Domáca úloha pre Kristínku**

**a) Didaktický test** – je to moderný prostriedok preverovania a hodnotenia

výsledkov výchovno-vzdelávacieho procesu, využívanie didaktických testov je

z časového hľadiska ekonomické – z pohľadu žiaka úspora času pri ich

vyplňovaní (v porovnaní s klasickou písomkou, v ktorej žiak píše pomerne

často rozsiahle odpovede), z pohľadu učiteľa úspora času pri ich

vyhodnocovaní.

Počas svojej niekoľkoročnej pedagogickej praxe som sa zamerala na tvorbu

vlastných neštandardizovaných (učiteľských) didaktických testov – kognitívne

(vedomostné testy), polytematické testy (preverujúce učivo z viacerých

tematických okruhov), testy absolútneho výkonu (overujú zvládnutie učiva

žiakom).

Jednotlivé testy som tvorila podľa vopred vymedzených pravidiel, pomocou

špecifikačnej tabuľky, aby bolo možné zabezpečiť vyvážené zastúpenie

testových položiek z hľadiska tematických okruhov učiva, typov úloh,

náročnosti poznávacích operácií a časovej náročnosti.

Každý test obsahuje 10 testových položiek, polovica testových položiek boli

otvorené otázky – úlohou žiaka je vytvoriť krátku odpoveď (jedno slovo, viac

slov, číslo, veta). Nevýhodou týchto úloh je to, že učiteľ sa pri formulovaní

správnej odpovede ,,musí trafiť“ do myslenia žiaka, taktiež aj žiaci sa často

prejavia ako tvoriví. Ďalšia polovica testových položiek tvorili zatvorené

otázky – úlohou žiaka je vybrať si jednu zo štyroch ponúkaných možností,

pri vytváraní týchto úloh nie je problém formulovanie správnej odpovede

(kľúč), ale samotná tvorba troch nesprávnych odpovedí (distraktory).

Distraktory by nemali byť príliš jednoduché, nelogické, nápovedné či

jednoznačné.

Po vytvorení didaktického testu som ho dala posúdiť kolegovi s aprobáciou

slovenský jazyk a literatúra. Na základe odporúčaní som opravila niektoré

testové položky. Eliminovala som tak niektoré chyby – nejasná formulácia,

nejednoznačné riešenia, nápovedné signály, nelogické distraktory, nejasná

štylizácia.

Nasledovala neklasifikovaná pilotáž vytvorených didaktických testov. Cieľom

pilotáže bolo objaviť chyby v testovaní, tiež zistiť vhodnosť testu pre kandidátov

testovania. Niektoré testové úlohy sa ukázali ako zmätočné a neefektívne úlohy.

Nasledovala posledná úloha – vyhodnotenie didaktického testu jednoduchou

položkovou analýzou.

**b) Internetové zdroje, ktoré aktívne využívam na vyučovacích hodinách:**

[**www.oskole.sk**](http://www.oskole.sk)

[**www.juls.sk**](http://www.juls.sk)

[**www.gymnaziummoldava.sk**](http://www.gymnaziummoldava.sk)

[**www.zborovna.sk**](http://www.zborovna.sk)

**c) Príklady dobrej praxe:**

**Mediálna výchova** – tvorba triednych časopisov, tímová práca, čiastková

zodpovednosť každého člena skupiny za výsledok práce, sebahodnotenie

členov skupiny po vydaní jednotlivého čísla triedneho časopisu, prezentácia

triednych časopisov na školskej nástenke alebo v periodiku Gelničan;

**Čo práve čítame?** – aktivita, ktorá sa mi osvedčila na hodinách literárnej

výchovy v triedach osemročného štúdia. Žiaci si donesú dočítanú alebo

rozčítanú knihu a ústne ju prezentujú pred svojimi spolužiakmi;

**Projektová činnosť** – bežnou súčasťou hodín SJL najmä v triedach

osemročného štúdia je zadávanie projektov z literatúry a slovenského jazyka,

ktoré žiaci vypracúvajú individuálne podľa vopred zadaných kritérií, projekty

musia spĺňať určité obsahové a formálne kritériá, následná prezentácia

projektov je na nástenke SJL. Kamila Blahovská