**Kontrolný diktát – 1.A**

Severné vetry a morské prúdy ženú navŕšené hromady ľadu, ktorých tlak je taký veľký, že rozmliaždi všetko, čo mu príde do cesty. Veľké kryhy s hukotom pukajú. Eskimáci sa chystajú na lov mrožov. Opravujú sane, upevňujú opraty a prezerajú nové harpúny. Je to jedna z najťažších poľovačiek v polárnych krajinách. Mnohí poľovníci tu z neopatrnosti nechali svoje životy. Ak sa chce niekto dostať na miesta, kde žijú tieto ozrutné zvery, musí prekonať desiatky kilometrov na pohyblivej kryhe. Poľovníci idú so svojimi psami. Unavení psi majú často do krvi odraté paprčky. Keď zbadajú mrože, ozývajú sa povetrím radostné výkriky. Všetky záprahy sa rozbehnú tým smerom. Niekedy sa však vracajú i s prázdnymi vreckami.