**Dráma a dramatické umenie**

Základnou vlastnosťou drámy ako lit. druhu je **dialogická forma**, kt. má špecifické poslanie. Keďže **dialóg je nositeľom napätia**, musí byť dramatický; keďže sa prostredníctvom neho vytvára charakter postavy, musí byť charakterotvorný; keďže pre hercov, musí obsahovať prvky hovorovosti. Ďalšou vlastnosťou textu drámy je požiadavka **dramatického konfliktu**; sám konflikt vytvára dramatické napätie v rámci divadelnej inscenácie. **Inscenáciou** – nazývame premenu literárneho diela (dramatického, hudobno-dramatického al. scenára) na divadelnú al. televíznu hru.

* dráma je svojou príbehovosťou **bližšie k epike** ako k lyrike. Kým epické dielo je v čase rozprávania uzavreté, ukončené, dramatické dielo predstavuje situáciu v prítomnosti. Pre drámu je **príznačný prítomný čas**. Keďže celý príbeh sa odohráva vo vymedzenom čase, dráma si pomáha skokmi, ktoré uskutočňuje prostredníctvom **obrazov, dejstiev**.
* dráma je postavená na sujete, má záväzné zákonitosti výstavby textu. **Okrem lit. textu** (scenár) sa využívajú zvuk. prostriedky, pohybová zložka a i. prostriedky (dekorácia, rekvizity, svetlo, zvuk a hudba)
* dráma **vznikla v starovekom Grécku**
* podstatné miesto má **scenár** – je to osobitný žáner lit. a dram. umenia, slúžiaci ako predloha na inscenáciu divadelnej, televíznej a rozhlasovej hry a film.
* Svoje miesto majú aj prehovory, v dramatickom umení hovoríme o:
* **Replika** - základná jednotka dialógu, prehovor jednej postavy. Má v zásade dialogickú formu, preto sa skladá z replík a monologická forma je iba zriedkavosťou. Je to napr. priama reč.
* **Monológ** je samostatný prehovor. V dráme slúži na komentovanie istých udalostí, na vysvetlenie niektorých súvislostí. (Shakespear, Moliere)
* **Dialóg** – rozhovor medzi 2 al. viacerými osobami. Musí mať 2 repliky.
* od svojho vzniku prešla dráma zložitým vývojom, no najviac zmien ju stihlo v 20. st. V súčasnosti drámu možno rozčleniť na 4 kategórie:

1. **divadlo** - audio-vizuálne s dôrazom na sluchové vnímanie textu

2. **film** - vizuálno-auditívny s dôrazom na zrakové vnímanie. Dramatický žáner vybudovaný na symbióze obrazu, slova, hudby a zvuku. Osobitnú funkciu plní kamera, kt. dokáže atomizovať predmet, priblížiť sa k nemu. Osobitným prostriedkom filmu je strih, kt. vyjadruje poradie, kompozíciu dejových zložiek. Film má dvojaké tempo: tempo deja a tempo montáže, ktoré sa môžu k sebe priblížiť, ale sa aj od seba vzdialiť.

3. **televízna hra** - dramatický žáner masovokomunikačného charakteru, pričom sa dôraz kladie na sluchové vnímanie textu. Je založená na slove.

4.**rozhlasová hra** - auditívna (iba sluchová), nemôže použiť obraz dialogická forma - text v dialógoch, chýba rozprávač

**VÝCHODISKOVÉ A DRAMATICKÉ ŽÁNRE**

1. **tragédia** - boj jednotlivca s nepriateľom, v ktorom zahynie,

2. **komédia** - jej cieľom je vyvolať smiech,

3. **činohra**

**členenie:**1. **vonkajšie** - výstupy, obrazy, dejstvá;

2. **vnútorné** - úvod, zápletka, zauzlenie, vyvrcholenie, rozuzlenie

**Tragédia** – najstarší dramatický žáner, ktorého hl. znakom je boj jednotlivca, prípadne skupiny s nepriateľskými silami. Hl. hrdina v tomto boji musí zahynúť, lebo ani výnimočnými vlastnosťami obdarený jednotlivec nej je schopný zvíťaziť nad nepriateľmi alebo zdolať nepriazeň osudu. Hl. postavou je vždy nadpriemerný človek, kt. ide odvážne za svojím cieľom, nezľakne sa nijakých prekážok, čím sa vyníma z bežného priemeru. Základom tragickosti je konflikt medzi výnimočnou osobnosťou a vládnucimi spoločenskými silami alebo protivníkom.

**kompozícia tragédie:**

1. **expozícia** (úvodná časť) uvádza diváka do čias a prostrdia deja a oboznamuje ho s hl. predstaviteľmi
2. zauzľovanie deja, čiže **kolízia** (zápletka) je udalosť s rozhodujúcim vplyvom na vývin a priebeh deja
3. **kríza** (vyvrcholenie), dejová situácia, v kt. sa realizuje konflikt s rozhodujúcou zrážkou medzi hl. postavami
4. **peripetia** , čiže nečakaný dejový obrat
5. **katastrofa**, čiže riešenie konfliktu Text často obsahuje metafory a aforizmy. V antických tragédiách sa používal rytmus, čo napokon prevzala aj stredoveká tragédia (Shakespeare)

**Komédia** – základný dramatický žáner, ktorého podstatou je komickosť s cieľom vyvolať smiech u diváka. Základnou črtou komického účinku musí byť to, že krivda, kt. sa stala kladným postavám, nie je príliš veľká a potrestanie záporných postáv je úmerné ich previneniu. Komédia na rozdiel od tragédia predstavovala každodennosť; reálny život v nej prevládal nad výnimočnosťou a vznešenosťou. Predstavitelia: Molier, Palárik, Stodola. Postavy sa tvária vždy vážne, sú typologicky vyhranené, ale ich činy sú malicherné a smiešne.

**SÚČASNÉ DRAMATICKÉ ŽÁNRE**

**Veselohra** – zakladá sa na humore, kt. sa v texte realizuje prostredníctvom žartu a situačnej komiky. Vo veselohre postavy vedia o svojej smiešnosti, preto si “strieľajú“ aj zo seba. Do centra pozornosti stavia jednoduchého, prostého človeka, kt. sa dostáva do smiešnych situácií bez vl. pričinenia.

**Fraška** je druh komédie, v kt. prevláda situačná komika a nadsádzka. Má korene až v antike. Humor rieši problémy, kt. samy osebe vyvolávajú smiech u diváka. Štýl je nízky, často až vulgárny, dôraz sa kladie na repliku.

**Groteska** je založená na prelínaní nezlučiteľných prvkov al. javov, charakterizuje ju istá preexponovanosť na základe značne zveličených kontrastov. Počas predstavenia sa vytvárajú groteskné situácie prostredníctvom situačnej komiky.