**Dramatická literatúra – opakovanie - B skupina**

**Ukážka: J. Gregor-Tajovský: Statky-zmätky *(úryvok)***

2. dejstvo, 17. výstup

Predošlí, Ondriš.

ZUZKA (zaväzuje batoh).

PALČÍK: No, len tu nechaj háby. Ešte je deň. Nepôjde s batohom cez dedinu. Prídeš si po ne, keď sa vyspíš. A ty nevieš, čo je medzi nimi, nezadieraj.

ONDRIŠ: Prečo by som nezadieral doň… i do vás, keď tak robíte, ako sa nepatrí. Pred svadbou sa vyratuje, aký on bude človek, a čo vy z neho!… Keď on robí z mojej sestry taký posmech, nech jeho pán boh na posmech obráti!

ĎURKO: Ty sa nestar medzi nás, vravím ti pokojne ešte raz. Ty nevieš o ničom nič. I ty by si bol taký, keby si bol v tom, čo ja.

ONDRIŠ: Mne nerozprávaj takô. Neschovávaj sa! Mňa ani svojím rozumom, ani fígľami neprevrátiš. Ja som nie Zuzka. Viem ja o tvojich chodníčkoch. Sestra, hybaj! Už som mal dávno po teba prísť, ako som ťa sem vôbec nechcel dať. (Opovržlivo.) A ty si doveď tú, ku ktorej chodievaš! Nech ti už bude tá milá, keď ti je statočná osoba nie!...

**Úloha 1**

**Napíšte meno postavy, o ktorej hovorí Ondriš v poslednej replike opovržlivo.**

**Úloha 2**

**Vypíšte z ukážky Statky-zmätky jedno hovorové slovo, ktoré je použité v podobnom význame ako slovo žart.**

**Úloha 3**

**Pomenujte, aký slovesný spôsob je použitý vo vete: Už sa ber!**

(A) rozkazovací

(B) podmieňovací

**(**C) opytovací

(D) oznamovací

**Úloha 4**

**Rozhodnite, aké dielo z hľadiska žánrovej formy predstavuje ukážka Statky-zmätky?**

(A) komédia

(B) fraška

(C) činohra

(D) tragédia

**Úloha 5**

**Určte, ako sa nazývajú samostatné prehovory jednotlivých postáv v ukážke Statky-zmätky?**

**Úloha 6**

**Aktualizujte myšlienku divadelnej hry Statky-zmätky pre dnešok.**

**Úloha 7**

**Vypíšte z ukážky jedu scénickú poznámku.**

**Úloha 8**

**Aký jazyk používa autor v diele Statky-zmätky a prečo?**

**Úloha 9**

**Zaraďte autora J. G. Tajovského – národný a literárny kontext.**

**Úloha 10**

**Vyjadrite jednou vetou základný konflikt divadelnej hry Statky-zmätky.**

**Ukážka: W. Shakespeare: Hamlet *(úryvok)***

Hamlet:

Byť, či nebyť – kto mi odpovie,

čo šľachtí ducha viac: či trpne znášať

strely a šípy zlostnej Šťasteny,

či pozdvihnúť zbraň proti moru bied

a násilne ho zdolať? Umrieť, spať –

nič viac, a namýšľať si, že tým spánkom

sa končí srdca bôľ a stovky hrôz,

čo sú nám súdené; tak umrieť, spať –

či v tom je méta našich túžení?

Spať – azda snívať– to nás zaráža,

čo prisniť sa nám môže v spánku smrti,

keď unikli sme svetským krútňavám.

A človek zaváha – tie obavy

nám predlžujú strasti života.

**Úloha 1**

**Z hľadiska výstavby predstavuje ukážka:**

**(A)** vnútorný monológ

**(B)** monológ

**(C)** dialóg

**(D)** priama reč

**Úloha 2**

**Vypíšte z textu ukážky 1 slovo, ktoré je personifikáciou.**

**Úloha 3**

**Napíšte, ako zo syntaktického hľadiska voláme slovné spojenie: *moru bied.***

**(A)** zhodný prívlastok

**(B)** podstatné mená

**(C)** postupne rozvíjaný prívlastok

**(D)** nezhodný prívlastok

**Úloha 4**

**Napíšte, do ktorej literárnej periódy zaraďujeme tvorbu W. Shakespeara.**

**(A)** starovek

**(B)** renesancia

**(C)** barok

**(D)** stredovek

**Úloha 5**

**Aký slohový postup je použitý v ukážke?**

**Úloha 6**

**Vyjadri hlavnú myšlienku divadelnej hry Hamlet.**

**Úloha 7**

**Pomenujte, do akého literárneho druhu a literárneho žánru zaraďujeme text ukážky.**

**Úloha 8**

**Pokúste sa o vlastní interpretáciu myšlienok z ukážky č. 2.**

**---------------------------------------------------------------------------------------------------------------------------**

**1. Vysvetlite 2 významy slova dráma.**

**2. Čo je to dialóg?**

**3. Čo je to derniéra?**

**4. Uveďte 1 spoločný znak drámy a epiky.**

**5. Čo je to komédia?**

**6. Pomenujte v poradí za sebou fázy vnútornej kompozície drámy.**