Učebný text k téme **Dramatická literatúra - všeobecné otázky**

**8. TEMATICKÝ CELOK**

**Dramatická literatúra- všeobecné otázky**

**Povinní autori a diela:**

W. Shakespeare: Hamlet;

J. G. Tajovský: Statky-zmätky;

**Odporúčaní autori a diela:**

F. Schiller: Úklady a láska;

V. Hugo: Hernani;

A. S. Puškin: Boris Godunov;

H. Ibsen: Pani z prímoria;

P. O. Hviezdoslav: Herodes a Herodias.

**DRÁMA**

**Dráma** je popri lyrike a epike jedným zo základných druhov umeleckej literatúry. Vznikla v starovekom [Grécku](http://sk.wikipedia.org/wiki/Gr%C3%A9cko) z náboženských osláv [Dionýza](http://sk.wikipedia.org/wiki/Dion%C3%BDzos), boha plodnosti a vína. Vyvinula sa z dialógu medzi hercom a zborom. Aischylos neskôr pridal druhého a [Sofokles](http://sk.wikipedia.org/wiki/Sofokles) tretieho herca.

Základným znakom drámy je neprítomnosť rozprávača. Postavy na scéne konajú a rozprávajú sa. Autor im napíše monológy a dialógy. Bývajú veršované i neveršované.

**Monológ** je prehovor, reč jednej postavy na scéne. Využíva sa na vyjadrenie vnútorných pocitov a myšlienok hrdinu v diele.

**Dialóg** je rozhovor, reč medzi dvoma alebo viacerými postavami.

Prehovor jednej z postáv v dialógu sa nazýva **replika**.

Okolnosti, za ktorých sa monológy a dialógy realizujú – popis scény, miesto deja, konanie, pohyb postáv atď. – naznačuje autor v autorskom komentári, ktorý sa nazýva **scénické** **poznámky**. Sú to poznámky v zátvorkách pri menách postáv. Od monológov a dialógov sa zvyčajne odlišujú aj iným typom písma. Nahrádzajú reč rozprávača.

**INSCENAČNÉ FORMY DRÁMY: DIVADELNÉ PREDSTAVENIE, FILM, TELEVÍZNA HRA, ROZHLASOVÁ HRA**

Dramatické diela sú určené na predvádzanie textu na základe vizuálneho (zrakového) a audiálneho (sluchového) vnímania. Preto rozlišujeme tieto inscenačné formy drámy:

* divadelné predstavenie,
* film,
* televízna hra,
* rozhlasová hra.

**Divadelná hra**

Dramatické literárne diela sú určené na realizáciu na scéne. Existujú však aj knižné drámy, ktoré buď n**ie sú určené, alebo nie sú vhodné na scénickú realizáciu.**

Dramatické literárne dielo,ktoré je vhodné na realizáciu na divadelnej scéne (javisku), sa nazýva **divadelná hra**. Prispôsobenie literárneho textu na realizáciu na javisku sa nazýva inscenácia. Predvádzanie diela na javisku je **divadelné predstavenie**.

Základné žánre dramatického literárneho druhu sú **tragédia, komédia (veselohra) a činohra.**

**Tragédia** (z gréckeho slova *tragóidiá* = spev capa, obetovaného bohom) je základný dramatický [žáner](http://sk.wikipedia.org/wiki/%C5%BD%C3%A1ner) zobrazujúci nezmieriteľný spoločenský alebo individuálny konflikt, v ktorom sa hrdina nachádza v bezvýchodiskovej situácii, kde je v nerovnom a napätom boji odsúdený na zánik, na smrť.

**Komédia** (z gréckeho slova *komoedia* = rituálna pieseň spievaná na oslavu Dionýza) je jedným z [divadelným](http://sk.wikipedia.org/wiki/Divadlo_%28umenie%29) žánrov. Na rozdiel od [tragédie](http://sk.wikipedia.org/wiki/Trag%C3%A9dia), postavy komédie sú zo skromných pomerov, komédia má šťastné rozuzlenie a jej zámerom je rozosmiať divákov. Venuje sa každodennej realite ľudí.

**Činohra** je literárne dielo patriace do [dramatického](http://sk.wikipedia.org/wiki/Dr%C3%A1ma) žánru, hra zobrazujúca vážne spoločenské problémy, nemusí končiť tragicky.

**Vonkajšia kompozícia drámy:**

Autori členia svoje dramatické diela na menšie úseky, ktoré sa nazývajú **dejstvá**

- akty. Dramatické dielo, skladajúce sa len z jedného dejstva, sa nazýva **jednoaktovka**. Medzi jednotlivými dejstvami sú prestávky – dlhšie alebo kratšie. Sú určené na premenu javiska a vyvolávajú u diváka dojem uplynutia istého času.

Dejstvá sa členia na **výstupy**. Výstup je úsek dejstva, v ktorom sa na javisku nezmení počet postáv.

Slávnostné uvedenie hry sa nazýva **premiéra**, ďalšie predstavenia sú **reprízy** a posledné predstavenie je **derniéra**.

**Vnútorná kompozícia drámy:**

Najdôležitejšou súčasťou vnútornej výstavby drámy je **dej.** Klasické dramatické diela majú záväznú kompozíciu, rozlišujú v deji tieto základné fázy:

1. expozícia - úvodná časť – uvádza diváka do čias deja, oboznamuje ho s prostredím, s hlavnými predstaviteľmi,

2. kolízia - zauzľovanie deja – udalosť, ktorá má rozhodujúci vplyv na ďalší vývin a priebeh deja,

3. kríza – vyvrcholenie – konflikt medzi hlavnými postavami deja,

4. peripetia – nečakaný obrat v deji,

5. katastrofa – rozuzlenie, tragické riešenie konfliktu.

Na tvorbe divadelného predstavenia sa zúčastňuje: dramatik, **dramaturg, režisér, herci,** scénický výtvarník, hudobný skladateľ a ďalší zamestnanci divadla.

**Dramaturg** je osoba, ktorá v dnešnej terminológii predstavuje [literárneho](http://sk.wikipedia.org/wiki/Literat%C3%BAra) a [divadelného](http://sk.wikipedia.org/wiki/Divadlo_%28umenie%29) poradcu [režiséra](http://sk.wikipedia.org/wiki/Re%C5%BEis%C3%A9r) či osoby zodpovednej za prípravu divadelnej inscenácie.

**Režisér** je tvorivý umelec syntetizujúci jednotlivé zložky a prvky dramatickej štruktúry do ideovo a štýlovo jednotného, celistvého diela (divadelného, filmového, televízneho, rozhlasového). Je vedúcou osobnosťou tímu umeleckých pracovníkov vo všetkých [dramatických umeniach](http://sk.wikipedia.org/wiki/Dramatick%C3%A9_umenie):

* v [divadle](http://sk.wikipedia.org/wiki/Divadlo) ([divadelný režisér](http://sk.wikipedia.org/w/index.php?title=Divadeln%C3%BD_re%C5%BEis%C3%A9r&action=edit&redlink=1)),
* vo [filme](http://sk.wikipedia.org/wiki/Film) ([filmový režisér](http://sk.wikipedia.org/wiki/Filmov%C3%BD_re%C5%BEis%C3%A9r)),
* v [televízii](http://sk.wikipedia.org/wiki/Telev%C3%ADzia) ([televízny režisér](http://sk.wikipedia.org/w/index.php?title=Telev%C3%ADzny_re%C5%BEis%C3%A9r&action=edit&redlink=1)),
* v [rozhlase](http://sk.wikipedia.org/wiki/Rozhlas) ([rozhlasový režisér](http://sk.wikipedia.org/w/index.php?title=Rozhlasov%C3%BD_re%C5%BEis%C3%A9r&action=edit&redlink=1)).

**Herec** je osoba, ktorá sa venuje herectvu, čiže umeleckému odboru založenému na stelesňovaní (najmä hraní) fiktívnej bytosti v [divadle](http://sk.wikipedia.org/wiki/Divadlo_%28umenie%29), [filme](http://sk.wikipedia.org/wiki/Film), [televízii](http://sk.wikipedia.org/wiki/Telev%C3%ADzia) a [rozhlase](http://sk.wikipedia.org/wiki/Rozhlas).

**Film**

**Film** je dramatický žáner zaznamenávaný filmovou kamerou, vybudovaný na jednote obrazu, slova, zvuku a hudby.

**Televízna hra**

**Televízna hra** je dramatický žáner, ktorý využíva obraz i zvuk, pričom audiálny (sluchový) princíp je dominantnejší. Vyrába sa televíznou technikou pre potrebu televízie. Premena literárneho diela na televízny film sa nazýva inscenácia.

**Rozhlasová hra**

**Rozhlasová hra** jeliterárno-dramatický [žáner](http://sk.wikipedia.org/wiki/%C5%BD%C3%A1ner), ktorý využíva zvukové prostriedky. Základovým výrazovým prostriedkom je slovo, ale dôležitý je aj zvuk, ktorý citovo umocňuje obraznosť jazykových prostriedkov.