**Dramatická literatúra – 3. ročník – A skupina**

**1.** Ukážka Druhé dejstvo

Tretí výstup

TULÁK (*pre seba zamyslene*). Proti násiliu má človek iba jednu šancu...

TOMKO (*čaká*). A tá šanca...?

TULÁK (*po chvíli, prosto*). Chlapec to povedal. Ostať človekom... Nestať sa handrou. Zachovať si

dôstojnosť... A svoju ľudskú tvár.

UHRÍK. A smiem sa opýtať – čo mi to pomôže? Zachovám si tvár – prídem o hlavu! (*Tulákovi, plný*

*jedu*.) Bez tváre sa dá žiť – ale bez hlavy nie, ty blázon...!

ŠUSTEK (*Tulákovi*). Nie! Proti násiliu nemá človek nijakú šancu!

TOMKO. Nijaké násilie nie je trvalé... A napokon sa pohltí samo v sebe... a sebou samým, tak učia

dejiny!

**Vyriešte úlohy k predchádzajúcemu textu:**

a) Uveď meno autora a názov diela, zaraď autora do národnej literatúry a literárnej periódy.

b) Vypíš z ukážky 1 ľubovoľnú repliku.

c) Ukážka má podobu: a) dialógu b) monológu

d) Kde a kedy sa odohráva príbeh?

e) Urč literárny druh a literárny žáner diela.

f) V ukážke nájdi 3 konkrétne znaky dramatického textu.

g) Z úst ktorej postavy zaznieva hlavná myšlienka? Vysvetli túto myšlienku.

h) Uveď 3 znaky, ako sa konkrétne uplatňovali prvky existencializmu v tomto diele.

**2. Teória drámy:**

1. Čo je to divadelná hra?

2. Čo je to tragédia?

3. Čo je to dramatizovaný monológ?

4. Vysvetli 3 jednoty antickej drámy.

5. Napíš, aká je vnútorná kompozícia dramatického textu.

6. Čo je to knižná dráma?

7. Vymenuj 2 slovenských dramatikov a názvy 2 slovenských divadiel s určením miesta.

8. Čo je to muzikál?

9. Vymenuj 3 dramatické žánre.

10. Transformuj krátku časť dramatického textu na prozaický text.

**3. Čítanie s porozumením:**

Ukážka Prvé dejstvo

Siedmy výstup

FISCHL: Mňa...? Totiž... (*Pauza.*) Mňa sem poslali.

ONDREJ: Tak vy nie ste ... (*Sklamaný.*) Ten jedenásty?

FISCHL (Tomkovi): Pán učiteľ, veliteľ mesta major von Lucas ma požiadal o... istú službu.

Najprv som odmietol, no potom... (*Zaváha, hryzie si peru*.)

TOMKO (*čaká)*: Počúvam, pán Fischl.

FISCHL (*zdráhavo*): Keď som sa dozvedel, ktoré osoby boli zaistené...

ŠUSTEK: Zaistené...?

FISCHL: ...respektíve zadržané, potom som už súhlasil, že... no, že sa stanem akýmsi

prostredníkom medzi vami.

**a) Kto bol pán Fischl?**

**b) Prečo prišiel pán Fischl prvýkrát za zadržanými ľuďmi? Popíš danú situáciu.**

**Dramatická literatúra – 3. ročník – B skupina**

**1.** Ukážka Druhé dejstvo

Kreón: Nehanbíš sa, že sa správaš inač ako ostatní?

Antigona: Je hanbou ctiť si brata?

Kreon: A ten, koho zabil, to ti nebol brat?

Antigona: Bol, boli obaja z tej istej krvi ako ja!

Kreon: A prečo uctievaš tak bezbožne len jedného?

Antigona: Ten druhý brat by nesúhlasil s tým, čo vravíš.

Kreon: Akožeby nie, keď si ho nechceš ceniť viac než toho bezbožníka!

Antigona: Nebol predsa jeho otrokom! Bol jeho bratom!

Kreon: Ale plienil túto zem! Tvoj druhý brat ju bránil!

Antigona: Nieto medzi nami rozdielu pred tvárou smrti.

Kreon: Vždy je rozdiel medzi dobrým a zlým!

Antigona: Ale ja som prišla na svet milovať, nie nenávidieť!

Kreon: Ak chceš milovať – tak miluj v podsvetí! No nado mnou, kým žijem, žena vládnuť

nebude!

*(Z paláca privádzajú Ismenu.)*

**Vyriešte úlohy k predchádzajúcemu textu:**

a) Uveď meno autora a názov diela, zaraď autora do národnej literatúry a literárnej periódy.

b) Kde a kedy sa odohráva príbeh?

c) Urč literárny druh a literárny žáner diela.

d) Na základe ukážky vysvetli podstatu konfliktu diela?

e) Uveď 1 myšlienku, ktorá vyplýva z textu, resp. z celého diela.

f) V ukážke nájdi 3 konkrétne znaky dramatického textu.

g) Vypíš z ukážky 1 ľubovoľnú repliku.

h) Ukážka má podobu: a) dialógu b) monológu

**2. Teória drámy:**

1. Uveď názvy 2 najstarších dramatických žánrov.

2. Čo je to činohra?

3. Čo je to vnútorný monológ a aké má opodstatnenie v dráme?

4. Čo je to derniéra?

5. Stručne vysvetli, čo je to dramatizované čítanie?

6. Čo je to veselohra?

7. Uveď po 1 znaku: Dráma má spoločné s epikou ................., dráma má spoločné s lyrikou ..............

8. Vymenuj 2 slovenských dramatikov a názvy 2 slovenských divadiel s určením miesta.

9. Má v dráme opodstatnenie rozprávavač? a) áno b) nie

10. Transformuj krátku časť dramatického textu na prozaický text.

**3. Čítanie s porozumením:**

Ukážka Druhé dejstvo

Druhý výstup

TOMKO (*ostro*): Hovorte jasne, prosím!

FISCHL: (*utiera si čelo, potí sa, hľadá slová i odvahu*): Ak... ak táto noc uplynie... a skutočný vinník

sa do rána nenájde, potom... major nebude trvať na potrestaní všetkých desiatich

rukojemníkov, ale na... (*Zaváha, vydýchne*.) na potrestaní iba jedného z vás...

**a) Kto bol pán Fischl?**

**b) Prečo prišiel pán Fischl druhýkrát za zadržanými ľuďmi? Popíš danú situáciu.**