**Pracovný list – literatúra - dráma – príma**

Milá príma, toto je posledný pracovný list z literatúry. Prosím, otvorte si Literárnu výchovu 6 na strane 142 – 148. Skôr, ako začnete literárny text čítať, všimnite si ho ako celok. Čo je na ňom iné, ako v predchádzajúcich textoch, ktoré sme čítali?

a) na ľavej strane textu sú mená postáv

b) celý text má podobu **dialógu** – rozhovor dvoch alebo viacerých postáv

c) v texte sa občas vyskytnú zátvorky a v nich je nejaké slovo, slovné

spojenie – **scénické poznámky** –sú to poznámky autora literárneho textu

Tieto znaky sú typické pre literárny druh **DRÁMA** (popri lyrike a epike). Každý z vás už bol určite v divadle – na **bábkovú hru** (keď ste boli mladší) alebo na **rozprávku**, keď budete starší, určite pôjdete na večerné predstavenie – **muzikálu**  alebo **činohry.** Do drámy patrí aj to, čo si môžeme pozrieť v televízii – **filmová rozprávka** alebo počuť v rozhlase – **rozhlasová rozprávka.**

**Princezná so zlatou hviezdou na čele –** tento text v literatúre na strane č. 142 vznikol nasledovne: pôvodne rozprávku napísala česká spisovateľka B. Němcová. Na základe tohto literárneho textu bola natočená filmová rozprávka a náš slovenský spisovateľ D. Hevier túto klasickú rozprávku ,,prerobil“ na rozhlasovú hru. Takže toto je dôkaz, že literárne dielo (napísaná rozprávka) sa môže stať divadelnou hrou, rozhlasovou hrou, muzikálom...

**Rozhlasová hra** – je to druh hry, ktorá je založená len na **zvukovom vnímaní** (počúvaní), zrakové vnímanie chýba. Preto okrem dialógov, ktoré vedú medzi sebou vedú postavy, musia byť nahraté všetky zvuky. ktoré tam musia byť, aby si to poslucháč vedel predstaviť.

Prosím, prečítajte si literárnu ukážku.

Milá príma, prosím vás, aby ste vypracovali pracovný list, vypracovaný list mi odfoťte a pošlite mi **do utorka 23. 6. 2020 do 10:00.**

**1. Doplň chýbajúce informácie:**

a) autor: .............................................................................

b) literárny žáner: .............................................................

c) hlavná postava: .............................................................

d) téma: .............................................................................

e) hlavná myšlienka:..........................................................

**2. Prečiarkni 1 pojem, ktorý k dramatickému umeniu nepatrí:**

divadelná hra, bábková hra, televízna hra, dobrodružný román, rozhlasová hra, hraný film, kreslený film;

**3. Vysvetli, čo znamená mať:**

a) zlaté vlasy ...............................................................................

b) zlaté srdce ...............................................................................

**4. Podčiarkni citovo zafarbené slová:**

kráľovná, svieca, tatuško, spomienka, mamička, Laduška, ťažoba, motýľ, srdiečko, trošička;

**5. Pomenuj umelecké prostriedky:**

a) nohy sa napili prach ciest ............................

b) malá ako makovička ....................................

c) horúce slzy ...................................................

**6. Vysvetli, ako sa Lade objavila na čele zlatá hviezda?** ...................

.................................................................................................................

**7. Z čoho boli obyčajné šaty, ktoré podarovala Lade studnička, aby si ju nikto nevšimol. Kto ich ušil a pri akej príležitosti?** ..................

................................................................................................................

**8. Z čoho boli zhotovené Ladine slávnostné šaty?** .............................

.................................................................................................................

**9. Doplň prirovnania, ktoré sa hodia na princeznú Ladu?**

a) pekná ako .....................................

b) dobrá ako .....................................

c) tvár má bielu ako ..........................................

d) líca ako ..........................................................

e) vlasy žlté ako .................................................

f) povahou krotká a tichá ako ................................................

**Maximálny počet bodov: 21 bodov**