**PREŠOVSKÁ UNIVERZITA V PREŠOVE**

**FILOZOFICKÁ FAKULTA**

**Inštitút filozofie**

**Nový pojem s príponou – izmus**

**Alexander G. Dugin**

**Štvrtá politická teória**

**Seminárna práca**

**Bc. Dominik Valeš**

**Predmet:** Textový seminár k ruskej filozofii

**Vyučujúci:** doc. Mgr. Ondrej Marchevský, PhD.

**Študijný program:** filozofia

**Forma štúdia:** denná

**Akademický rok:** 2022/2023

**Semester:** letný

**Ročník:** I.

**Študijná skupina:** FILM

**OBSAH**

**Úvod** .....................................................................................................3

**Nový pojem s príponou - izmus** ........................................................4

**Záver** .....................................................................................................8

**Zoznam bibliografických odkazov**......................................................9

**Úvod**

Pri čítaní A. G. Dugina a jeho koncepcie štvrtej politickej teórie sa stretávame s kritikou troch politických systémov či ideológií, ktoré v rámci histórie vytvorili svojím pôsobením nový obraz spoločnosti ako aj úplne nový obraz sveta. V prípade dial Štvrtá politická teória ide o kritiku konkrétne *liberalizmu, komunizmu a fašizmu.* Societa formovaná týmito tromi režimami, ktoré A. G. Dugin vo svojom diele podrobuje ostrej kritike , je základom formovania aj nového teoretického systému.Hoci je jeho kritika predošlých troch systémov a teda liberalizmu, komunizmu a fašizmu je založená na často neobjektívnych argumentoch, ktoré sú podložené citáciami filozofov, ktoré sú často vytrhnuté z kontextu, kritika tých troch predošlých systémov nám v istej forme dáva možnosť pýtať sa na dôležitú otázku postmoderného sveta. Ako by mala vyzerať správna politická teória ktorá by mohla istým spôsobom fungovať univerzálne, a ktorá by v istom bode nahradila tie predošlé?

Práve na túto otázku sa chcem zamerať v tejto práci. Ak teda nebol dokonalý ani liberalizmus ani komunizmus ani fašizmus, ako má vyzerať tá nová politická teória? Aký by mal byť ten nový pojem s príponou -izmus?

**Nový pojem s príponou - izmus**

Postmoderný diskurz o jednotlivých politických systémov v rámci historického kontextu sa často orientuje na kritiku. Liberalizmus je kritizovaný ako teória, ktorá je príliš voľná a jej zákony sú založené na ústupkoch, povolenia a amnestiách. Kritika totalitných režimov ako sú a boli komunizmus, nacizmus či fašizmus zasa stojí na koreňoch násia a brutality.

*„Zdá sa, že v dnešnom svete je politika vecou minulosti, teda aspoň v zmysle, v akom sme boli na politiku zvyknutý.“ (Dugin 2022, s. 19)*

Takto začína autor svoje uvažovanie v diele štvrtá politická teória. V Dugiovom prípade narážame na problém interpretácie jeho vlastnej kritiky. Často svoje kritické argumenty, ktoré kladie voči liberalizmu, komunizmu či totalitnému režimu v iných kapitolách či citátmi autorov vyňatých z kontextu nie úplne potvrdzuje. Nedomyslenosť kritiky, ktorú ponúka jeho teória nám dáva priestor na tvorenie otázok, ktoré môžeme pretransformovať do objektívneho posudzovania v rámci . Odhliadnuc od dutinaktuálneho kontextu nášho západného chápania režimovej historickej diferenciácie politických ideológií. Druhým bodom, na ktorom stavia A. G. Dugin svoju koncepciu je akceptácia prvkov predošlých teórií ako základ tej jeho. Argumentom môžeme z týchto teórií, tak ako aj samotný Dugin vybrať istú časť, ktorá podľa nášho osobného uváženia v rámci historického nahliadnutia mala najvyššiu a najlepšiu účinnosť, a použiť ju ako jeden z aspektov novo vytváraného systému. To isté môžeme urobiť aj s ostatnými režimami ktoré poznáme z histórie. To čo Dugin aj keď nepriamo vo svojom diele načrtá je to, že predošlé tri politické teórie, ktoré on sám kritizuje obsahujú prvky, ktoré sa dajú preniesť do tej novej podľa neho najlepšej štvrtej politickej teórie. V tomto kontexte sa teda nemôžeme baviť o vzniku úplne novej teórie, ale skôr teórie ktorá je založená na uvedomení si chybných aspektov minulých režimov. Dugin sa dotýka aj nám trocha aktuálnejšej témy a to demokracie.

*„ Vo vzťahu k demokracii existuje množstvo omylov a mýtov. Väčšina ľudí si myslí, že sa jedná o najnovšiu, najrozvinutejšiu, „ najcivilizovanejšiu“ formu politickej organizácie, stojacej na princípe politickej rovnosti všetkých jednotlivcov dané spoločnosťou. Ono to tak, ale jednoducho povedané ďalej vôbec nie je.“ (Dugin 2020, s. 91)*

Je pravdou, že Duginova štvrtá politická teória sa zdá idealistická, ba dokonca v častiach keď hovorí o Anjelskom štáte či o novej ríši Ruska, utopická postrádajúca objektívny náhľad na ľudskú prirodzenosť. Taktiež je dôležité poznamenať, že teória, ktorú vytvára je viac-menej akýmsi návodom pre dokonalý štát a tým štátov má byť Rusko. Pro Ruské orientovanie a argumentovanie uprostred štvrtej politickej teórie, ktorú sám vytvára sa teda stáva istým neobjektívny prvkom, ktorý nemôžeme akceptovať ako univerzálny. Ak sa pozeráme na Rusko, ktoré vidí pred sebou Dugin je ideálom nového politického štátu. Kritika liberalizmu ako základu istých aspektov demokracie vidíme pojem, ktorý Dugin používa a to v rámci výroku ostrej kritiky *„liberalizmus je vrahom politiky“*.Dugin naráža na liberálnu ideológiu slobody a umiernenosti. Na druhej strane on sám hoci s miernou iróniou píše:

*„ Liberalizmus je politickou a ekonomickou filozofiou a ideológiou, v sebe zosobňuje najdôležitejšie línie moci moderného veku a epochy moderny...“* (Dugin 2020, s. 75)

A zasa na inom mieste hovorí:

*„ avšak liberalizmus (a postliberalizmus) aj vo fáze ktorej sa očividne vnucuje, môže ( a musí - verím v to!) byť zapudení“* (Dugin 2020, s. 120)

Je však pravdou, že opačný prúd v politike pácha ešte väčšie. Ak zoberieme prvky liberalizmu nachádzajúce sa v našom demokratickom systéme zistíme, že práve tieto prvky kritizuje. Pre samotného Dugina nie je ani tak dôležité čo predstavuje samotný systém, ale aké chyby v rámci historického vnímania (jeho subjektívneho a často mylného vnímania) systém urobil. Jedna z chýb jeho teórie sa ocitá aj v jeho samotnej kritike. Napriek tomu, že očividne je naklonený (nie priamo) k myšlienke Habermasa o tom, že samotná existencia spoločností a civilizácií je možnosťou ich kritiky, zrazu v jeho kapitole o civilizácii čítame:

*„ Koncept „civilizácie“nám v takejto situácii prichádza na pomoc ako fundamentálna kategória organizácie plnohodnotného alternatívneho projektu vo svetovom merítku. Ak postavíme tento koncept do stredu našej pozornosti, objavíme základ pre harmonickú rezonanciu usporiadania širokých vládnych, verejných, sociálnych a politických síl do 1 všeobecného systému...* (Dugin 2020, s. 295)

Trocha paradoxu nachádzame aj v pokračovaní tejto argumentácie:

*„... Pod vlajkou multiplicity sa dá zjednotiť civilizácie, národy, náboženstva etnické komunity žijúce pod administratívou rôznych vlád, poskytnúť im spoločnú centralizovanú ideu (v rámci konkrétnej civilizácie) ponechať im mnohé možnosti pre nájdenie vlastnej identity v nej.“* (Dugin 2020, s. 295)

Nezdá sa, že si autor uvedomuje, že v tomto výroku ukazuje prvky liberalizmu a komunizmu, a dáva ich za základ novej koncepcie, hoci ich v kapitole pred tým uviedol ako kritické aspekty.

V rámci uvažovania o štvrtej politickej teórii, ktorú sa snaží načrtnúť, som sa zamýšľal nad otázkou vytvorenia podobnej teórie avšak na základe kritickej úvahy z historického kontextu objektívne neprežitých režimov. Na rozdiel od Dugina, ktorý popiera predošlé tri teórie ako liberalizmus, fašizmus a komunizmus, v mojom hypotetickom uvažovaní, sa snažím odpovedať na otázku aké nové slovo, aký nový pojem s koncovkou - izmus by mal vzniknúť? Ak teda nefunguje demokracia ani totalitné režimy, a samotný autor sám nedokáže presne vytýčiť svoju teóriu aký je teda ten správny – izmus? A ak áno akým spôsobom to zmení budúcnosť, ktorá nás čaká?

*„ Existuje budúcnosť? Je to úplne legitímna otázka, pretože nás vypudzuje k premýšľaniu o ontológii času. Existuje prinajmenšom súčasnosť – to, čo je? Práve preto, že existuje teraz, ďalej považuje sa za skutočnú na základe plejády našich bezprostredných, empirických vnemov.“*(Dugin 2020, s. 215)

Pri čítaní nových argumentov a aj samotnej koncepcie štvrtej politickej teórie, ak chceme uvažovať o racionálnom vytvorení nového politického systému musíme si odmyslieť pro-ruské orientovanie textu. Ak zvážime zaujatosť alebo istý aspekt zaujatosti voči Rusku a ruskej kultúre môžeme hovoriť o istej forme novej politickej teórie. Duginová politická teória ako už bolo vyššie spomenuté je založená na kritike predošlých systémov, ktoré istým spôsobom rezonujú ako nedostatočné či vôbec nefungujúce. Tu sa v Duginovej práci o štvrtej politickej teórii stretávame s istou formou paradoxu už spomínaného vyššie. Na jednej strane je tu ostrá a chaotická kritika predošlých systémov, a na tej druhej istá úvaha o tom, že obsahujú aspekty alebo isté časti či pravidlá, ktoré sú realizovateľné a použiteľné práve v jeho štvrtej politickej teórie.

Ak Dugina vezmeme trochu aktuálne nevieme povedať, či by momentálna situácia, v ktorej sa Rusko nachádza novú politickú teóriu prijala. Problémom je aj to, že samotnú teóriu ani nemáme vysvetlenú.

Dugin vo svojom texte uvádza rôzne príklady, ktoré ale z môjho pohľadu nie sú dostatočne rozvinuté a niekedy vôbec vysvetlené jedným z takýchto príkladov je napríklad Anjelské mesto či Mesto anjelov. V prípade tohto pohľadu na politický systém a na sociálnu štruktúru spoločnosti by sme mohli povedať, že sa jedná o ďalšiu formu utopického diela. Po viacerých častiach Duginového textu mám pocit, že úplne zabúda na istú ľudskú tendenciu porušovať pravidlá či konať iba vo vlastný prospech. Tento aspekt ako keby neakceptovania ľudskosti alebo tendencie človeka sa nesie celým Duginovým textom. Odráža sa to aj na tom, že samotná štvrtá politická teória, hoci je načrtnutá, nie úplne vysvetlená. V texte sa podľa môjho názoru nenachádzajú presné vymedzenie, ktoré by mala štvrtá politická teória mať. Je pravdou, že v texte sa vyskytuje aj myšlienka, ktorú by sme mohli jednoducho pomenovať ako myšlienka systému, ktorý nemá štruktúru. Štruktúru zmysle presných pravidiel tu nachádzame prvky liberalizmu, ktoré by sme mohli označiť ako časti štvrtej politickej teórie, ktoré sa orientujú na istú voľnosť zákonodarnej moci. Ale autor to nijako nekonkretizuje. Často cituje rôznych filozofických autorov. Mohli by sme povedať, že autorov, ktorých cituje vybral zámerne ako isté západné autority v rámci myslenia a teoretického ideového zmýšľania. Nie je však pravidlom, že by autorov a ich filozofiu v skutočnosti nepoznal. Niektoré vybrané citáty autorov sa naozaj orientujú na tému s ktorou ich Dugin spája. Napríklad...

*„ bytie k smrti, dôkladná pozornosť k smrti, odvrátená strana sféry bytia, ako napísal Heidegger, nie je bojom proti životu, ale jeho glorifikáciou a základom.“* (Dugin 2020, s. 209)

V tomto prípade by sa dalo povedať, že v kontexte myšlienku Heideggera pochopil a správne použil.

Avšak vo veľkej miere sa v texte vyskytujú citácie, ktoré sú istým spôsobom v rámci ideologického nastavenia tohto textu vytrhnuté z kontextu. Nedôslednosť, ktorú môžeme cítiť práve z toho textu sa často odvíja aj od toho, že ak text čítame pozorne zistíme, že v istých fázach textu mu ako keby došli argumenty a jednoducho tému neuzavrel a pokračuje úplne inou. Ak sa vrátim k téme vytvorenia novej politickej teórie orientujem sa na body, ktoré Dugin vo svojej knihe uvádza. Základnými dvoma bodmi, ktoré tvorí jeho systém by sme mohli označiť kritiku predošlých systémov a zároveň akceptácia niektorých hodnôt predošlých politický systémov. Politická teórie, ktorá sa načrtá v jeho výklade nie je až tak úplne nereálne a to, ani v podmienkach Ruska.

**Záver**

V rámci návrhu vytvorenia novej politickej teórie inšpirovaný práve Duginom, by som si však nedovolil povedať, ktoré pozitívne aspekty obsahovali jednotlivé politické systémy, nakoľko som nezažil ani jeden. Každý, ale z objektívneho pohľadu dejín obsahoval dobré aj zlé stránky a to aj totalitné režimy. Nie je žiadnym tajomstvom, že aj samotná demokracia nie je ničím dokonalým. Je, ale dôležité pripomenúť, že tak ako povedal Winston Churchill, nič lepšie sme zatiaľ nevymysleli. Ani táto štvrtá politická teória, ktorá je načrtnutá Duginom, ale ako som už vyššie spomínal nie je do detailov vysvetlená, nie je ničím čo by sme mali aplikovať namiesto našej sociálnej demokracie. Rovnako ako liberalizmus. Komunizmus, fašizmus či ostatné režimy, ktoré by sme mohli v rámci histórie spomenúť sa musíme istým spôsobom uspokojiť s pravidlami a režimom, ktorý v rámci našej krajiny panuje, až do chvíle kým nevytvoríme nový systém s príponou -izmus.

**Zoznam bibliografických odkazov**

DUGIN, A. 2020. *Čtvrtá politická teorie*. Zvolen: Sol Noctis. ISBN: 978-80-99977-01-4.