Dňa 2. 10. 2015 sme sa zúčastnili na historickej exkurzií v Poľsku. Hneď ráno bola našou prvou zastávkou bola soľná baňa Vielička. Po vchode do bane sme museli zísť dole 54 poschodí a následne sme sa ocitli na prvom podlaží bane. Postupne sme schádzali nižšie až sme sa dostali do hĺbky 130m. Videli sme rôzne zaujímavosti a dokonca sme mohli aj oblízať stenu, na ktorej bola soľ. Hore sme vyšli výťahom, ktorý išiel 4m/s.

Našou druhou zastávkou bolo historické centrum v Krakove, kde sme sa mohli poprechádzať a obdivovať okolité budovy, ktoré neboli zničené vo vojne. Bohužiaľ, sme v Krakove dlho nezostali, lebo nás čakala cesta do Osvienčimu.

Koncentračný tábor v Osvienčime bol zastávkou na ktorú sa väčšina z nás veľmi tešila. Prehliadka sa skladala z dvoch častí. Prvá časť sa konala v koncentračnom tábor Osvienčim a druhá časť pokračovala vo vyhladzovacom tábore Brezinka, ktorý bol vzdialený páru kilometrov.

Celý deň nám svietilo slnko a taktiež by sme chceli poďakovať profesorom, ktorý nám túto exkurziu vybavili.

P. Čolláková, P. Fidlerová, Oktáva