**EPOS**

- grec. epos = slovo, reč

- **veľká veršovaná epická skladba**

- bol pred románom najväčším najreprezentatívnejším žánrom epiky

- **východiskom** pre vznik eposu boli **staroveké mýty**

- **prvé** eposy sa opierali o bájoslovie starovekých národov a boli to tzv. **hrdinské alebo bohatierske eposy**

- **najstarší epos**: Epos o Gilgamešovi – z 3. tisícročia p.n.l.

- **najznámejšie eposy**: Homérove eposy – Ilias a Odysea – z 9.st. p.n.l.

- hrdinský epos má pôvod v ľudovej slovesnosti a z neho sa vyvinuli **umelé eposy**:

ü s hrdinskou tematikou (J.Hollý – Svätopluk)

ü duchovná a náboženská tematika (Danteho Božská komédia)

ü historické (T.Tasso – Oslobodený Jeruzalem)

ü rytierske (stredoveký epos o Alexandrovi Veľkom)

ü idylické ( A. Mickiewicz – Pan Tadeáš)

ü reflexívne/úvahové (J.Kollár – Slávy dcera)

ü komické (Petofi – kladivo obce)

**- epos má svoju záväznú kompozíciu**:

1. **propozícia** – krátke naznačenie deja

2. **invokácie** – vzývanie múz alebo bohov

3. **enumerácia** – predstavovanie bojovníkov, resp. postáv

4. **opis boja** – predovšetkým opis hlavnej bitky

5. **deus ex machina** – zásah bohov do deja

6. **ovplyvnenie udalostí zázračnými prvkami bez zásahu bohov**

7. **epizódy** čiže opis vedľajších udalostí

8. **peronácia** – záver, zakončenie príbehu s dôrazom na ponaučenie

- **postavy** eposu sú nadprirodzené bytosti, niekedy bohovia alebo polobohovia

- hlavnou postavou môže byť iba osoba s výnimočnými vlastnosťami a schopnosťami, ktorá

s pomocou bohov koná zázračné činy ovplyvňujúce život celej spoločnosti

- v epose **sa prelínajú prvky reality a fantastiky**, pozemského a nadpozemského života

- popri hlavnom deji obsahuje aj epizódy skĺbené s hlavným dejom

- eposy vznikali vo viazanej s komplikovanou štruktúrou pozostávajúcou z viacerých častí

- v epose sa uplatňuje prísna básnická štruktúra, presne normovaný rytmus

**Hrdinský (bohatiersky) epos**

V gréckej literatúre to boli Ilias a Odysea, ktoré sa pripisujú slepému básnikovi Homérovi, pochádzajú z 9. st. p. n. l. Starogrécky epos prednášali osobitný prednášatelia pre veľké zhromaždenia ľudí. Rozpráva o významných udalostiach, ktoré mali význam pre život celého národa. Hlavný hrdina sa vyznačuje mimoriadnymi vlastnosťami, do deja zasahujú bohovia, je tu mnoho opisov prostredia, bitiek, súbojov, predmetov i postáv. Na začiatku hrdinského eposu je tzv. **invokácia** – krátke naznačenie deja. Konanie ľudí v starovekých eposoch určujú bohovia, ktorí pôsobia na ich rozhodovanie pomocou snov a pod.

**Historický epos**

Kým bohatiersky epos tematicky čerpal zo starých povestí a mytológie, historický epos vychádzal zo skutočných dejinných udalostí (Ján Hollý – Svätopluk, Sláv).

**Idylický epos**

Tematicky sa viaže na udalosti z dedinského života, ktorý je blízky prírode. Pozadie diela tvoria často významné historické udalosti.

**Duchovný epos**

Čerpal námety z biblie, slúžil potrebám náboženstva, bol prostriedkom na vyslovenie aktuálnych dobových problémov (Ján Hollý – Cyrilometodiáda).

**Moderný (reflexívny) epos**

Patria sem veľké epické skladby od čias romantizmu. Literatúra si všíma osobné práva človeka, ktoré sú v rozpore so spoločenskými a národnými záujmami. Jeho najcharakteristickejším znakom je, že čerpá námety zo života spoločnosti, zobrazuje základné problémy doby a epický dej je často prerušovaný opisom duševných stavovo zobrazovaných hrdinov, opismi prírody a úvahami autora (Byron – Childe Haroldova púť, Puškin – Eugen Onegin, Mácha Máj, Sládkovič – Detvan a pod.).