**Gymnázium, snp 1, gelnica**

**Školský vzdelávací program - inovovaný**

*Kľúčové kompetencie pre život*

*7902J gymnázium (ISCED3A)*

**ETV**

**UČEBNÉ OSNOVY**

**Štvorročné štúdium / Osemročné štúdium – vyššie ročníky**

**(1.ROČ./KVINTA – 2.ROČ./SEXTA)**

Učebný plán Verzie č. 1

(všeobecné vzdelávanie s vlastnou profiláciou študentov v posledných ročníkoch)

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov predmetu** | | | **ETICKÁ VÝCHOVA** | | | | |
| **Časový rozsah výučby** | | |  | | | | |
|  | Ročník | | 1./ Kvinta | 2./ Sexta | 3./ Septima | 4./ Oktáva | Spolu |
|  | Štátny vzdelávací program | | 1 | 1 | – | – | 2 |
|  | Školský vzdelávací program | | – | – | - | – | 0 |
|  |  | Voliteľný maturitný predmet | – | – | – | – | 0 |
|  |  | Voliteľný maturitný seminár | – | – | – | – | 0 |
|  | SPOLU | | 1 | 1 | 0 | 0 | 2 |
| **Kód a názov odboru štúdia** | | | 7902 J00 gymnázium | | | | |
| **Stupeň vzdelania** | | | vyššie sekundárne vzdelanie ISCED 3A | | | | |
| **Forma štúdia** | | | denná | | | | |
| **Dĺžka štúdia** | | | štvorročná | | | | |
| **Vyučovací jazyk** | | | slovenský jazyk | | | | |

**CHARAKTERISTIKA PREDMETU**

Poslaním povinne voliteľného predmetu etická výchova je vychovávať osobnosťs vlastnou identitou a hodnotovou orientáciou, v ktorej úcta k človeku, k životu a k prírode, spolupráca a prosociálnosť zaujímajú významné miesto. Pri plnení tohto cieľa sa etická výchova neuspokojuje iba s poskytovaním informácií o morálnych zásadách, ale zážitkovým učením účinne podporuje pochopenie a interiorizáciu (zvnútornenie) mravných noriem a napomáha osvojeniu správania sa, ktoré je s nimi v súlade. Pripravuje mladých ľudí pre život v tom zmysle, aby raz, ako dospelí, prispeli k vytváraniu harmonických a stabilných vzťahov v rodine, na pracovisku, medzi spoločenskými skupinami, v národe a medzi národmi.

Etická výchova sa v prvom rade zameriava na výchovu k prosociálnosti, ktorá sa odráža v morálnych postojoch a v regulácii správania žiakov. Prosociálnosť nereprezentuje celú etiku, ale je jadrom etiky medziľudských vzťahov. Jej hodnotový rozmer spočíva vo vzájomnom ľudskom porozumení a spolužití, pod ktorým rozumieme humánny súcit a ľudskosť ako morálnu kategóriu človeka, súvisiacu s jeho úsilím prežívať harmonický a šťastný život v súlade ním vytvoreným ideálom.

Na rozvíjanie etických postojov majú rozhodujúci vplyv zážitky a skúsenosti. Keď žiak nemá morálnu skúsenosť, ostáva pre určitú oblasť „hluchý a slepý“ a nepomôžu mu túto situáciu napraviť ani informácie, ani reflexia. Potvrdzuje sa tu známa skutočnosť, že etické postoje človeka sú formované zážitkami, živou skúsenosťou, príp. nadväzujú na morálne relevantné zážitky účastníkov hodiny. Preto súčasťou jej procesuálnej stránky je etická reflexia, po ktorej nasleduje experimentovanie alebo nácvik v podmienkach triedy s cieľom prenosu do každodenného života. Efektivita a cieľové naplnenie hodín etickej výchovy sú podmienené vzájomnou súčinnosťou jej štyroch zložiek, čo ovplyvňuje aj každý učiteľ svojím správaním a vzťahom k žiakom i k predmetu. Preto je žiaduce, aby všetci učitelia boli oboznámení s cieľmi a metódami etickej výchovy. Kognitívne znalosti sú v etickej výchove iba predpokladom pre hodnotovú reflexiu.

**CIELE PREDMETU**

**-** vysvetlia základné etické, postoje a spôsobilosti,

- rozvíjajú a zdokonaľujú si základné etické postoje a spôsobilosti osvojené na základnej škole, ako sú sebaovládanie, pozitívne hodnotenie seba a druhých, komunikačné zručnosti, tvorivé riešenie medziľudských vzťahov atď,

- vysvetlia princípy náboženskej i nenáboženskej etiky, ktoré im umožnia pochopiť a tolerovať správanie a názory spolužiakov a spoluobčanov,

- si osvoja dôležité hodnoty a etické normy súvisiace so životom a zdravím, rodinným životom, rodičovstvom a sexualitou, ekonomickým životom a prácou v povolaní,

- rozvíjajú morálny úsudok a zmysel pre zodpovednosť,

- definujú základné etické pojmy, súvislosti medzi hodnotami a normami,

- si osvoja základné postoje a spôsobilosti súvisiace s uvedenými hodnotami a normami.

**VÝCHOVNÉ A VZDELÁVACIE STRATÉGIE**

Komunikačná - nadviazanie udržiavanie a a ukončenie rozhovoru

vyjadrenie pozitívnych a negatívnych citov

empatia a asertivita v komunikácii

zdravá a nezdravá kritickosť

komunikácia ako prostriedok prosociálneho správania

Interpersonálna - akceptovať skupinové rozhodnutia

kooperovať v skupine

tolerovať odlišnosti jednotlivcov

regulovať svoje správanie

vytvárať si vlastný hodnotový systém

**STRATÉGIA VYUČOVANIA** - zážitkové učenie, rozhovor, čítanie, počúvanie, kreslenie

**UČEBNÉ ZDROJE -** učebnice, odborná literatúra, internet a iné

média, prednášky, besedy ,realizácia programu Cesty

a programu S tebou  o tebe

**PRIEREZOVÉ TÉMY -** osobnostný a sociálny rozvoj

- enviromentálna výchova

- multikultúrna výchova

**KLASIFIKÁCIA A HODNOTENIE ŠTUDENTOV**

Pri hodnotení a klasifikácii študijných výsledkov sa budú používať tieto metódy, formy a prostriedky :

**a,** sústavné sledovanie výkonov a aktivity žiaka,  pripravenosti a zapojenia do

vyučovacieho procesu

**b,** ústna odpoveď / hodnotenie žiakov v skupine formou dialógu a monológu/  
**c,** hodnotenie ďalších činností žiakov - projekty, referáty, prezentácie, postery a zapojenie do

súťaží.   
 Pri sústavnom pozorovaní žiaka bude vyučujúci využívať vlastný systém hodnotenia výkonov. Pri klasifikácii známkami je vyučujúci povinný dodržať minimálny počet známok za klasifikačné obdobie podľa týždennej časovej dotácie v predmete. Žiak je povinný absolvovať všetky zadané úlohy učiteľom / referáty, projekty  prezentácie ..., v prípade nesplnenia učiteľ rozhodne o inej forme hodnotenia.  
 Slovné hodnotenie je v danom predmete zvlášť dôležité, jeho absencia môže uškodiť zdravému psychickému vývoju, preto učiteľ nesmie zabudnúť na pochvalu a povzbudenie, no veľmi dôležité je i citlivo zdôrazniť na negatívne javy na hodinách, ale i bežnom živote.

OBSAH VZDELÁVANIA

1. ROČNÍK (1 hod. týždenne / 33 hod. ročne)

|  |  |  |  |  |  |  |
| --- | --- | --- | --- | --- | --- | --- |
| **Tematický celok**  **počet hodín** | | **Obsahový štandard** | | **Výkonový štandard** | | **Prostriedky**  **hodnotenia** |
| **Téma** | | **Spôsobilosti** | |
| Komunikácia  6 h  Dôstojnosť ľudskej osoby  6 h | | Verbálna a neverbálna komunikácia v bežných a záťažových situáciách  Komunikačné zručnosti  Komunikácia citov  Empatia  Asertivita  Prosociálnosť  Silné a slabé stránky osobnosti  Hodnota ľudskej osoby  Pozitívne hodnotenie druhých v bežných a záťažových situáciách  Rešpekt a úcta k človeku | | -uplatniť zásady komunikácie v každodenných situáciách  -využívať komunikačné zručnosti pri riešení záťažových situácií  -vyjadriť pozitívne a negatívne city v rôznych situáciách  -prejaviť empatiu voči spolužiakom  -zdôvodniť zásady asertívneho správania  -zhodnotiť prosociálne prejavy v triede  -posúdiť svoje silné a slabé stránky  -pozitívne hodnotiť seba a druhých ľudí  -akceptovať ľudí, ktorí majú iné názory a postoje  -rešpektovať práva iných ľudí  -prejaviť empatiu k starým, chorým, handicapovaným ľuďom | | Hodnotenie je slovné, má veľký význam pre vývoj a sebavedomie študenta v pozitívnom aj negatívnom zmysle.  Preto pri tomto hodnotení je dôležitá zodpovednosť zo strany učiteľa, tolerantnosť k jeho názoru s následnou pochvalou a povzbudením |
| Etika sexuálneho života  6 h  Dobré vzťahy v rodine  6 h  Filozofické zovšeobecnenie dosiaľ osvojených etických zásad  4 h | | Sexualita človeka  Hodnota ľudského života  Intimita vzťahov  Zdržanlivosť a vernosť  Dôsledky predčasného sexuálneho života  Promiskuita  Médiá a pornografia  Rodina  Rodinné pravidlá, tradície a zvyky  Očakávania rodičov  Fungujúca rodina  Vzťahy v rodine  Rovnosť, rovnaká dôstojnosť mužov a žien  Hodnoty a mravné normy  Právne a mravné normy | | -vnímať sexualitu ako hodnotu  -posúdiť hodnotu prokreatívneho rozmeru sexuality  -prejaviť pozornosť a empatiu k opačnému pohlaviu  -zhodnotiť význam vernosti a sebaovládania pre manželský život  -vysvetliť príčiny a riziká predčasného sexuálneho života  -zhodnotiť vplyv médií a kultúry na vnímanie vlastnej sexuality  -prejaviť záujem o členov rodiny  -vyjadriť pozitívne hodnotenie, empatiu a tvorivosť v rodinnom prostredí  -akceptovať pravidlá vzájomného spolužitia v rodine  -zhodnotiť svoje práva a povinnosti v rodine  -zdôvodniť význam rodinných vzťahov pre človeka  -vyhodnotiť na príkladoch zo života prejavy ne/rovnosti žien a mužov (rovnaké práva, rovnosť šancí, atď.)  -uviesť príklad mravných hodnôt  -rozlíšiť mravné a právne normy |  | |
| Etika práce, etika a ekonomika  5 h | | Profesijná etika  Súťaživosť a spolupráca  Pravidlá „fair-play“  Etický kódex zamestnanca | | -posúdiť význam práce a pracovitosti pre sebarealizáciu človeka  -diskutovať o ekonomických hodnotách  -rešpektovať pravidlá „fair-play“  -hodnotiť prejavy a dôsledky sociálnej nerovnosti |  | |

2.ROČNÍK (1 hod. týždenne / 33 hod. ročne)

|  |  |  |  |
| --- | --- | --- | --- |
| **Tematický celok**  **počet hodín** | **Obsahový štandard** | **Výkonový štandard** | **Prostriedky**  **hodnotenia** |
| **Téma** | **Spôsobilosti** |
| Dobré vzťahy v rodine  7 h  Filozofické zovšeobecnenie dosiaľ osvojených etických zásad  10 h  Etika práce, etika a ekonomika  10 h  Zdravý životný štýl  6 h | Rodina  Rodinné pravidlá, tradície a zvyky  Očakávania rodičov  Fungujúca rodina  Vzťahy v rodine  Rovnosť, rovnaká dôstojnosť mužov a žien  Hodnoty a mravné normy  Právne a mravné normy  Svedomie  Česť, pravda, poznanie a kultúra ako etická hodnota  Prosociálne vzory  Moje ciele v živote  Potreba celoživotného vzdelávania  Profesijná etika  Súťaživosť a spolupráca  Pravidlá „fair-play“  Etický kódex zamestnanca  Ekonomické cnosti  Princípy sociálnej náuky  Fair trade  Globalizácia  Globálne problémy  Zdravie ako hodnota  Závislosti  Dôsledky nesprávnej výživy a nevhodnej životosprávy | -prejaviť záujem o členov rodiny  -vyjadriť pozitívne hodnotenie, empatiu a tvorivosť v rodinnom prostredí  -akceptovať pravidlá vzájomného spolužitia v rodine  -zhodnotiť svoje práva a povinnosti v rodine  -zdôvodniť význam rodinných vzťahov pre človeka  -vyhodnotiť na príkladoch zo života prejavy ne/rovnosti žien a mužov (rovnaké práva, rovnosť šancí, atď.)  -uviesť príklad mravných hodnôt  -rozlíšiť mravné a právne normy  -vysvetliť význam svedomia  -zdôvodniť význam rešpektovania cti a dobrého mena  -uviesť príklady pozitívnych vzorov v súčasnom živote  -pomenovať vlastné ambície  -zhodnotiť potrebu vzdelania a vzdelávania v živote človeka  -diskutovať o aktuálnych etických problémoch v spoločnosti  -posúdiť význam práce a pracovitosti pre sebarealizáciu človeka  -diskutovať o ekonomických hodnotách  -rešpektovať pravidlá „fair-play“  -hodnotiť prejavy a dôsledky sociálnej nerovnosti  -zhodnotiť význam solidarity  -akceptovať pravidlá fair trade  -uviesť klady a zápory globalizácie  -analyzovať vybrané globálne problémy  -identifikovať znaky zdravého životného štýlu  -uznať potrebu ochrany zdravia  -zhodnotiť vlastné prejavy starostlivosti o zdravie | Hodnotenie je slovné. Má veľmi veľký význam, pre vývoj sebauvedomenia a sebavedomia v pozitívnom aj negatívnom zmysle študenta. Preto pri tomto hodnotení je zodpovednosť a citlivosť učiteľa veľmi dôležitá. Jej absencia môže uškodiť zdravému psychickému vývoju mladého človeka.  Učiteľ nikdy nesmie zabudnúť na pochvalu -ako zdroj povzbudenia. |