**Environmentálna výchova a vzdelávanie na Slovensku**

Dotazník pre koordinátorov ENV na školách s cieľom zhromaždiť informácie a názory od pedagógov z praxe. Skúste odpovedať čo najrozsiahlejšie. Každý názor, resp. odpoveď odôvodnite.

Prosím, uveďte, aký stupeň vzdelania vzdelávate (ZŠ 1.stupeň / ZŠ 2.stupeň / SŠ 4-roč. gymnázium / SŠ 8-roč.gymnázium / SŠ iné):

Vzdelávam deti a mládež v rámci 4- aj 8-ročného gymnázia vo veku od 11-19 rokov.

1. Aké sú na Vašej škole kvalifikačné či iné požiadavky na funkciu koordinátora ENV? Ako sa táto funkcia kreuje?

Požiadavky vyplývajú z potrieb vedenia školy, je to funkcia, ktorej vykonávanie si určuje riaditeľ pri zadeľovaní funkcií kooedinátorov pri plánovaní školského roka. Prideľovanie koordinátorov vychádza z ich predpokladov, vzťahu, aprobácie a schopností ich vykonávať tak, aby boli vykonávané čo najefektívnejšie v prospech orfanizácie a žiakov a rovnomerne rozdelené medzi pedagogických zamestnancov. Väčšinou už táto pozícia pedagog.zamestnancovi ostáva aj ďalšie nasledujúce obdobie.

Podľa prezentovaných informácií mi bola koordinácia ENV pridelená vzhľadom na kvalifikačné predpoklady.

1. V čom by ste videli Vašu osobnú motiváciu pre výkon tejto funkcie?

Mojou osobnou motiváciou je veľmi blízky = srdcový vzťah:

* k prírodnému prostrediu
* k žiakom
* vyučovacím predmetom
* vnútorná potreba ísť príkladom, formovať a pozitívne ovplyvňovať myslenie a konanie nastupujúcej generácie

1. Aký odbor ste vyštudovali?
2. Vyštudovali ste aj učiteľstvo environmentálnej výchovy?

okrem kombinácie BIO-CHE mám absolvovaný aj dennú formu Mgr. stupňa vzdelávania v odbore Environmentálna ekológia, PF UPJŠ).

1. Akými spôsobmi vstupujete do tvorby školského vzdelávacieho programu a ako by ste hodnotili spoluprácu s ostatnými pedagógmi pri príprave osnov a začleňovaní ENV do výučby?

Priamo som tvorcom aj ŠkVP aj TVVP a obsahu zavedeného povinne voliteľného predmetu pre 3.ročník SŠ Praktikum z biológie a ekológie. Pri ich realizácii nebola potrebná pomoc kolegov, implementácia ENV do ostatných prírodovedných predmetov je ukotvená v každoročne vypracovanom Pláne koordinácie ENV prebieha diskusiou v rámci PK PP na začiatku školského roka a sumarizuje sa plnenie ENV do Hodnotiacej správy koordinácie ENV v jeho závere. Miera implementácie je už v rukách a réžii každého vyučujúceho.

1. Vyhovuje Vám sloboda výberu realizácie ENV? (prierezová téma / samostatný predmet / projekt) V čom vnímate ne/výhody tohto nastavenia?

Áno vyhovuje mi sloboda v realizácii ENV. Aj formou samostatnèho predmetu - aktivitami sa rukolapne ukazuje aj potreba aj výsledky v posune žiakov od jednorázových aktivít ako čistenie k vnútornej motivácii, potrebe a nastaveniu mladých ľudí. Tvorba a aj celoškolské ENV aktivity vychádzajú z potrieb žiakov a aj aktuálnych projektov, súťaží, či aktivít.

1. Spolupracujete v rámci pripravovaných aktivít aj s rôznymi neziskovými organizáciami či konkrétnymi odborníkmi z praxe (napr. environmentálne zameraná prednáška pre žiakov)? Ak áno, aká rozvinutá je táto spolupráca a ako ju hodnotíte z hľadiska záujmu žiakov?

Áno, dokonca spoluprácu vyhľadávam a aktívne sa vždy zapájame do ponúk OZ, mimovládnych organizácií - OZ ŽIVICA, OZ SOSNA, spolopracujeme s VŠ pri projektoch a pri implementácii inovácií do vzdelávania, so Štátnou ochranou prírody.... Navrhujeme si vlastné grantové projekty s finančnými podporami z Nadácie Orange, Slovenskej sporiteľne, Nadácie Tesco a pod. Źiaci sú veľmi otvorení takejto spolupráci.

1. Vyhodnocuje sa u Vás naplnenie zámerov ENV v priebehu školského roka? Ak áno, ako? Je nastavené správne?

Áno, formou Hodnotiacej správy koordinátora ENV, v ktorom sa zhodnotí miera plnenia koordinácie v konkrétnom školskom roku (splnené úlohy a ciele, nesplnené s uvedením dôvodov) a uvádzajú sa aj konkrétne dosiahnuté výsledky v rámci školy a u konkrétnych žiakov, či tried. Obsahuje aj rámcový plán, predstavu a víziu na budúce nasledujúce obdobie.

1. Zúčastňujete sa environmentálne zameraného kontinuálneho vzdelávania? Považujete ponuku takéhoto vzdelávania za dostačujúcu?  
   Ak sú v ponuke inovatívne vzdelávania, tak vždy ak je to možné tak áno. Vždy pre konkrétny osobnostný rast a posun školy v týchto krokoch je podstatné sebavzdelávanie a orientácia v aktuálnom dianí a potrebách žiakov, okolia, či spoločnosti.
2. Je spolupráca so štátnymi organizáciami ako napr. Metodicko-pedagogické centrum alebo Štátny pedagogický ústav v oblasti ENV primeraná?

MPC spolupracujú minimálne, z ich strany nie je žiadna odozva ani snaha o kontakt, v ponuke za moju ped. prax 12 rokov bolo iba vzdelávanie Environmentálna výchova v edukačnom procese v rozsahu cca 7 hodín v ponuke MPC Prešov. Určite v tomto smere chýbajú ponuky a možnosti. ŠPÚ má na stránke verejne dostupný iba pdf súbor Štátny vzdelávací program Environmentálna výchova v rozsahu 5 strán, s charakteristikou ENV ako prierezovaj témy. ktorý slúži iba ako vodítko. ENV je často pohadzovaná medzi predmetmi iba ako prierezová a nie je riešená konkrétnejšie a efektívnejšie.

Avšak človek prírodu nevyhnutne potrebuje, je to fakt. Príroda bez nás sa zaobíde. Je potrebné si to nielen čím skôr uvedomiť, ale aj tak konať.

Prosím vyplňte:

|  |  |  |  |
| --- | --- | --- | --- |
| Súhlasím, aby moje vyjadrenia boli odcitované v pripravovanej štúdii: | x |  |  |
| Áno |  | Nie |