Život v neslobode je dnes už takmer archaické spojenie, no pre mnohých pamätníkov stále rezonuje v živej predstave. Väčšina ľudí si to pripodobí vo fikcii, môže si o tom niekde prečítať alebo si predstavu zreálni v nejakom dramatickom filme z exotickej krajiny. No mladá generácia, už nemá žiadne puto s týmto anachronizmom.

Nie jediný ale hlavný dôvod prečo študenti 3. A navštívili múzeum komunizmu. Veď preto sú múzeá aby nám pripomenuli na čo pamäť zabúda a poučili na čo sa zabudnúť nesmie.

Múzeum komunizmu nás previedlo v čase, nie však v budovateľskom nadšení, ale ľudským utrpením. Študenti si prezreli autentické výpovede odsúdených a umučených ľudí, dozvedeli sa dôvody pre ktoré museli zaplatiť tú najcennejšiu daň. Prešli si históriou budovania komunizmu, videli a počuli, ako ťažké je si udržať ľudskú dôstojnosť, hodnoty ktoré sú pre nás tak samozrejmé ako sloboda, demokracia a ľudské práva, ak nad vami stojí nekompromisná moc.

V druhej časti sa presunuli do podzemných priestoroch, ktoré symbolicky pripomínali ilegálny odboj proti moci. Tu sa stretli s pojmami ako cenzúra, samizdat, disident čí ilegálna tlač, mohli vidieť ako pracovali tí statoční, ktorí sa nenechali poddať moci a stále verili, že pravda vždy zvíťazí. A práve preto, že pravda 17. novembra 1989 vyšla z podzemia ilegality na svetlo máme dnes slobodný a demokratický svet.

Vy máte moc, my máme pravdu, takto sa začala naša cesta, cesta po ktorej moc načas ušľapala pravdu však nebola márna.