Priatelia,

prvý ročník Festivalu myslenia a filozofie **Epoché** sa blíži a preto si Vám ako rezidentom dovoľujeme poslať niekoľko organizačných informácií a bulletin festivalu.

Festival začína 17. júna 2021 prvou prednáškou o 16:30 hod. v Dome kultúry Kovák v Nových Zámkoch (Hlavné námestie 7), v ktorom bude zriadené aj informačné centrum festivalu.

V informačnom centre bude od 14:00 hod. pripravená Vaša akreditácia, pri ktorej dostanete festivalovú permanentku, umožňujúcu Vám okrem vstupu na všetky programy festivalu aj voľný vstup do novozámockej Galérie umenia Ernesta Zmetáka, Múzea Jána Thaina a na termálne kúpalisko Štrand.

Zároveň dostanete potvrdenie nocľahu v hoteli Stardust, vzdialenom len niekoľko minút chôdze od miesta konania festivalu (viď priložená mapka), v ktorom sa následne môžete ubytovať. Ubytovanie je spojené s raňajkami.

V prípade akýchkoľvek informácií nás neváhajte kontaktovať na nižšie priložených telefónnych číslach.

Tešíme sa na stretnutia.

S priateľským pozdravom,

Pavel Strážay +421 903 608870

Denisa Felixová +421 907 718523

Dobrý deň,

vzhľadom na niekoľko doručených otázok ohľadom nutnosti testovania pred účasťou rezidentov a návštevníkov na Festivale myslenia a filozofie **Epoché**, si Vás dovoľujeme informovať, že okres Nové Zámky je zaradený v tzv. I. stupni ostražitosti COVID AUTOMAT-u (žltá farba).

Pre všetkých účastníkov festivalu, ktorí sú zo SR, teda nie je nutné mať test špeciálne na podujatie.

Povinnosti dané vyhláškou Úradu verejného zdravotníctva sú pre divákov nasledovné:

Zúčastniť sa na festivale s prekrytými hornými dýchacími cestami (stačí rúško, šatka, šál, nie je nutný respirátor)

Poskytnúť organizátorovi telefonický alebo mailový kontakt, ktorý bude zničený po dvoch týždňoch od ukončenia podujatia (od akreditovaných účastníkov ďalší kontakt nežiadame)

Použiť pripravenú alkoholovú dezinfekciu pred vstupom na podujatie

Dodržiavať rozostupy a usádzanie v sále (sála bude obsadená max do 50 % kapacity), v prípade voľného sedenia budú dodržané rozostupy stoličiek

Organizátor zabezpečuje všetky ostatné povinnosti dané vyhláškou tak, aby priestor festivalu bol bezpečným miestom pre účinkujúcich aj divákov.

Tešíme sa na Vás a veríme, že festival bude mať aj napriek niektorým pretrvávajúcim opatreniam priateľskú a príjemnú atmosféru.

V prípade akýchkoľvek otázok nás neváhajte kontaktovať.

S pozdravom,

Pavel Strážay

+421 903 608870