**Aké sú hlavné aktivity vašej organizácie? Aký druh vzdelávacích programov ponúka vaša organizácia? Ak vaša organizácia poskytuje viac ako jeden vzdelávací program, uveďte, ktorý z týchto programov patrí do oblasti, v rámci ktorej podávate žiadosť.**

AFS rozvíja medzikultúrne zručnosti študentov stredných škôl, ich rodičov, pedagógov a dobrovoľníkov, prostredníctvom tzv. medzikultúrneho vzdelávania (Intercultural Learning - ICL). Zmyslom ICL je chápanie kultúrnej diverzity jednotlivých krajín, prijatie ich rôznorodosti, rešpektovanie všetkých rás a kultúr a tolerovanie inakosti vo všetkých oblastiach kultúrno - spoločenského života. Hlavnou činnosťou je vysielanie slovenských študentov do zahraničia a hosťovanie zahraničných študentov na Slovensku, za účelom vzdelávania sa v danej krajine a spoznávania rozličných kultúr a mentalít. Študentom zabezpečujeme hostiteľskú rodinu, školu, prepravu a kompletnú starostlivosť. Keďže študenti sú zaradení do školského systému, snažíme sa o to, aby im dosiahnuté školské výsledky boli pri návrate domov akceptované. Na vzdelávací program pripravujeme študentov, pedagógov, biologické aj hostiteľské rodiny. Pomáhame im rozvíjať globálne kompetencie, vrátane kritického myslenia, tímovej spolupráce a environmentálneho cítenia. Prípravu realizujeme pred programom aj po návrate z programu. Keďže sme dobrovoľnícka organizácia, na jednotlivých aktivitách spolupracujeme so vyškolenými dobrovoľníkmi, rôznych vekových kategórií.

**Aké majú profily a do akých vekových kategórií patria učiaci sa, s ktorými pracujete?**

AFS pracuje s niekoľkými profilmi učiacich sa. Ide takmer o 300 vysielaných študentov a 150 hosťovaných študentov vo 15 - 19 rokov, ktorí sa zúčastňujú dlhodobých individuálnych mobilít na obdobie 3 až 10 mesiacov. Keďže mnohí študenti majú priemerné socioekonomické zázemie, AFS im ponúka štipendijný program, čím podporuje študentov zo znevýhodneného socioekonomického prostredia. Zároveň nevyníma ani študentov s rôznymi poruchami učenia. AFS ponúka ICL vzdelávanie študentom 1.- 3. ročníka, prostredníctvom prednášok na školách, ako aj učiteľom všetkých predmetov, vo forme workshopov. Vďaka vzdelávacím programom a prednáškam na školách, je AFS každoročne v kontakte s desiatkami škôl v každom kraji. V súlade so svojimi cieľmi, AFS pracuje predovšetkým so školami, kde sa vyskytujú pozitívne prejavy diskriminácie.

**Koľko rokov skúseností má vaša organizácia s poskytovaním týchto vzdelávacích programov?**

13

**Uveďte zdroje financovania vašej bežnej prevádzky a aktivít.**

Aktivity občianskeho združenia sú financované prioritne z vlastných finančných zdrojov, ktoré získavame z realizácie dlhodobých individuálnych mobilít a krátkodobých letných vzdelávacích pobytov v zahraničí. V prípade individuálnych mobilít je účastnícky poplatok niekoľko tisíc eur. Nakoľko všetky mobility sú finančne nákladné a množstvo štipendií nie je postačujúce, financovanie zo zdrojov Európskej únie by podporilo dostupnosť mobilít pre mnoho ďalších študentov s nedostatkom príležitostí.

Ďalšie financovanie je z fundraisingu a 2% dane z príjmu. Každoročne sa snažíme udeľovať čiastkové štipendiá pre individuálne mobility, a tak podporiť učiacich sa zo znevýhodneného prostredia. Počet čiastkových štipendií je však každoročne závislý od výšky získaných zdrojov. Získané zdroje využívame aj na skvalitnenie dlhodobých mobilít slovenských a zahraničných študentov, na zabezpečenie kompletného servisu študentom, na pokrytie cestovných nákladov do škôl na Slovensku, kde realizujeme prezentácie a workshopy pre študentov a pedagógov.

Monitorujeme a následne využívame aj možnosti zamestnaneckých grantov, ktoré nám umožňujú vyslať na mobility učiacich sa, ktorí sú deťmi zamestnancov konkrétnych organizácií. Aj pri zamestnaneckých grantoch však dbáme na rovnosť príležitostí pre uchádzačov a robíme riadne výberové konanie.

Základným dokumentom občianskeho združenia Intercultura Slovakia je ročný rozpočet, každoročne schvaľovaný predstavenstvom občianskeho združenia. Po skončení finančného roka, je predstavenstvom schválená aj Správa o činnosti a hospodárení za uplynulý rok.

**Opíšte štruktúru vašej organizácie.**

* Existujú vo vašej organizácii rôzne sekcie alebo oddelenia? Ak vaša organizácia pracuje vo viac ako jednej oblasti vzdelávania a odbornej prípravy, vysvetlite, ktoré sekcie alebo oddelenia pracujú v oblasti, v rámci ktorej podávate žiadosť.
* Ako je vo vašej organizácii nastavené riadenie a supervízia? Kto sú kľúčové zodpovedné osoby?
* Ak je to možné, pripojte organizačnú schému v prílohách ku žiadosti. Vďaka tomu bude vaša odpoveď kratšia a jasnejšia. Tu môžete pripojiť vašu organizačnú schému: Priložíme

AFS je medzinárodná sieť, približne s 800 zamestnancami v 60 krajinách. Každý partner AFS siete sa špecializuje na interné a externé vzdelávanie a zabezpečovanie zdrojov pre riadenie kvality programov. Taktiež vedie externé projekty a spolupráce pre výskum (OECD, Perdu University, Rada Európy, UNESCO), s cieľom rozvíjať pedagogické vzdelávacie nástroje. Vypracováva a ustanovuje normy kvality a praxe mobilitných programov, ktoré by sme vedeli využiť aj v projektoch Erasmus+.

AFS programy na Slovensku zastrešuje občianske združenie Intercultura Slovakia (IS). Kancelária IS má 4 zamestnancov, ktorí sa venujú 4 hlavným oblastiam.

1. Koordinovanie hostiteľského programu, škôl a vzdelávania - 1 zamestnanec (15 - 20 študentov/ ročne v 20 hostiteľských rodinách). Program je zameraný na hosťovanie zahraničných študentov na Slovensku a na spoluprácu s hostiteľskými rodinami. Koordinátor buduje vzťahy so školami a združeniami, riadi vzdelávacie projekty, organizuje neformálne vzdelávanie pre študentov, učiteľov, verejnosť.
2. Koordinovanie vysielajúceho programu - 1 zamestnanec (35 - 40 študentov/ ročne). Program je zameraný na podporu slovenských študentov, ktorí odchádzajú na štúdiá do zahraničia, na spoluprácu so slovenskými školami, na uznanie ich školských výsledkov získaných v zahraničí a na prípravu biologických rodičov študentov. Koordinátor zabezpečuje nábor, logistiku každej mobility, víza, zmluvy, komunikáciu so študentmi, rodičmi, partnermi v zahraničí a riadenie kvality a rizík.
3. Organizačný rozvoj dobrovoľníctva na Slovensku - 1 zamestnanec (aktuálne 106 aktívnych dobrovoľníkov). Manažuje dobrovoľnícke oblastné skupiny, zabezpečuje nábor dobrovoľníkov a ich vzdelávanie. Keďže dobrovoľníci participujú na aktivitách vysielajúceho a hosťujúceho programu, taktiež v oblasti PR, marketingu a sociálnych sietí, koordinuje aktivity organizované dobrovoľníkmi, v prospech študentov, ich rodín a AFS organizácie.
4. Advokácia a riadenie - 1 zamestnanec - riaditeľka Intercultura Slovakia, Natália Čuková. Zastrešuje riadiace procesy, advokáciu, spoluprácu s národnými a medzinárodnými organizáciami a projektové riadenie. Podrobnejší popis práce je uvedený nižšie. Účtovníctvo IS je vedené externe.

Supervízia je zabezpečovaná 5-členným predstavenstvom, ako aj nadnárodnou centrálou AFS Intercultural Programme, Ltd. Garantom medzikultúrneho vzdelávania ICL je medzinárodná organizácia EFIL, so sídlom v Bruseli.

Počas 13 ročného pôsobenia sme vyslali do zahraničia takmer 300 študentov, udelili sme vyše 50 štipendií, hosťovali sme takmer 150 študentov, spolupracovali sme s 250 rodinami, 100 slovenskými strednými školami a vyše 300 dobrovoľníkmi.

Aká je veľkosť Vašej organizácie z hľadiska počtu žiakov a zamestnancov? Ak je Vaša organizácia aktívna vo viac ako jednom sektore vzdelávania a odbornej prípravy, uveďte iba žiakov a zamestnancov, relevantných pre sektor tejto žiadosti.

Počet žiakov\* uvedie škola

Gelnica-

Nitra -

Počet pedagogických zamestnancov\*

Gelnica-

Nitra -

Počet nepedagogických zamestnancov\*

9 - office AFS + predstavenstvo

**Konzorcium pre mobilitu**

**Ktorý z týchto popisov najlepšie vystihuje účel vášho konzorcia pre mobilitu?**

1. **Cieľom našej organizácie je podporovať iné organizácie, aby sa zapojili do programu a koordinovane vykonávať vysoko kvalitné činnosti.**
2. **Naše konzorcium pre mobilitu je skupina organizácií s podobnými záujmami a skúsenosťami, ktoré chcú spolupracovať v konkrétnych tematických oblastiach.**
3. **Naše konzorcium pre mobilitu je skupina podobných organizácií, pre ktoré je ťažké zapojiť sa do programu individuálne, preto spájame zdroje, aby sme vedeli ľahšie a lepšie riadiť aktivity programu.**

**Akú konkrétnu rolu, odborné znalosti, kompetencie alebo zdroje, ktoré Vám umožnia podporovať a koordinovať ďalšie organizácie vo vašom konzorciu, má vaša organizácia?**

Medzi hlavné oblasti našich odborných znalostí patrí príprava, realizovanie a koordinovanie medzinárodných mobilít a šírenie medzikultúrneho vzdelávania.

AFS disponuje kvalitne prepracovaným vzdelávaním, *Tzv. Intercultural Learning Journey (ICL) sú nástroje určené pre učiteľov, študentov na mobilite a hostiteľské rodiny na rozvoj medzikultúrnych zručností a vedomosti pri prijatí študenta z inej kultúry.* Každý rok prostredníctvom ICL workshopov tak oslovíme približne 300 študentov stredných škôl a 20 - 30 pedagógov.

Intercultura Slovakia, o. z. je vo svojom poslaní podporovaná aj, už spomínanou Európskou federáciou pre medzikultúrne vzdelávanie - EFIL, ktorá bola v roku 2019 poverený Európskou komisiou viesť sieť odborníkov EÚ na uznávanie znalostí a výsledkov študijných pobytov v zahraničí a poskytovať najnovšie informácie o postupoch uznávania v EÚ.

Intercultura Slovakia, o. z. má 13 ročnú prax s organizovaním mobilít, preto garantujeme, že naším prínosom bude poskytnutie kvalitného profesionálneho servisu, ktorý obnáša: Predodchodové 3 dňové sústredenie - príprava študentov na rôzne fázy mobility, vrátane zvládnutia kultúrneho šoku a podpory adaptability v novom prostredí. Učiacim sa garantujeme zabezpečiť preverenú hostiteľskú školu a hostiteľskú rodinu. Garantujeme zabezpečiť logistiku s ohľadom na minimalizovanie uhlíkovej stopy. Rovnako garantujeme priebežnú komunikáciu so zahraničnými partnermi a monitoring mobilít. Po návrate zabezpečíme učiacim sa Popríchodové 3 dňové sústredenie na zvládnutie adaptácie v domácom prostredí.

Garantujeme, že s partnermi nášho konzorcia zdieľame a naďalej budeme zdieľať naše know-how, aby sme spoločne naplánovali a zrealizovali kvalitné mobility.

V oblasti skupinových mobilít žiakov vieme byť nápomocní tým, že slovenským školám sprostredkujeme kontakt na osvedčené zahraničné školy, ktoré sa budú spolupodieľať na programe skupinových mobilít a na nájdení hostiteľských rodín. V období, keď partneri nášho konzorcia budú hosťovať študentov zo zahraničných škôl, poskytneme im pomoc v podobe slovenských hostiteľských rodín, ktoré zabezpečia ubytovanie aj v podobe AFS dobrovoľníkov, ktorí pomôžu s čiastkovými úlohami. Takýmto partnerstvom budeme podporovať sieťovanie a budovanie komunitnej spoločnosti na národnej a medzinárodnej úrovni.

**Opíšte, prosím, plánované zloženie vášho konzorcia pre mobilitu. Nezabudnite, že všetky organizácie v konzorciu musia pochádzať z rovnakej krajiny ako vaša organizácia.**

1. **Aký druh organizácií plánujete zapojiť do vášho konzorcia? Aký druh vzdelávacích a školiacich programov, ktoré sú relevantné pre oblasť vašej žiadosti, tieto organizácie *ponúkajú?***

Občianske združenie Intercultura Slovakia plánuje zapojiť do konzorcia slovenské gymnáziá. Študenti týchto škôl sa učia všeobecné predmety a získavajú dobrý všeobecno - spoločenský prehľad, vďaka čomu dokážeme ľahšie nadväzovať na medzikultúrne vzdelávanie ICL.

V prvých dvoch rokoch budú členmi nášho konzorcia Gymnázium Gelnica z košického kraja a Gymnázium Párovská z nitrianskeho kraja. Obe poskytujú sekundárne vzdelávanie pre študentov vo forme 4 ročného a 8 ročného štúdia. Gymnázium Párovská má aj 5 ročnú bilinguálnu sekciu. Vzdelávanie prebieha podľa platného učebného plánu, inovovaného Školského vzdelávacieho programu ISCED2 a ISCED3A. Tieto školy už majú skúsenosti s európskymi projektmi Erasmus+, Nórskymi fondmi, medzinárodným projektom eTwinning , DofE, ale aj miestnymi projektmi. Školy podporujú svojich žiakov v zlepšovaní komunikačných a jazykových schopností, IT zručností a rozširovaní obzorov o enviro povedomí.

Mäkké zručnosti, ktoré žiaci nadobúdajú v škole sú uplatňované aj pri mobilitách a naopak, znalosti získané pre mobilitách ako schopnosť prispôsobiť sa novému prostrediu, primerane reagovať na nepoznané situácie, hľadať spoločné riešenia, pracovať v tíme, osvojovať si globálne zručnosti a nové digitálne zručnosti, zase uplatňujú po návrate z mobility na škole. Počas 13 rokov existencie, obzvlášť v minulých rokoch, sledujeme nutnosť a potrebu spolupracovať so školami pri napĺňaní cieľa 4.7 OSN o zabezpečovaní inkluzívneho, spravodlivého a kvalitného vzdelávania pre všetkých. Cieľ má byť zabezpečený do roku 2030. Počas spolupráce s rôznymi slovenskými školami sme zistili, že školy pristupujú ku globálnemu vzdelávaniu rôznorodo. Preto cieľom AFS je aj snaha rozvíjania partnerstva v konzorciu, vytvorenia spolupráce medzi školami a šírenia know how prostredníctvom medzinárodne uznávaného vzdelávania ICL a globálnych kompetencií.

**b. S akými profilmi učiacich sa pracujú potenciálni členovia konzorcia?**

Členovia konzorcia pracujú so študentmi 12 - 19 rokov. Profily učiacich sa sú rôznorodé. V Gelnici je veľké percento žiakov zo slabších ekonomických pomerov, žiaci z marginalizovaných skupín a v Nitre je……. PROSIM DOPLNIŤ aké tipy studentov má škola, zvlásť ak su akymkolvek sposobom znevyhodnení………... Zároveň študenti na oboch školách majú skúsenosť so xenofóbiou a rasizmom.

Školy zamestnávajú pedagógov rôznych predmetov, ktorí hľadajú inovatívne metódy učenia, ktoré podporujú v učiacich sa prirodzenú zvedavosť, záujem o spoločensko - vedné témy, prístupné pre všetkých žiakov.

Snahou členov konzorcia je rešpektovať zásady inklúzie a rozmanitosti, aby sa mohli zapojiť všetci žiaci, bez rozdielu. Aby mobility boli prístupné bez posudzovania ekonomickej, sociálnej, zdravotnej spôsobilosti a pomohli zmierňovať prejavy rasizmu a xenofóbie.

**c. Koľko organizácií očakávate, že sa zapojí do vášho konzorcia? Koľko približne učiacich sa celkovo tieto organizácie majú?**

*V prvých 2 rokoch očakávame spoluprácu s 2 gymnáziami, kde Intercultura Slovakia bude figurovať ako koordinátor. Následne, po získaní skúseností, plánujeme konzorcium rozšíriť/ obmeniť o ďalšie 3 školy. Gymnázium Gelnica má 129 žiakov 8 r. a 4 r. štúdia a 13 pedagógov. Gymnázium Párovská Nitra má ………žiakov a …..pedagógov. Intercultura Slovakia má 4 zamestnancov, 5 členov predstavenstva a 106 dobrovoľníkov.* Konzorcium tak má ***322 študentov, 32 pedagógov*** a 115 členov Intercultura Slovakia.

**d. Prečo ste sa rozhodli pre spoluprácu s týmito organizáciami?**

Pri výbere škôl sme si určili dve priority:

1) zahrnúť študentov zo znevýhodneného socioekonomického prostredia a umožniť im rozvíjať schopnosti a zručnosti spojené s benefitmi mobilitných projektov; a

2) vytvoriť konzorcium, v ktorom partneri môžu navzájom ťažiť zo svojich skúseností. Preto sme oslovili dve odlišné gymnáziá. Sú z rôznych krajov, z odlišného ekonomicko - hospodárskeho regiónu, Gymnázium Gelnica má minimálne skúsenosti s dlhodobými mobilitami, ale v rokoch....... zrealizovalo ..počet....... krátkodobé výmenné programy pre žiakov s partnerskou školou vo Švédsku a od 1993 robí pravidelné skupinové mobility žiakov so školou v Offenburgu. Žiaci Gymnázia Párovská absolvovali viacero individuálnych dlhodobých mobilít. Zároveň ich však spája fakt, že na oboch školách sa prejavuje diskriminácia, xenofóbia a rasizmus z radoch študentov, prípadne členov ich biologických rodín. Obe školy podporujú inkluzívne vzdelávanie s dôrazom na znevýhodnené skupiny, majú záujem o globálne témy, ochranu životného prostredia a rozvoj dobrovoľníctva. Od tejto rôznorodosti v konzorciu však očakávame vzájomné dopĺňanie, inšpirovanie a snahu spolupracovať, aby sa naplnili potreby partnerských škôl.

S Gymnáziom Párovská spolupracujeme od roku XY, kedy sme zorganizovali prvú individiálnu mobilitu. Škola opakovane hosťuje zahraničných AFS študentov. Zapája sa do projektov Erasmus+, DofE a ……..aké ďalšie??? Prosím doplniť

**e. Očakávate, že zloženie vášho konzorcia sa bude časom meniť? Ak áno, vysvetlite prečo, ako sa bude meniť a tiež ako často.**

V súlade s prioritou prispievania ku schopnosti škôl organizovať mobilitné projekty, má AFS v úmysle meniť zloženie konzorcia. Každá škola by mala byť súčasťou konzorcia 2 - 3 roky, v závislosti od jej individuálneho pokroku v rozvoji zručností. S osvedčeným modelom chceme následne osloviť ďalšie školy, s ktorými sme v minulosti už spolupracovali a sú lokalizované v najmenej rozvinutých okresoch, napr. Gymnázium Bardejov, Rožňava, Trebišov a iné. Prioritou však zostáva zapojenie škôl s pozitívnou diskrimináciou, xenofóbiou, rasizmom a nedostatkom príležitostí. Školy budeme podporovať v tom, aby sa v ďalšom projektovom období stali koordinátorom svojho konzorcia, a tým preniesli svoje skúsenosti v prospech iných škôl. Naším úmyslom je zároveň ponúknuť kvalitné medzikultúrne vzdelávanie na školách a v iných organizáciách, pracujúcich so študentmi, a to najmä v marginalizovaných regiónoch Slovenska.

**Akým najdôležitejším potrebám a výzvam čelia organizácie vo vašom plánovanom konzorciu (vrátane vašej vlastnej organizácie)? Ako je možné zlepšiť organizácie v konzorciu, aby boli prospešné pre svojich učiacich sa? Ilustrujte, prosím, svoje odpovede na konkrétnych príkladoch.**

AFS ako medzinárodná organizácia už 75 rokov organizuje individuálne mobilitné programy s cieľom prispieť k spravodlivejšiemu a mierumilovnejšiemu svetu, v ktorom mladí ľudia vybavení medzikultúrnymi a globálnymi zručnosťami sú schopní spolupracovať s inými ľuďmi, kultúrami, národmi a rešpektovať ich. Cítia potrebu zapájať sa do riešenia lokálnych, národných, dokonca medzinárodných výziev. V strategickom premýšľaní na svetovej úrovni však AFS asociácia dospela k záveru, že dopad individuálnych mobilít je príliš obmedzený a na zvýšenie ich spoločenského dopadu je potrebné zaangažovať školy. Čo zároveň potvrdili aj naše partnerské školy, ktoré majú potrebu:

1) Zvyšovať toleranciu mladých ľudí voči sebe, voči kultúrnej rozmanitosti, rase a inakosti, a tým eliminovať strach z nepoznaného. Bojovať proti xenofóbii a rasizmu na školách a podporovať žiakov, aby sa do tejto témy zapájali aktívne. Vyslaním žiakov na mobilitu chcú školy docieliť, aby žiaci spoznali aj iné kultúry a boli voči nim viac otvorení. Podľa správy OECD majú mladí ľudia na Slovensku s nižšou socio-ekonomickou úrovňou, prípadne s prisťahovaleckým pôvodom menej príležitostí na prístup ku kvalitnému a diverzifikovanému vzdelaniu, než ostatní študenti, a preto častokrát zostávajú menej kvalifikovaní. 1. cieľ

2) Ozdraviť školské prostredie a vzťahy na školách. Ukázať študentom iný spôsob správania sa a konania. Namiesto ostrého kritizovania a slovných útokov ukázať mladým ľuďom formy efektívnej komunikácie a schopnosti argumentovať. Podporovať rešpekt voči pedagógom. Rozvíjať ďalšie globálne zručností ako znalosť cudzích jazykov, schopnosť prispôsobiť sa, kriticky myslieť, mať sebadôveru, zodpovednosť, naučiť sa efektívne využívať čas a získané vedomosti vedieť uplatniť, čo sú atribúty vyhľadávané zamestnávateľmi. 2. cieľ

3) Spolupracovať so školami, aby propagovali internacionalizáciu a medzikultúrne vzdelávanie systematickejším spôsobom. Podporovať inklúziu a zapájať žiakov, ktorí by inak nemali možnosť. Inovatívnym spôsobom učenia motivovať študentov, najmä z marginalizovaných skupín, aby chodili na vyučovanie pravidelne, bez absencií a so záujmom. Znižovať počet žiakov, ktorí budú musieť opakovať ročník. 3. cieľ

4) Potrebou škôl je taktiež stabilizácia pedagogického zboru, zníženie absencie učiteľov a ich miery fluktuácie. Spoločným znakom je aj potreba škôl, aby sa učitelia naučili nové metódy učenia, ktoré budú prístupné, prijateľné a motivačné pre všetkých žiakov. Potrebou je zlepšiť medzipredmetové vzťahy, aby spolupracovali nielen učitelia cudzích jazykov, ale aj predmetov spoločenskovedných, ako napr. dejepis, občianska náuka, geografia, výchovné predmety a iné, na odbremenenie učiteľov cudzích jazykov. 4. cieľ

5) Naučiť školy správne metodologické postupy pri príprave a realizácii mobilít a zabezpečiť, aby mobility boli dostupnejšie širšiemu spektru mladých ľudí; Tým sa zároveň zlepší aj reprezentácia škôl navonok. AFS zároveň pracuje na rôznych úrovniach, aby sa znížil dopad mobilít na žiakov v oblasti uznávania výsledkov získaných na štúdiu v zahraničí a výsledky mohli byť uznané. 5. cieľ

**Skúsenosti s E+**

**Žiadala už vaša organizácia predtým o nejaké mobilitné projekty alebo projekty partnerstiev v rámci programu Erasmus+ (ako organizácia žiadateľa, ako člen konzorcia alebo ako partnerská organizácia v rámci Kľúčovej akcie 2 v ktorejkoľvek oblasti programu Erasmus+)?**

Áno.

Naša partnerská organizácia EFIL, s ktorou aktívne spolupracujeme, bola lídrom konzorcia Erasmus+. Išlo o projekt Chapter Exchange medzi 4 krajinami, do ktorého sa zapojili aj dobrovoľníci našej organizácie. V súčasnosti sa ako občianske združenie Intercultura Slovakia uchádzame o akreditáciu na báze konzorcia so slovenskými školami.

V školskom roku 2021/2022 sme začali spoluprácu s Gymnáziom, Golianova 68, Nitra, ktorá je akreditovanou školou pre Erasmus+ mobilitné projekty a dlhodobé mobility. Prvotným cieľom vzájomnej spolupráce bolo zrealizovanie 4 dlhodobých mobilít pre študentov danej školy. Semestrálne mobility sa podarilo úspešne uskutočniť v šk.roku 2022/2023, kedy vycestovali do 4 rôznych krajín Európskej únie. Po zrealizovaní mobilít a nadobudnutí praktických skúseností naša spolupráca pokračuje aj v tomto šk. roku.

V školskom roku 2021/2022 sme začali aj spoluprácu s našou partnerskou organizáciou AFS Belgicko (vo francúzskom kantóne), ktorá získala ako člen konzorcia akreditáciu na Erasmus+ mobilitné projekty a dlhodobé mobility. V školskom roku 2022/2023, ako podporná hostiteľská organizácia realizujeme dlhodobé mobility Erasmus+ pre belgických študentov na Slovensku. Po zrealizovaní mobilít a nadobudnutí praktických skúseností s dlhodobou mobilitou pokračujeme v spolupráci s AFS Belgicko aj v tomto šk. roku.

Vďaka obom spoluprácam sme získali nové informácie o Erasmus+ mobilitných projektoch a dlhodobých mobilitách (Learning Argeement, Learning Outcomes, Overalls Commitment a iné). Nadobudli sme skúsenosti pri príprave a realizácii týchto dlhodobých mobilít ako vysielajúca podporná organizácia, napr. spôsob prihlasovania, 2-kolový výberový proces, stanovenie pravidiel dlhodobej mobility, realizácia poistenia voči tretím osobám, možnosti predčasného ukončenia mobility, príprava na možné problémy počas mobility a mnoho iného. Nadobudli sme skúsenosti pri príprave a realizácii týchto dlhodobých mobilít aj ako hostiteľská podporná organizácia, napr. spolupráca s hostiteľskou školu pri hosťovaní študenta na Erasmus+ dlhodobej mobilite, umiestnenie študenta v hostiteľskej rodine, možnosti predčasného ukončenia mobility, príprava na možné problémy počas mobility a iné. Všetky získané skúsenosti sa budeme snažiť využiť v prospech konzorcia.

Na doplnenie vyššie uvedených odpovedí môžeme vložiť relevantné strategické dokumenty, aby sme našu žiadosť podporili. **Stratégia internacionalizácie** alebo iný druh stratégie rozvoja organizácie je najrelevantnejším typom dokumentu, ktorý je možné pripojiť. Stratégia môže byť napísaná špeciálne pre našu žiadosť o akreditáciu na Erasmus alebo môže mať všeobecnejší charakter.

**II. Erasmus Plan**

Chceme dať príležitosť každému človeku interkultúrne sa vzdelávať a rozvíjať. Dať príležitosť zažiť si inú kultúru, inú mentalitu, a tým sa učiť vzájomnej tolerantnosti, empatii a pochopeniu vo svete. 1-10 cieľov max.

**1.cieľ**

Názov:Čo chcete dosiahnuť?

Spoznávanie kultúrnej diverzity s cieľom senzibilizovať žiakov na rasizmus a xenofóbiu.

Vysvetlenie: Ako je tento cieľ prepojený s potrebami a výzvami, ktoré ste uviedli v časti „Zázemie“? ( pusti iba 1000 uderov, co je cca 10 viet)

Primárnym cieľom multikultúrneho vzdelávania je spoznanie hostiteľskej krajiny, kultúry, zvykov, tradícií, jazyka. Sekundárnym benefitom je posilnenie sebavedomia, sebaúcty študenta, a to v životnom období, kedy dospievajú a hľadajú si miesto v spoločnosti. Na mobilitu odchádzajú so zaužívanými stereotypmi správania a myslenia. V zahraničí sa stretávajú s rôznorodosťou etník, náboženstiev a kultúr. Fenoménom mobility je, že po návrate sú študenti vyspelejší, dokážu otvorene prezentovať svoj názor, a to bez nátlaku a používania agresie. Táto osobná skúsenosť v nich posilňuje základné ľudské hodnoty ako rešpekt k odlišnosti, empatiu, toleranciu voči okoliu a rozvíja ich vlastné postoje, neovplyvnené stereotypmi. Na odlišné rasy a na inakosť sa začínajú pozerať ako na prirodzenú súčasť ich bytia. Výber študentov budeme realizovať s ohľadom na rovnosť príležitostí.

Načasovanie:Kedy očakávate výsledky tohto cieľa? ( pusti iba 500 uderov, teda cca 5 viet)

Cieľ budeme napĺňať priebežne, počas a po absolvovaní mobilít. Pred odchodom na mobilitu a po jej ukončení, AFS zrealizuje predodchodové a popríchodové sústredenie, aby sme študentov pripravili na pobyt. Škola dá študentovi vyplniť dotazník so zameraním na xenofóbiu, rasizmus, diskrimináciu a medziľudské vzťahy, a to na začiatku školského roka a následne po príchode z mobility. Cieľ naplníme vtedy, keď študenti po mobilite zmenia svoj prístup k spolužiakom inej rasy a zmenia svoje myslenie a správanie tým, že budú akceptovať iné kultúry a ich typické prejavy a zvyky. Po návrate z mobility žiak prezentuje svoje zážitky, skúsenosti a pocity z iného prostredia a inej kultúry študentom školy, čím šíri svoj pozitívny postoj na kultúrnu diverzitu.

Meranie pokroku: Ako budete sledovať a hodnotiť váš pokrok v dosahovaní tohto cieľa? ( pusti iba 1000 uderov)

V spolupráci so školskou psychologičkou obidve školy pripravia anonymný dotazník zameraný na xenofóbiu, rasovú neznášanlivosť, diskrimináciu a medziľudské vzťahy na škole. Dotazník budú študenti vypĺňať anonymne na začiatku školského roka. Tým, že absolvujú mobilitu, spoznajú hostiteľské rodiny, spolužiakov a kamarátov z rôznych kultúr a kultúrnu diverzitu začnú vnímať v úplne inom svetle. Po mobilite vyplnia ten istý dotazník a výsledky porovnáme. Kvalitatívny pokrok bude v zmene postoja študentov, ktorí v oveľa menšej miere prejavia neznášanlivosť, o čom sa uistíme v dotazníku. Kvantitatívne zmeriame cieľ množstvom študentov, ktorí vycestovali na mobilitu a mali možnosť spoznávať multikultúrne rozdiely.

**2.cieľ**

Názov:Čo chcete dosiahnuť?

Rozvíjať jazykové znalosti študentov.

Vysvetlenie: Ako je tento cieľ prepojený s potrebami a výzvami, ktoré ste uviedli v časti „Zázemie“?

Skupinové mobily žiakov sú skvelou príležitosťou na zdokonalenie jazykových schopností študentov v prirodzenom prostredí. Partneri konzorcia zároveň uznávajú dôležitú a jedinečnú úlohu, ktorú zohrávajú mobily pri rozvoji medziľudských vzťahov medzi študentmi a pedagógmi. O to dôležitejšie sa to javí pre študentov zo znevýhodneného prostredia, aby sa cítili byť súčasťou dobre fungujúceho kolektívu. Tým sa prirodzene zvyšuje sebadôvera žiaka s nedostatkom príležitostí a jeho záujem prejaviť sa a zapojiť sa do diania v triede. Mobilita je prioritne určená študentom 1. - 3. ročníkov. Zvyšovaním jazykovej úrovne jednotlivcov sa zároveň zvýši úroveň triedy, čo sa následne prejaví v celkovom hodnotení úrovne školy.

Zlepšenie medziľudských vzťahov medzi spolužiakmi, ako aj medzi žiakmi a pedagógmi, skvalitní školské prostredie. Viditeľné zlepšenie vzťahov v triede je dôležité pre žiakov, pedagógov, rodičov a celú školu. Zlepšenie jazykových schopností študentov, je z pohľadu AFS cieľom, ktorý je spojený s významom integrácie, uznávania, propagácie a demokratizácie medzikultúrneho vzdelávania.

Načasovanie:Kedy očakávate výsledky tohto cieľa?

Cieľ budeme napĺňať počas aj po absolvovaní skupinových mobilít žiakov. Učitelia anglického jazyka našich partnerských škôl vypracujú test z anglického jazyka, a to na úrovni, akú by mali študenti dosahovať v danom ročníku. Študenti tento test napíšu mesiac pred mobilitou a následne po príchode z mobility. Zároveň, na začiatku školského roka a následne po absolvovaní mobility vyplnia aj dotazník so zameraním na xenofóbiu, rasizmus, diskrimináciu a medziľudské vzťahy. Cieľ naplníme vtedy, keď študenti budú uvádzať, že vzájomné vzťahy, klíma v triede a ich správanie sa, je na vyššej úrovni, než bolo na počiatku.

Meranie pokroku:Ako budete sledovať a hodnotiť váš pokrok v dosahovaní tohto cieľa?

Kvalitatívne zmeriame cieľ porovnaním testov z anglického jazyka, kde po mobilite očakávame zvýšenie úrovne v triede a taktiež z výsledkov dotazníka zameraného na medziľudské vzťahy, očakávame zlepšenie vzťahov v triede. Žiaci budú schopní pracovať tímovo, zlepší sa celková atmosféra v triede, zlepší sa schopnosť komunikovať a argumentovať, pri zachovaní rešpektu voči iným názorom a postojom. Aktívnejším prístupom žiakov, budú pedagógovia schopní prebrať učivo v požadovanej hĺbke.

Kvantitatívne sa zvýši počet žiakov, ktorí dostanú príležitosť zdokonaliť sa v anglickom jazyku. Zníži sa počet konfliktov v triedach. Zvýši sa angažovanosť žiakov na školských aktivitách a potrebách školy. Cieľ naplníme vtedy, keď študenti budú v dotazníku uvádzať, že vzájomné vzťahy a ich správanie je na vyššej úrovni, než bolo na počiatku. Na konci školského roka zúčastnení pedagógovia vypracujú hodnotiacu správu, vrátane hodnotenia dopadu na triedu.

**3. cieľ:**

Názov:Čo chcete dosiahnuť?

Podporovať inklúziu žiakov s nedostatkom príležitostí

Vysvetlenie: Ako je tento cieľ prepojený s potrebami a výzvami, ktoré ste uviedli v časti „Zázemie“

Partneri konzorcia pracujú s rôznorodým publikom študentov a pedagógov. Pojem inklúzia a multikultúrna rozmanitosť je častokrát mladými ľuďmi vnímaná negatívne a úlohu tu zohráva aj rôznorodosť slovenských regiónov. Keďže školy konzorcia vidia nedostatok príležitostí na šírenie multikultúrneho vnímania medzi študentmi, pedagógmi a na oceňovanie a využívanie rozmanitosti v prospech učiacich sa, preto chceme zorganizovať školskú akciu - Deň mobility. Cieľom bude šíriť myšlienku kultúrnej rozmanitosti, ale aj skúmať ako túto myšlienku prijímajú uznávajú mladí ľuďia. Chceme docieliť systematické uznávanie a oceňovanie multikultúrnej rozmanitosti na školách. Pri napĺňaní tohto cieľa budú participovať aj navrátilci, teda študenti, ktorí dlhodobé mobility absolvovali a majú skúsenosti s rôznorodosťou kultúr.

Načasovanie:Kedy očakávate výsledky tohto cieľa?

V 1. roku vytvorenie základnej koncepcie Dňa mobility a koncepcie, čím by sa pojem kultúrna rozmanitosť stala súčasťou rôznych vyučovacích predmetov (nielen cudzích jazykov). Bola by súčasťou diskusií a aktivít realizovaných na školách. V 2. roku na školách budú zrealizované workshopy o medzikultúrnosti, ktoré zvyšujú hodnotu medzinárodnej mobility, ale upriamujú pozornosť aj na lokálnu kultúrnu rozmanitosť.

Meranie pokroku: Ako budete sledovať a hodnotiť váš pokrok v dosahovaní tohto cieľa?

Kvalitatívne sa zvýši záujem a zaangažovanosť učiacich sa o multikultúrne témy. Kvantitatívne sa bude zvyšovať množstvo žiakov zaangažovaných do školských aktivít a do akcie Deň mobility. Keďže ide predovšetkým o kvalitatívny prínos, bude sa hodnotiť na základe hodnotiacej správy študentov škôl a zaangažovaného pedagogického zboru. Výstupom bude aj Výročná správa riaditeľov škôl a Výročná správa AFS o získaných pokrokoch.

**4. cieľ:**

Názov:Čo chcete dosiahnuť?

Podporovať pedagógov v celoživotnom vzdelávaní v štúdiu nových metód pre marginalizované skupiny a integráciou medzikultúrneho vzdelávania do spoločenskovedných predmetov.

**Vysvetlenie: Ako je tento cieľ prepojený s potrebami a výzvami, ktoré ste uviedli v časti „Zázemie“?**

Školy konzorcia majú špecifické potreby, ktorými sa snažia riešiť problémy ako napr. zníženie absencie učiteľov, znižovanie miery fluktuácie učiteľov a vyhorenie učiteľov. Zvyšovanie záujmu žiakov o jednotlivé predmety, hľadanie inovatívnych metód a spôsobov vo výučbe. Školy navyše zdôraznili záujem učiteľov o rozvíjanie postupov v učení čerpaním inšpirácie zo zahraničia. V napĺňaní tohto cieľa dokáže byť AFS veľkým prínosom. Vzhľadom na to, že všetky medzinárodné projekty boli za posledné roky orientované iba na skvalitňovanie jazykových zručností a tým orientované na učiteľov jazykov, chceme podporiť, aby sa multikultúrne vzdelávanie dostalo aj do iných predmetov, kde nebolo doteraz začlenené vôbec. Chceme podporiť mobilitné projekty pedagógov partnerských škôl, aby sa inšpirovali a získané skúsenosti v oblasti formálneho a neformálneho vyučovacie procesu aplikovali na svojich školách. Pre AFS je tento cieľ spojený s významom integrácie, uznávania, propagácie a demokratizácie medzikultúrneho vzdelávania na slovenských školách.

Načasovanie:Kedy očakávate výsledky tohto cieľa?

V 1. roku zorganizujeme mobilitný projekt zameraný na job shadowing pre 4 pedagógov z našich partnerských škôl, a to predmetov iných, než sú cudzie jazyky. V 2. roku pre ďalších 6 pedagógov. Pedagógovia môžu získané vedomosti zakomponovať do výchovno-vzdelávacieho procesu a časových tematických plánov. Po absolvovaní mobilít budeme podporovať školy, aby zorganizovali workshop cez e-Twinning pre ďalších pedagógov z oboch škôl, na disemináciu získaných skúseností.

Meranie pokroku: Ako budete sledovať a hodnotiť váš pokrok v dosahovaní tohto cieľa?

Kvantitatívne hodnotenie bude na základe množstva učiteľov, ktorí sa zúčastnia mobilitného projektu, množstva predmetov, do ktorých zakomponujú získané inovatívne metódy a množstva tém, ktoré takýmto spôsobom sprístupnia študentom.

Kvalitatívne hodnotenie bude na základe integrácia nových postupov, na základe získaného skvalitnenia a zefektívnenia práce pedagógov. Základnou zásadou je podporovať bohatšiu výmenu postupov, a teda neuskutočňovať projekty iba v krajinách, ktorých jazyky žiaci študujú, ale aj v iných krajinách (Taliansko, Španielsko, Francúzsko a iné.)

Podagógovia po príchode z mobilitného projektu vypracujú hodnotiacu správu, vrátane hodnotenia osvojovania si nových postupov. Integrácia nových postupov bude podrobne uvedená vo Výročnej správe o činnosti konzorcia.

**5. cieľ:**

Názov:Čo chcete dosiahnuť?

Vytvorenie medzinárodných kontaktov a rozvoj spolupráce medzi školami.

Vysvetlenie: Ako je tento cieľ prepojený s potrebami a výzvami, ktoré ste uviedli v časti „Zázemie“

Náš posledný cieľ reaguje priamo na dôvod existencie konzorcia, a to rozvíjať schopnosť škôl uskutočňovať kvalitné mobilitné projekty Erasmus+. Preto AFS chce postupne zapájať rastúci počet škôl, ktoré budú aktívne participovať na príprave aj realizácii mobilít. A to najmä škôl, kde je pozitívna diskriminácia. Počiatočné zloženie tohto konzorcia reaguje na význam vzájomného učenia sa medzi školami, s cieľom posilniť ich schopnosti a zručnosti. AFS bude podporovať školy metodicky aj prakticky, prostredníctvom všetkých činností opísaných v predchádzajúcich cieľoch. Víziou je zaučenie slovenských škôl, zosieťovanie so zahraničnými školami a následné osamostatnenie sa, aby školy boli schopné po 2 až 3 rokoch partnerstva, uchádzať sa o pozíciu koordinátora konzorcia a zapájať ďalšie školy, ktoré prejavia záujem učiť sa a vykonávať kvalitné mobility.

Načasovanie:Kedy očakávate výsledky tohto cieľa?

Priebežne, po absolvovaní mobilitných projektov. Cieľom je, aby v 2. roku projektu prevzali školy väčšiu zodpovednosť za riadenie mobility a v 3. roku, aby sa ku konzorciu pripojila najmenej 1 nová škola. Zároveň s cieľom, aby v 3. roku projektu požiada o akreditáciu minimálne 1 škola nášho konzorcia, v spolupráci s ďalšími novými školami. Školy pri zakladaní konzorcia budú kvalitne zaškolené s dostatočným množstvom materiálov a skúseností.

Meranie pokroku: Ako budete sledovať a hodnotiť váš pokrok v dosahovaní tohto cieľa?

Kvantitatívne sa zvýši počet škôl realizujúcich mobilitné projekty, s prípravou študentov a pedagógov na mobilitu. V konzorciu sa zvýši počet partnerských škôl, s fokusom na tie, kde sa prejavuje diskriminácia, rasizmus, xenofóbia a kde sú žiaci s nedostatkom príležitostí.

Kvalitatívne sa zlepší úroveň mobilitných projektov. Posilnia sa kontakty medzi partnerskými školami v oblasti vzájomného učenia sa. Školy získajú od AFS vypracovanú písomnú agendu s know how týkajúcu sa plánovania a realizácie mobilít, vrátane predodchodového a popríchodového sústredenia. O kvalite mobilitných projektov bude vypovedať hodnotiaca správa pedagógov, hodnotiaca správa z pohľadu zainteresovaných študentov a výročná správa o činnosti konzorcia.

**Aké osoby boli zapojené do definovania vašich cieľov plánu Erasmus? Aký druh diskusií alebo príprava prebehla?**

Do definovania potrieb a cieľov nášho plánu pre Erasmus+ boli zaangažovaní všetci partneri konzorcia. Počas šk. roka 2022/ 2023 prebiehali prvotné diskusie na úrovni riaditeľov gymnázií a Intercultura Slovakia. Následne školy individuálne zadefinovali svoje potreby. V apríli 2023 AFS zorganizovalo zoom meeting, kde boli prítomní zástupcovia škôl, ktoré participujú na projekte. Zástupcovia IS predstavili myšlienku konzorcia Erasmus+, školy predstavili svoje potreby, aké výstupy očakávajú od projektu a zadefinovali sme si predbežné ciele. Vzhľadom na geografické rozmiestnenie zúčastnených strán, sme sa snažili v maximálnej miere využívať na spoločnú komunikáciu online priestor. S pedagógmi Gymnázia v Nitre sa nám podarilo stretnúť aj osobne. Počas ďalšieho online mítingu sme si ciele vyšpecifikovali a predostreli si zoznam úloh. Pri písaní žiadosti o akreditáciu všetky zaangažované strany vychádzali zo svojich poznatkov a mnohoročných skúseností, aby sme odstránili nedostatky, na ktoré bolo poukázané v našich predchádzajúcich žiadostiach. Za Gymnázium Gelnica sú kontaktné osoby riaditeľ školy a ……….. Ďalšou partnerskou školou je Gymnázium Párovská Nitra, kde sú kontaktnými osobami riaditeľ školy a ………..Za AFS sú kontaktné osoby riaditeľka občianskeho združenia a koordinátorka rozvoja dobrovoľníctva, ktoré iniciovali stretnutia a finalizovali žiadosť o akreditáciu.

**Plán pre Erasmus: Aktivity**

V tejto časti je potrebné, aby ste uviedli predbežne plánované aktivity, ktoré chcete organizovať, a tiež účastníkov, ktorých chcete podporiť z finančných prostriedkov programu.

Cieľové počty, ktoré tu navrhujete, nie sú záväzné pre vašu organizáciu, ani pre národnú agentúru, pretože konečný počet uskutočnených aktivít môže závisieť od rôznych faktorov, vrátane dostupného financovania.

Vami navrhované cieľové počty sa budú hodnotiť na základe toho, aké realistické a vhodné sú vzhľadom na veľkosť vašej organizácie, jej skúsenosti a ciele plánu pre Erasmus. Odborníci, ktorí budú hodnotiť vašu žiadosť, Vám môžu odporučiť revidovať niektoré počty v zmysle, aby boli realistické a úmerné voči celkovému dostupnému financovaniu.

**Koľko účastníkov by ste chceli podporiť z prostriedkov programu? Navrhnite odhad aspoň na dva roky. Počty nie sú závazné. Do zamestnancov sa písu pedagogickí aj nepedagogickí pracovnici. V AFS je zapocitany office + board. Prosim odhadnut predpokladany pocet studentov na triedne vymeny + mobility.**

Odhadovaný pocet uciacich sa Odhadovaný pocet zamestnancov

V prvom roku bude počet učiacich sa 30 - 35.

Z toho 4-6 študentov na individuálnych mobilitách, 18-20 študentov na skupinových mobilitách žiakov, 2 pedagógov z každej participujúcej školy a 2 nepedagogickí pracovníci z Intercultura Slovakia.

V druhom roku bude 50 učiacich sa.

Z toho 8-10 študentov na individuálnych mobilitách, 30 študentov na skupinových mobilitách žiakov, 3 pedagógov z každej participujúcej školy a 4 nepedagogickí pracovníci z Intercultura Slovakia.

Rok 1 26    (6 individuálna mobilita + 20)

6   (AFS 2, škola 2, škola 2)

Rok 2 40     (10 individuálna mobilita + 30)

10  (AFS 4, skola 3, škola 3)

Prečo si myslíte, že Vaše ročné odhady počtu zamestnancov a učiacich sa účastníkov sú realistické a primerané (berúc do úvahy skúsenosti Vašej organizácie, veľkosť Vášho konzorcia a ciele, definované v pláne pre Erasmus)? ( až 3000 znakov, mame 900)

Pri stanovení ročných odhadov sme brali do úvahy naše praktické, už 13 ročné skúsenosti, ako aj skúsenosti partnerov nášho konzorcia a ich personálne kapacity. Nové projekty vždy zo začiatku vyžadujú väčšiu administratívnu náročnosť, s ktorou sme tiež počítali pri odhadoch. Z tohto dôvodu sú, nami plánované čísla, v prvý rok najnižšie. Následne každý rok predpokladáme navyšovanie počtu učiacich sa, k čomu nám pomôžu aj každoročné praktické skúsenosti získané realizáciou a riadením projektu. Podporovať budeme najmä študentov s nedostatkom príležitostí a z marginalizovaných skupín. Ďalším kritériom výberu žiakov, zúčastniť sa mobilitných projektov, bude účasť na školských akciách, resp. na iných dobrovoľníckych aktivitách. V úvahu berieme aj postupné zaškolenie partnerov konzorcia, aby v druhom roku mohli časť kompetencií súvisiacich s mobilitami prebrať a následne mohli byť pripravení na podanie akreditácie vo vlastnej réžii, čím podporíme šírenie mobilít a s nimi súvisiace multikultúrne a globálne vzdelávanie na školách aj na verejnosti.

**Aké profily zamestnancov a učiacich sa plánujete zapojiť? Vysvetlite, prosím, dôvody vášho výberu v súvislosti s vašimi cieľmi. Ak plánujete zapojiť účastníkov s nedostatkom príležitostí, nezabudnite ich uviesť a tiež typy aktivít, do ktorých budú zapojení.**

Plánujeme zapojiť pedagógov, vedenie stredných škôl a študentov. Pedagógovia v konzorciu budú schopní sprevádzať učiacich sa na skupinových mobilitách žiakov, budú vedieť pomôcť s výberom na individuálnu mobilitu a budú schopní zúčastniť sa medzinádných školení a job shadowingu. Pedagógovia pracujú na 8 ročných gymnáziách v lokalite Spiš a Podunajsko. Spiš je región, ktorý je považovaný za hospodársky a ekonomicky znevýhodnenú lokalitu, s vysokou mierou nezamestnanosti, marginalizovaných skupín a ľudí s nedostatkom príležitostí. Nitra je považovaná za hospodársky vyspelý región, ale vzhľadom k tomu, že sa jedná o ludnatejsie mesto, kde žije viacero etník, je tu prítomná značná miera xenofóbie a rasizmu. Preto v rámci projektu plánujeme zapojiť študentov práve z týchto oblastí.

Kritériá výberu účastníkov mobilít nastaví AFS Intercultura Slovakia, o. z. v spolupráci so školami. S ohľadom na iný charakter skupinových a individuálnych mobilít, budú aj kritériá mierne odlišné.

Jedným kritériom výberu študentov bude vek 15 - 18 rokov, teda žiaci 1. - 3. ročníka. Študenti maturitného ročníka na mobilitných projektoch participovať nebudú, kvôli príprave na maturity a prijímacie pohovory. Súčasne musí byť splnené druhé kritérium, že žiak je z marginalizovanej skupiny (rasové, sociálne, alebo ekonomické znevýhodnenie), prípadne žiak s poruchou učenia alebo s fyzickým hendikepom. Vyššie skóre v rámci hodnotenia na výberovom konaní môžu študenti získať za aktívne angažovanie sa v projektoch školy, v preukázateľných mimoškolských aktivitách, alebo dobrovoľníctvom v niektorej dobrovoľníckej organizácii. Kritériom pri individuálnych dlhodobých mobilitách bude aj úroveň anglického jazyka a školský prospech. Všetky kritériá výberu budú učiacim sa vopred zverejnené, aby sa na ne mohli pripraviť.

V prípade úspešnej akreditácie všetky zaangažované subjekty podpíšu zmluvu o spolupráci, s povinnosťami a úlohami každého subjektu. Tejto zmluve predchádza priložené Vyhlásenie o spolupráci.

**Plán pre Erasmus: Riadenie**V tejto časti je potrebné vysvetliť, ako plánujete v rámci vašej organizácie nastaviť riadenie projektových aktivít v oblasti mobility KA1, aby ste si boli istí, že ich implementácia bude úspešná.

Prečítajte si, prosím, Štandardy kvality programu Erasmus, uvedené v predchádzajúcej časti a prediskutujte ich so svojimi kolegami a vedením. Vaše odpovede v tejto časti majú preukázať, že vaša organizácia zhodnotila svoje zdroje a personál, ktorý je potrebný na implementáciu plánovaných aktivít vo vzťahu k stanoveným štandardom.

**Štandardy kvality, časť I: Základné zásady**

Čo vaše konzorcium pre mobilitu urobí pre to, aby prispelo k základným princípom akreditácie na Erasmus opísaným v štandardoch kvality programu Erasmus?

1. Inklúzia a rozmanitosť
2. Environmentálna udržateľnosť a zodpovednosť
3. Digitálne vzdelávanie
4. Aktívne zapojenie do siete organizácií programu Erasmus

**Inklúzia**

Pri realizácii mobilít sa budeme snažiť maximálnou mierou zabezpečovať spravodlivé podmienky pre všetkých účastníkov. Budeme rešpektovať zásady inklúzie a rozmanitosti vo všetkých oblastiach našich činností. Zabezpečíme dostupnosť mobilít pre všetkých, bez rozdielu etnika a náboženstva. Podporíme mobility študentov s poruchami učenia sa. Budeme dbať na rovnosť príležitostí, pohlaví a rešpektovať antidiskriminačný prístup vo všetkých aspektoch. Pri príprave aj pri realizácii mobilít poskytneme poradenstvo všetkým zúčastneným stranám. Za účelom dosiahnutia cieľov mobilít, ale aj za účelom dosiahnutia plynulej integrácie a dosiahnutia rovnakých, spravodlivých podmienok pre všetkých účastníkov, zabezpečíme monitoring mobilít. Na školách zorganizujeme prezentácie na tému medzikultúrneho vzdelávania a inklúzie a aktívne sa zúčastníme akcie Deň mobility, na ktorom učiacim sa ponúkneme praktické rady súvisiace s mobilitami - príprava, realizácia, monitorovanie, komunikácia, hodnotenie, uznanie školských výsledkov.

**Enviro**

Pri realizácii Erasmus+ budeme napĺňať princípy environmentálnej udržateľnosti a zodpovednosti. Mobilitné projekty študentov a sprevádzajúcich pedagógov sa budú venovať aj environmentálnym témam, kde bude obsiahnuté multikultúrne vzdelávanie, teda pohľad rozdielnych kultúr na dané enviro témy. Našou snahou bude minimalizovať spotrebu papiera, tlače, používať recyklované a recyklovateľné materiály, minimalizovať využívanie plastov a podporovať separovanie odpadu. Využívať bežne dostupné online technológie a riadiť sa princípmi "zeleného cestovania", teda budeme klásť dôraz na využívanie verejnej dopravy, aby sme eliminovali uhlíkovú stopu. Budeme vychádzať z európskeho plánu obnovy - EFRR, programov Interreg, Life.

**Digitálne vzdelávanie**

Zaväzujeme sa zvýšiť mieru virtuálnej komunikácie a využívania online médií s cieľom zapojenia väčšieho počtu učiacich sa, zvýšenia počtu aktivít a zabezpečenia efektívnej vzájomnej komunikácie s členmi konzorcia a s učiacimi sa. Pedagógovia budú využívať aj platformy e-Twinning a EduPage, za účelom šírenia získaných vedomostí a využívania inovatívnych postupov. Na komunikáciu a plánovanie v rámci konzorcia budeme používať platformu Zoom.

**Aktívne zapojenie sa do siete organizácií programu Erasmus**

Konzorcium sa zaväzuje vysielať študentov a pedagógov na mobility do zahraničia a hosťovať študentov a pedagógov z iných krajín na Slovensku.

Vytvoríme databázu navrátilcov, ktorí budú môcť s Intercultura Slovakia, o. z. naďalej spolupracovať ako dobrovoľníci a odovzdávať nadobudnuté vedomosti a skúseností ďalším študentom skupinovo, počas školských prezentácií, alebo individuálne tým študentom, ktorí prejavili záujem vycestovať na mobilitu.

Partneri konzorcia budú monitorovať iniciatívy Národnej agentúry a budú sa zúčastňovať seminárov, kde budú zdieľané osvedčené postupy spolupráce s inými školami či konzorciami. Aktívne sa budeme podieľať na vytváraní osvedčených postupov pri mobilitách a zdieľať ich s Národnou agentúrou.

**Štandardy kvality, časť II: Správne riadenie aktivít v oblasti mobility**

Ako budú v rámci akreditácie na Erasmus vo vašom konzorciu pre mobilitu koordinované a kontrolované aktivity v oblasti mobility?

* Akým spôsobom ste sa v rámci konzorcia rozhodli, kto bude vaším koordinátorom pre Erasmus?
* Kto bude zodpovedný za monitoring a zabezpečenie toho, že štandardy kvality programu Erasmus budú rešpektované všetkými zúčastnenými organizáciami?
* Ako je v rámci akreditácie na Erasmus zapojené vedenie vašej organizácie do implementácie aktivít v oblasti mobility?

Koordinátorom pre Erasmus+ bude Intercultura Slovakia, o. z.. Koordinátor bol stanovený na základe teoretických a praktických viacročných skúseností s individuálnymi mobilitami a mobilitnými projektami. Výber koordinátora bol odsúhlasený všetkými partnermi konzorcia. Vedenie partnerských škôl bude aktívne zaangažované do implementácie aktivít. Zapojením sa do programu Erasmus+ všetci členovia konzorcia súhlasia s dodržiavaním štandardov kvality programu. Občianske združenie Intercultura Slovakia bude zodpovedné za monitoring a zabezpečenie toho, že štandardy kvality programu Erasmus+ budú rešpektované všetkými zúčastnenými organizáciami. Po schválení projektu bude vypracovaný podrobný plán, kde budú presne stanovené povinnosti jednotlivých členov konzorcia, zodpovedné osoby, časové harmonogramy a finančné aspekty projektu. Riaditeľka organizácie Intercultura Slovakia, o. z. bude riadiť operatívne veci týkajúce sa implementácie aktivít. Predstavenstvo IS bude zapojené do riadiacich a kontrolných aktivít. Školy budú mať dôležité slovo pri nastavovaní kritérií, výbere účastníkov, komunikácii s biologickými rodičmi a študentmi, v propagácii mobilít na školách.

V prípade potreby si členovia konzorcia môžu vzájomne pomáhať, alebo môžu oslovovať iné subjekty za účelom konzultácií, pomoci alebo zabezpečenia potrebnej služby. V týchto prípadoch je potrebné, aby bola dodržaná kvalita, obsah a bol dosiahnutý potrebný výsledok. Dodržanie formálne definovaných povinností týchto subjektov a zabezpečený súlad s kvalitou programu Erasmus+ je pritom brané ako samozrejmosť.

Po zrealizovaní aktivít prebehne v rámci konzorcia vyhodnotenie spolupráce, vrátane splnenia plánu, dodržania časového harmonogramu, finančnej kontroly, personálneho obsadenia, a iné. Za týmto účelom vytvorí Intercultura Slovakia, o. z. formulár, ktorý vyplní každý z partnerov. Intercultura Slovakia, o. z. následne z vyplnených formulárov pripraví záverečnú hodnotiacu správu.

Partneri konzorcia majú podpísané Vyhlásenie o spolupráci. V prípade úspešnej akreditácie bude medzi členmi konzorcia podpísaná Zmluva o spolupráci.

Ako plánujete organizovať spoločnú prácu vo vašom konzorciu?

* Aké budú úlohy vašej organizácie ako koordinátora konzorcia?
* Ako plánujete zapojiť členské organizácie konzorcia do plánovania a riadenia aktivít konzorcia?
* Ako budete v rámci vášho konzorcia komunikovať?

Pred realizáciou samotného projektu zorganizujeme stretnutie s cieľom vypracovania plánu, kde budú podrobne uvedené aktivity projektu, zodpovedné osoby za jednotlivé aktivity, fázy projektu, časový harmonogramy, finančné krytie, atď. Ako koordinátor konzorcia budeme stretnutia iniciovať, viesť a následne ich zapracujeme do plánu, ktorý bude odsúhlasený všetkými členmi konzorcia. Stretnutia môžu iniciovať aj partneri konzorcia, pričom je potrebné, aby všetci členovia konzorcia boli dostatočne informovaní. Ak sa niektorý z členov konzorcia nebude môcť zúčastniť prezenčného alebo online stretnutia, zhotovíme audio nahrávku z online stretnutia a taktiež písomnú správu, čím zabezpečíme informovanosť všetkých zaangažovaných strán.

Miera a spôsob komunikácie konzorcia závisí od vzájomnej dohody a aktuálnej fázy projektu. Sme otvorení využívať rôzne formy komunikácie (e-mail, zoom, skype, telefón, osobné stretnutia a iné), pričom je dôležité, aby zvolená forma vyhovovala všetkým členom konzorcia.

Očakávame aktívne zapojenie všetkých členov konzorcia do prípravy plánu a následnej realizácie aktivít. Za zrealizovanie konkrétnych aktivít bude zodpovedný poverený člen konzorcia a za manažment celkového projektu bude zodpovedná Intercultura Slovakia, o. z.

Za prínosné považujeme osobné aj online stretnutia, vďaka čomu sa budeme lepšie poznať a môžeme sa vzájomne inšpirovať v oblasti pedagogických a nepedagogických prístupov. Lepšie chápanie potrieb členov konzorcia, ich silných a slabých stánok nám pomôže chápať potreby a možnosti partnerov konzorcia.

Ako sa chystáte zabezpečiť, aby implementácia plánovaných aktivít v oblasti mobility mohla pokračovať, ak dôjde k personálnym zmenám alebo k zmenám vo vedení vašej organizácie?

V prípade ak dôjde k personálnym zmenám alebo k zmenám vo vedení organizácie, projekty ako aj implementáciu jednotlivých aktivít to nenaruší, nakoľko nosným prvkom bude podrobný plán vypracovaný konzorciom a schválený všetkými členmi konzorcia. V prípade odchodu zodpovednej osoby, budeme iniciovať stretnutie konzorcia, kde bude plán prehodnotený a jednotlivé aktivity preobsadené. Zároveň sa plán bude môcť aktualizovať a zdokonaľovať aj na základe skúseností a poznatkov nadobudnutých v praxi.

Čo urobíte, aby ste integrovali výsledky vykonaných aktivít v oblasti mobility do bežnej práce vo vašej organizácii a ako pomôžete členským organizáciám vo vašom konzorciu, aby urobili to isté?

Intercultura Slovakia, o. z. na základe individuálnych mobilít a mobilitných projektov rozšíri svoju databázu aktívnych dobrovoľníkov z radov študentov - navrátilcov, ktorí sa vrátili z mobilít. Pre študentov zorganizujeme víkendové školenie v prezenčnej forme. Po zaškolení budú veľkým prínosom pre organizáciu, keďže budú pôsobiť ako mentori - poradcovia pre ďalšie ročníky mobilít.

Dobrovoľníkov zaškolíme tak, aby svoje skúsenosti s mobilitami boli schopní prezentovať na školách aj na verejnosti. Keďže účastníci mobilít budú zároveň študentmi našich partnerských škôl, škola získa mladých rozhľadených dobrovoľníkov so zmyslom pre zodpovednosť, toleranciu k rôznorodosti, tímovú spoluprácu, ochotu pomáhať, angažovať sa v komunitných projektoch škôl, vážiť si svoje zázemie.

Získané vedomosti a praktické skúsenosti pomocou platformy eTwinning pedagógovia využijú na skvalitnenie a zefektívnenie vyučovania, na šírenie poznatkov a komunikáciu so zahraničnými školami. Študentov, pedagógov a vedenie partnerských škôl budeme aj v ďalších rokoch podporovať v medzikultúrnom vzdelávaní a sme presvedčení, že cez našu vzájomnú spoluprácu budú aj naďalej napĺňať svoje ciele, ako je celoživotné vzdelávanie, komunitné správanie, akceptácia diverzity, podpora digitálnych zručností a iné.

Štandardy kvality, časť III: Poskytovanie kvality a podpory účastníkom

Opíšte, prosím, ako si v rámci implementácie plánovaných aktivít rozdelíte jednotlivé úlohy.

* S výnimkou koordinátora pre Erasmus a ďalších osôb uvedených v tejto žiadosti ako pridružené osoby, aké ďalšie osoby budú zapojené a akým spôsobom?
* Kto bude zodpovedný za rôzne úlohy v rámci vykonávania (ako sú financie, praktické opatrenia, príprava a monitorovanie účastníkov, obsah aktivít alebo komunikácia s partnerskými organizáciami)?
* Ako budú rozdelené konkrétne úlohy medzi vašu organizáciu ako koordinátora konzorcia a ďalšie členské organizácie tohto konzorcia?

V spolupráci s partnermi konzorcia sme si vypracovali predbežný plán aktivít, aby sme si rozdelili jednotlivé oblasti a jej prislúchajúce aktivity. Počas celého obdobia spolupráce sa budeme snažiť v maximálnej miere prihliadať na potreby jednotlivých členov konzorcia a jednotlivé úlohy rozdeľovať na základe dostupných personálnych kapacít, priebežne monitorovať proces prípravy a realizácie v rámci konzorcia a následne spoločne vyhodnocovať.

Úlohy Intercultura Slovakia, o. z.:

1. Napísať a odoslať žiadosť o akreditáciu

2. Rozdeliť úlohy v rámci konzorcia a organizácie AFS

3. Monitorovať aktivity, napĺňanie cieľov, mentoring

4. Propagovať mobility na web stránkach, sociálnych sieťach a v médiách

5. Vyhodnocovať spoluprácu s partnermi konzorcia

6. Finančne riadiť projekt

7. Komunikovať so zahraničnými partnermi

8. Podieľať sa na výbere študentov na individuálnu mobilitu a pomôcť s vyplnením prihlášky

9. Zorganizovať 3-dňové sústredenia predodchodové aj popríchodové pre účastníkov mobilít

10. Poskytnúť komplexnú starostlivosti účastníkom mobilít

11. Zabezpečiť ubytovanie, dopravu, víza, poistenie, hostiteľskú rodinu a školu pre účastníkov mobilít

12. Zaučiť zodpovedné osoby škôl do procesu mobilít

13. Pripraviť biologických rodičov na mobilitu

14. Komunikovať s národnou agentúrou SAAIC

15. Zorganizovať víkendové školenie pre dobrovoľníkom navrátilcov

16. Spolupracovať s ostatnými akreditovanými subjektmi na budovaní európskeho priestoru pre vzdelávanie – poradenstvo, mentoring

Úlohy pre partnerov konzorcia:

1. Pripomienkovať žiadosť o akreditáciu, navrhovať potreby, ciele, aktivity, personálne zabezpečenie

2. Propagovať Erasmus+ medzi pedagógmi, študentmi a rodinami

3. Propagovať mobility na web stránkach, sociálnych sieťach a v médiách

4. Informovať biologických rodičov o možnostiach mobilít

5. Spolupracovať pri výbere študentov na individuálnu mobilitu

6. Realizovať výber študentov pri skupinových mobilitách žiakov

7. Pomôcť študentom s vyplnením prihlášky

8. Vymedzenie vzdelávacích výstupov - Vytvorenie Learning Agreement v spolupráci s hostiteľskou školou v zahraničí

9. Podporiť akceptovanie dosiahnutých školských výsledkov školami, ktoré účastník mobility nadobudne v zahraničí

10. Pripraviť test z anglického jazyka

11. Pripraviť dotazník zameraný na rasizmus, diskrimináciu, xenofóbiu a medziľudské vzťahy

12. Pomôcť s prípravou a realizáciou školskej akcie - Deň mobility

13. Poskytnúť hodnotiace správy pri skupinových mobilitách žiakov aj pri celkovom hodnotení mobilít a projektu.

Štandardy kvality, časť IV: Zdieľanie výsledkov a vedomostí o programe

Akým spôsobom bude vaša organizácia a vaše konzorcium pre mobilitu zdieľať výsledky svojich aktivít a poznatkov o programe?

1. zdieľať výsledky v rámci vášho konzorcia pre mobilitu

V spolupráci so školskou psychologičkou obidve školy pripravia anonymný dotazník zameraný na xenofóbiu, rasovú neznášanlivosť, diskrimináciu a medziľudské vzťahy na škole. Učitelia anglického jazyka obidvoch škôl pripravia test pre jednotlivé ročníky. Žiaci a pedagógovia napíšu hodnotiacu správu z mobilít.

Po zrealizovaní mobilít prebehne v rámci konzorcia vyhodnotenie celej spolupráce, vrátane splnenia plánu, dodržania časového harmonogramu, finančnej kontroly, personálneho obsadenia, a iné. Za týmto účelom vytvorí Intercultura Slovakia, o. z. formulár, ktorý vyplní každý z partnerov. Zistené výsledky vyhodnotíme na osobnom alebo online stretnutí. Intercultura Slovakia, o. z. vypracuje Záverečnú hodnotiacu správu.

AFS používa ako interný komunikačný kanál newsletter, ktorý informuje o realizovaných a plánovaných aktivitách. Školy informujú cez školský rozhlas, e-mailami medzi školou a študentmi, cez Edupage.

1. zdieľať výsledky s inými organizáciami a verejnosťou

Skúsenosti a výsledky našej práce môžeme propagovať prezentačnými materiálmi, kde zdôrazníme efektivitu spolupráce v rámci konzorcia na spoločnom projekte. Školy ich môžu distribuovať e-mailom rodičom, sponzorom, partnerom, samospráve, na svojich sociálnych sieťach a web stránke. Výsledky môžu uverejniť v školských časopisoch, hodnotiacich a výročných správach. Školy môžu výsledky šíriť aj na plenárnom stretnutí rodičov.

Rovnako aj Intercultura Slovakia, o. z. bude zdieľať aktivity a výsledky cez svoju web stránku a sociálne siete, cez výročnú správu, na medzinárodnom platforme WorkPlace, kde komunikujme so všetkými zahraničnými AFS partnermi. Pripravíme PR článok, ktorý sa budeme snažiť uverejniť v regionálnych novinách. Výsledky zapracujeme aj do prezentácií, ktoré naši dobrovoľníci prezentujú na školách a na verejnosti.

Všetky formy zdieľania budú prihliadať na ochranu osobných údajov a vhodnosť danej komunikácie pre všetky subjekty. *Na platforme eTwinning môžu byť uložené prezentácie a nahrávky z job shadowingu pedagógov. Partnerské školy získajú prístup, s možnosťou zdieľania svojim zamestnancom. Podklady budú slúžiť na šírenie poznatkov a inovatívnych metód, najmä vo vyučovaní marginalizovaních skupín.*

1. verejne priznať financovanie Európskou úniou

Zaväzujeme sa, že projekt Erasmus+ financovaný Európskou úniou budeme dôstojne prezentovať v počas celej našej činnosti. Financovanie budeme verejne prezentovať pred našimi partnermi konzorcia. Učiaci sa aj verejnosť môže byť informovaná o financovaní cez výročnú správu, ktorej súčasťou je Správa o činnosti a hospodárení, ktorú každoročne uverejňujeme na web stránke a taktiež školy uverejňujú hodnotiace správy na svojich web stránkach. Rovnako vyššie uvedené možnosti propagovania výsledkov v rámci konzorcia a s inými organizáciami a verejnosťou, budú nástrojom na prezentovanie financovania projektu zo zdrojov EU.

*Prílohy:*

*Stiahnut cestne prehlasenie a podpisať – Natal*

*Struktura organizacia – mame z minuleho roka*

*Prípadne strategicke dokumenty organizacie – stanovy, tabulka aktivit?*

*Prezentácie a nahrávky budú uložené na platforme eTwinning s prístupom pre partnerské školy s možnosťou zdieľania ďalším školám. Budú slúžiť na propagáciu spoznávania kultúr, realizáciu nasledujúcich mobilít, budú použité na sociálnych sieťach, web stránkach a lokálnych médiách.*

*Pokroky budú merané v Dotazníku účastníkov a uvedené v Správe s výsledkami mobilít a Výročnej správe.*

*V prvom roku vytvoríme podporné materiály a zrealizujeme min. 4 propagačné prezentácie na školách, čím predpokladáme, že oslovíme aspoň 100 študentov, 10 pedagógov, 10 rodičov. Následne budeme propagovať mobility s učiacimi sa, ktorí už mobility absolvovali. Počet prezentácii budeme každoročne navyšovať o 1 - 2 prezentácie.*