POČÍTANIE V EURÁCH A CENTOCH

1. C:\Program Files\Microsoft Office\MEDIA\CAGCAT10\j0222021.wmf Peter išiel na nákup do obchodu. Mama mu dala peniaze. Všetky boli mince – eurá a centy. Peter ich pred odchodom spočítal. Mal jednu mincu v hodnote 2 €, štyri mince v hodnote 1 €, päť 50 – centových mincí, sedem 20-centových mincí, šesť 10-centových mincí, deväť 5-centových mincí, osem 2-centových mincí a štyri 1-centové mince.

* koľko eur a koľko centov niesol Peter do obchodu ?

V obchode urobil nákup : kúpil 5 rožkov po 8 centov, 1 chlieb za 73 centov, 3 malinovky po 33 centov, 1 kávu za 66 centov, vajcia za 86 centov.

* koľko platil Peter za nákup ?
* koľko mincí mu ostalo v peňaženke, ak platil presne čo najmenším počtom mincí ?
* koľko mincí by použil na platenie, keby ich malo byť čo najviac ?

1. Mama povedala Petrovi, že za každú jednotku z matematiky dostane 50 centov, za dvojku 25 centov, za trojku 10 centov. Ale ak dostane horšiu známku, potom musí vrátiť peniaze za predchádzajúce dve jednotky. Počas jedného mesiaca nazbieral Peter nasledujúce známky : 1, 1, 2, 1, 3, 2, 3, 1, 4, 2, 2, 1, 1, 3, 5.

* Koľko si Peter „zarobil“ za celý mesiac ?
* Koľko dvojok by musel dostať, aby dostal naspäť toľko, koľko musel mame vrátiť za zlé známky ?

1. Do mesta prišli kolotoče a aj Andrej by sa išiel rád povoziť. Otec mu dal 4 eurá. Andrej ich chcel čo najlepšie minúť a tak si pozrel, koľko stoja jazdy na kolotočoch :

* 1.KOLOTOČ – jazda 40 centov
* 2:KOLOTOČ – jazda 65 centov
* 3:KOLOTOČ – jazda 70 centov

Andrej striedal kolotoče stále dookola, pokiaľ mal peniaze (lapaj jeden).

* Koľkokrát sa odviezol na každom kolotoči ?
* Koľko centov by mu chýbalo, ak by sa chcel na každom kolotoči odviezť najmenej 4-krát ?

[](http://search.icq.com/search/selected_img.php?q=kolotoč&index=12&img_src=http://images.google.com/images?q=tbn:yRj0PxL4YBROyM::http://pojdmesihrat.cz/images/26324_kolotoc_nad_postylku_plysovy_s_hvezdickami.1.jpg&title=%3cb%3eKolotoč%3c/b%3e%20nad%20postýlku%20plyšový&width=371&height=561&size=30&url=pojdmesihrat.cz&tbn_width=&tbn_height=&url=http://pojdmesihrat.cz/images/26324_kolotoc_nad_postylku_plysovy_s_hvezdickami.1.jpg&url_rf=pojdmesihrat.cz&site_url=http://pojdmesihrat.cz/detail/Kolotoc_nad_postylku_plysovy_s_hvezdickami.sk.html&q=kolotoč)

NECH SA VÁM DOBRE POČÍTA A PRÍJEMNÚ ZÁBAVU

A ešte autobusová úloha :

Pán Novák dochádza každý pracovný deň do práce a z práce autobusom. Za cestu neplatí v hotovosti, ale dopravnou kartou. Za jednu cestu sa mu z karty odpočíta 78 centov.

Pred prvou jazdou v pondelok ráno mal na karte kredit 5 eur a 20 centov.

* Na koľko jázd mu vydrží kredit ?

C:\Program Files\Microsoft Office\MEDIA\CAGCAT10\j0183328.wmf