**Existencializmus**

**Jean-Paul Sartre**

Existencializmus je filozofia 20. stor. hoci svoje korene má už v 19. stor. vo filozofii S. Kierkegaarda. Filozofia existencializmu reflektuje dobu v ktorej vznikla. Začiatok 20. stor. sú poznamenané 2. svetovými vojnami, hladom, hospodárskou krízou a tak i filozofia si kladie otázku zmyslu ľudskej existencie. Rozhodujúcim činiteľom jeho filozofie je ľudský život. Ľudská existencia nie je uzavretá a dokonaná bytosť, ale je to možnosť, ktorá sa neustále vyvíja, tvorí, hľadá riešenia, možnosti ako prežiť. Je to bytie k smrti, človek na svojej ceste k smrti je poznačený strachom, opustenosťou. Človek je vrhnutý do sveta a v tomto svete sa musí rozhodovať. Nato aby sme sa mohli rozhodnúť musíme byť slobodný. Človek sa vždy rozhoduje, vždy niečo volí, i vtedy, ak sa rozhodne nevoliť vlastne volí. I keď sa nerozhodne pre žiadnu možnosť, tak sa vlastne rozhodol. Takto sa naša sloboda stráca, lebo sme neustále vystavený voľbe. Príčinou mojej neslobody je i iný človek, lebo sloboda iného je hranicou mojej slobody. Takto, keďže musíme sa vždy nejako rozhodnúť sme i za druhých zodpovedný. Každý je svojimi činmi zodpovedný za iných, dokonca všetci sme zodpovední za to, čo sa deje. Ako príklad uvádzam dnešné dianie na Ukrajine. Všetci sme zodpovední za to čo sa deje na Ukrajine. Niekto viac iný menej.

**Poznáme nekresťanský (ateistický) existencializmus a kresťanský**

Ateistický existencializmus - Sartre, Camus, Heidegger - odmietajú Boha ako niekoho, kto ovplyvňuje ľudskú existenciu. Za všetko si môže človek sám.

Kresťanský existencializmus – Kierkegaard, Jasper – viera v Boha sa nedá racionálne vysvetliť, dá sa len emocionálne uspokojiť. Úzkosť a strach nám ukazujú aký nekonečný je Boh a aká dôležitá je viera v neho.

Spoločné majú to, že chápu človeka ako existenciu niečoho, čo bolo vrhnuté do tohto sveta a má sa o seba postarať, má sa projektovať, pričom je vystavený strachu, voľbe, zodpovednosti, pocitu viny, beznádeje či smrti. Všetci ľudia na planéte znášajú rovnaké problémy a starosti. Všetci sme zodpovední za seba i iných. Náboženskí existencialisti kladú do existencie i kategóriu Boha, čím dávajú našej existencii zmysel, nechápu ju tak negatívne ako ateistickí existencialisti, pre ktorých sú naše životy plne v našich rukách.

***Filozofia 20. stor.***

Je charakteristická rozmanitosťou a šírkou problémov, ktorým sa venuje. Odzrkadľuje búrlivé 20. stor. a jeho prínos do života: vojny, hladomor, krízy, boj o prežitie a druhej strane pokrok, vedu, lepšiu životnú úroveň... Je mimoriadne pluralistická a rôznorodá. V stručnosti najzákladnejšie delenie môže byť na ostrovnú anglosaskú analytickú filozofiu a kontinentálnu fenomenologickú filozofiu.

**Filozofia jazyka, analytická filozofia -**  poznanie sveta je sprostredkované jazykom, a preto si zasluhuje pozornosť. Jazyk musíme analyzovať, aby sme dosiahli správne poznanie. Je to racionalistická filozofia. *Wittgeinstein, Russell*

**Fenomenologická filozofia** - opisné skúmanie javov, fenoménov. Na to aby sme poznali aká vec skutočne je musíme sa vrátiť späť k samotným veciam k tomu ako sa nám javia. Musíme ich „vyzátvorkovať“ vo svojej podstate. Je to empirická filozofia. *E. Huserl*

Smery a školy v 20. stor. okrem analytickej a fenomenologickej

**Existencializmus** - Centrom pozornosti je ľudská existencia, Existencia je možnosť, ktorá sa neustále vyvíja, tvorí, smeruje k smrti. Človek je vo svojom bytí osamelý, za svoje činy je zodpovedný, neustále sa musí rozhodovať... - *Sartre, Jasper, Haidegger*

**Hermeneutika** – veda o chápaní a výklade textov. Prostredníctvo jazyka a reči chápeme bytie. - *Gadamer*

**Pragmatizmus** – americká škola. Pravdivé je to, čo je užitočné. Dôležité je to, čo má pre človeka prínos. *W. James*

**Logicko-analytická filozofia** - skúma logickú a syntaktickú správnosť výrokov. *Russell*