Exkurzia v Múzeu obetí komunizmu

Návšteva múzea, nebola len snahou zmeniť prostredie. V istej miere to bol i záujem študentov o tú časť našich dejín, ktorá si vyžiadala množstvo obetí a množstvo smutných príbehov, kým sa naša spoločnosť mohla slobodne nadýchnuť.

Študenti 3. A si 10. 3. 2022 mohli v novovzniknutých priestoroch útleho, ale pôsobivého múzea vypočuť zaujímavý chronologický výklad k udalostiam, ktorou naša spoločnosť prešla od roku 1948 až po Nežnú revolúciu. Nesloboda, zatýkanie, mučenie i popravy neobišli tých, ktorí sa postavili tyranii a útlaku. A všetko to, precízne zdokumentované sa dalo na výstave vidieť. Študenti si prezreli výstavu, vypočuli životné osudy priamych svedkov a mohli sa tiež oboznámiť s menami prenasledovaných zo svojho okolia. Na záver exkurzie si prezreli interiér v akom disidenti písali a tvorili svoje samizdaty kritizujúce vtedajší režim. Je len škoda, že pandémia na 2. roky zabrzdila takéto aktivity, ale príležitosti ešte budú a sme presvedčení, že študenti ich radi využijú.