Trestný zákon totiž hovorí jasne – ‚Kto rozmnožuje, prepravuje, zadovažuje, sprístupňuje, uvádza do obehu, dováža, vyváža, ponúka, predáva, zasiela alebo rozširuje extrémistický materiál, potrestá sa odňatím slobody na jeden rok až päť rokov. A horná hranica stúpa na 8 rokov, keď to urobí verejne‘,“

Podľa logiky Rašiho asistenta by mali byť z rovnakého dôvodu stíhané aj tisícky ďalších Slovákov, ktorí fotografiu zdieľali, aby vyjadrili nesúhlas s konaním neznámeho páchateľa.

Z hľadiska zákona je totiž podstatný aj kontext, v akom je vyobrazenie svastiky šírené. Potvrdzuje to napríklad rozhodnutie okresného súdu v Pezinku z roku 2009, kedy sa súd zaoberal inou situáciou s podobnou tematikou – mužom s vytetovaným hákovým krížom.

Sudca vtedy pripomenul, že „bežná prax orgánov činných v trestnom konaní, ktoré vždy a zásadne považujú len vyobrazenie svastiky zároveň aj za prejavovanie sympatií či propagácie nacizmu, je absolútne nesprávna“.

Dodal, že podstatný je úmysel, s akým k danému konaniu došlo. Samotné vyobrazovanie sporných symbolov nie je trestné. Obžaloba musí v prípadnom spore dokázať, že páchateľ vedome prejavoval sympatie k nacizmu alebo ho úmyselne propagoval.