**PREŠOVSKÁ UNIVERZITA V PREŠOVE**

**FILOZOFICKÁ FAKULTA**

**INŠTITÚT FILOZOFIE**

**Svet metafor – Planéta Zem**

Predmet: Filozofia symbolických foriem

Vyučujúci: doc. Mgr. Peter Kyslan, PhD.

Študijný program: Filozofia

**Prešov 2022**

**Dominik Valeš**

**Mýtus ako forma poznania**

Mýtu a mytológia boli od nepamäti súčasťou kultúry ľudskej rasy. Mytológia poskytovala človeku starších čias vysvetlenia obsahov a javov, ktoré sa jednoduchšie pochopiť nedali. Grécka, severská, slovanská atď. mytológia nám prináša nie len fascinujúce príbehy, ale aj náhľad do myslenia vtedajšej spoločnosti. V mýtoch sa odrážajú viaceré aspekty ľudskej existencie, okrem iného môžeme v mýtoch nájsť aj mieru predstavivosti vtedajšieho človeka. Symbolickosť, alebo ako by sme to dnes nazvali metaforickosť, mýtov je postavená do rozporu z faktografickým skúmaním, ale je tomu naozaj tak? I samotná filozofia využívala mýtické predstavy. Ernst Cassirer vo svojej knihe Filozofie symbolických forem II. píše:

*,, Filozofické úvahy o obsahu mýtického vedomia a pokusy o teoretické  uchopenie a výklad týchto obsahu siahajú až do prvých počiatkov vedeckej filozofie.“[[1]](#footnote-1)*

Samotná podstata mytologického jazyka je pretrvávajúcim fenoménom aj v súčasnosti. Mýtus mal primárne tri funkcie. Prvá bola vysvetľovať, druhá poučovať a tretia varovať. Mýty ako symboly, predstavujúce pluralitu interpretácií tohto sveta sa stávajú verbálne predávanou formou náuky o bytí. Počiatočný bod filozofickej špekulácie je zväčša charakterizovaný ako pojem bytia. (Cassirer, 1996) Vysvetlenie vlastnej existencie je problémom, ktorý nás sprevádza od začiatku empirickej cesty poznávania tohto sveta. Jazyk ako tvrdí E. Cassirer je formou symbolu, ktorá sa pretvára do mnohých podôb ako napríklad fakt, mýtus, legenda...

Cesta, ktorou prešlo mýtické myslenie a aj samotný jazyk ako jeho symbolická forma v deklarovanej subjektívnej realite, je stále neukončeným fenoménom. C. L. Strauss vo svojej knihe *Myslenie prírodných národov,* rozoberá práve otázku myslenia a pochopenia. Pre nás je mytologický jazyk len metaforou, ktorá tvorí interesantné príbehy o svete mimo naše chápanie. (Strauss, 1971) Avšak pochopiť podstatu nie je nutné cez fakty, lebo práve „mýtus“ nám môže dať myšlienkový kritický náhľad z perspektívy metafory.

**21. storočie svet mýtov**

Čím je mýtus dnes? Príbehom či rozprávkou? Pre bežného človeka je mýtus niečo čo už dávno nie je aktuálne, avšak tu sme ďaleko od pravdy. Dnešný svet pretvoril mýtus na taký rozmer aký nedosahoval ani v období starovekého grécka. Moderná doba, písmo a kníhtlač otvorili cestu pre nové možnosti šírenia moderného poňatia mýtov. Mýtus sa v 21. storočí stal konštantou ľudského chápania aj vďaka médiám a sociálnym sieťam. Nikdy nebolo ľahšie vytvoriť mýtus či legendu ako v dobe plnej moderných dorozumievacích prostriedkov. Mýtus sa stáva konštantou ľudského dorozumievania a symbolom metaforizmu modernej doby.

*,, Konštanty našej skúsenosti sa stále znovu ukazujú ako iba relatívne konštanty, ktoré zase potrebujú oporu a odôvodnenie v niečom inom, v niečom pevnejšom.“[[2]](#footnote-2)*

V minulosti boli mýty tým jediným možným vysvetlením, nešlo len o konštanty, ktoré tvorili pochopenie a myslenie ale aj o oporný stĺp chápania. V dnešnej dobe rovnako ako hovorí E. Cassirer, chceme mať oporu poznávania a vnímania v niečom pevnejšom ako je mytologická predstava. Oporu nachádzame vo vede, modernej metodológii a nepochybne aj v jazyku. Moderné mýty si často ľudia spájajú s pojmom mestské legendy, avšak moderné mýty sú takmer všade a majú prevažne metaforicko-lingvistickú zjednodušujúcu funkciu. Takéto mýty a metafory vytvárame najmä v jazykovom prejave. Tieto mýty slúžia na zjednodušenie verbálnej komunikácie. Napríklad veta : ,, Vychádza slnko.“, všetci dobre vieme na základe vedeckého skúmania, o ktoré sa opierame, že slnko nevychádza ani nezapadá, ale že pohyb slnka po oblohe spôsobuje rotácia našej planéty Zem. Napriek tomu pre jednoduchšie pochopenie a vysvetlenie sme si vytvorili túto konštantu vychádzania a zapadania slnka, ktorá má, ale ako moderný mýtus oporu vo vede a faktoch.

Vyššie som spomínal funkcie mýtu v minulosti. Dnes zastáva prevažne funkciu zjednodušenia a zastrašovania. Rodičia strašia deti legendami a mýtami o Krampusovi či čiernej sanitke, aby si uľahčili výchovu, a získali istú formu poslušnosti.

Problémom moderného vnímania mýtu je založený na rovnakom rozpore ako poznáme z náboženstva, a to veda a mýtus. Sú veda a mýtus nevyhnutne protiklady?

*„Keď navzájom porovnávame empiricko-vedecký  a mýtický obraz sveta,  vyjde nám rýchlo najavo,  že protiklad medzi oboma nespočíva v tom,  že pri porovnávaní a vykladaní skutočnosti používajú odlišné kategórie.  Mýtus a empiricko-vedecké poznanie  sa neodlišujú povahovou a kvalitou kategórií, ale ich modalitou. Spôsoby spojenia,  ktoré obe využívajú,  aby zmyslovo rozmanitému dali formu jednoty, aby vnútili tvár tomu,  čo je rozpoltené,  sú analogické a odpovedajú si. Sú to tie isté najobľúbenejšie formy nazerania a myslenia ktoré konštituujú jednotu vedomia ako takú a tým  aj jednotu mýtického,  ako aj čisté poznávacie vedomie.“[[3]](#footnote-3)*

Mýtus teda nevystupuje v modernom svete v protiklade ku vedeckej metodológii, ale práve naopak. Hypotézy položené na úroveň metafory sa stávajú nie len prvotným základom pre vedeckú teóriu, ale aj jej neoddeliteľnou súčasťou. Na akých úrovniach teda vnímame a máme možnosť vnímať mýtus vo svete modernej doby? Jazyk, myšlienkové zjednodušovanie, mestské legendy a príbehy. V jazyku vzniká úplne iná forma mýtu. Moderný jazyk nabral istú zovšeobecňovaciu funkciu. Na úrovni jazyka sa v modernom diskurze stretávame s problémom samotného pojmu „mýtus“. Často sa stretávame s rôznymi zaužívanými frázami a po nich nasleduje od ostatných veta : ,,To je len mýtus.“ Slovo mýtus sa dnes používa na všetkých úrovniach jazyka a takmer vo všetkých oblastiach života človeka. Prívlastok mýtický či mytologický dnes dostáva takmer čokoľvek. Vedecký mýtus, náboženský mýtus, morálny mýtus atď.

Mýtus tak ako to vnímal aj E. Cassirer sa stal vysoko kultúrnym fenoménom. I samotná politická a štátna štruktúra je založená na mýtu podobných tendenciách. Willard A. Mullins vo svojom príspevku *Myth takes ever New expressions*  píše:

*„Politický život však nie je jedinou formou spoločenskej existencie človeka. V dejinách ľudstva je štát, ako ho poznáme dnes, neskorým výsledkom civilizačného procesu. Človek sa už dávno predtým, než dosiahol túto formu spoločenskej organizovanosti, pokúšal usporiadať svoje city, túžby a myšlienky. Takéto usporiadanie a systematizáciu obsahuje v sebe jazyk, mýtus, náboženstvo a umenie. Ak chceme vypracovať teóriu človeka, musíme vziať do úvahy tento širší základ.“*

Moderné poňatie mýtu sa teda sústreďuje ako kultúrno jazyková zjednodušovacia jednotka, ktorá ma za úlohu zjednodušiť jednu z častí našej ľudskej existencie. Mýtom sa stáva čokoľvek, čo ľudia nevedia vedecky odôvodniť alebo to, čo je vo vedeckej rovine nepochopiteľné. K podobnej formulácii sa dostal aj A. Comte v jednom zo svojich listov *: ,, Všetko, čo nazývame logikou, metafyzikou, ideológiou, je len zbytočnou fantáziou a snom, ak nie priam absurditou.“[[4]](#footnote-4)*

Mýtus sa teda podľa môjho názoru stal nesmrteľnou súčasťou kultúrneho života človeka. Každá éra vnímala mýtus inak a každá historicko-kontextuálna rovina v rámci času čosi pridala alebo ubrala a tak sa mýtus i keď už len v metaforickej rovine stal súčasťou spoločenského diskurzu.

**Zoznam bibliografických odkazov**

CASSIRER, Ernst. *Filosofie symbolických forem*. Praha: Oikoymenh, 1996. Oikúmené (OIKOYMENH). ISBN 8086005119.

CASSIRER, Ernst. *Filosofie symbolických forem*. Praha: Oikoymenh, 1996. Oikúmené (OIKOYMENH). ISBN 8086005100.

Auguste Comte: Lettres a` Valat, s. 89; citované podľa Lévy–Bruhl, L.: La philosophie d’Auguste Comte (anglický prekl. The Philosophy of Comte. New York – London 1903

1. CASSIRER, Ernst. *Filosofie symbolických forem*. Praha: Oikoymenh, 1996. Oikúmené (OIKOYMENH), s. 16 [↑](#footnote-ref-1)
2. CASSIRER, Ernst. *Filosofie symbolických forem*. Praha: Oikoymenh, 1996. Oikúmené (OIKOYMENH), s. 50 [↑](#footnote-ref-2)
3. CASSIRER, Ernst. *Filosofie symbolických forem*. Praha: Oikoymenh, 1996. Oikúmené (OIKOYMENH), s. 83 [↑](#footnote-ref-3)
4. Auguste Comte: Lettres a` Valat, s. 89; citované podľa Lévy–Bruhl, L.: La philosophie d’Auguste Comte (anglický prekl. The Philosophy of Comte. New York – London 1903, s. 247 an.). [↑](#footnote-ref-4)