**PREŠOVSKÁ UNIVERZITA V PREŠOVE**

**FILOZOFICKÁ FAKULTA**

**Inštitút filozofie**

**Pojem individuality v kontexte filozofie**

Seminárna práca

**Dominik Valeš**

Predmet: Súčasná filozofia 3

Vyučujúci: doc. Mgr. Pavol Sucharek, PhD.

Študijný program: Učiteľstvo dejepisu a filozofie

Forma štúdia: Denná

Akademický rok: 2021/2022

Ročník: Tretí

Semester : LS

Študijná skupina: DeFiB

**Úvod**

Pojem subjektívneho postoja je v dnešnej modernej dobe problémom celej society. V tejto práci by som chcel pokúsiť nahliadnuť na individualitu, na príklade výroku z knihy Péče o duši od Jána Patočku, trocha inak. Pokúsim sa o interpretáciu filozofickej individuality ako aj o samotnom pozitívnom a negatívnom vplyve filozofie na schopnosť subjektivity.

**Pojem individuality v kontexte filozofie**

*„Tak to, co jest, se nám odhaluje teprve tenkrát, když jsme nalezli vhodný subjektivní postoj, tak každý problém a každé řešení má své původní duchovní klima, v němžteprve může se rozvinout. Individualita není nic jiného než určitý bod na všeobecné klimatické mapě ducha, bod, z něhož možno přehlédnout širší nebo užší okrsky, bod, který není nikterak principiálně nedosažitelný z jiných míst. Čím Aristotelés je, co pro nás představuje, tím se stal. Individualita je odpočinek po dlouhém zápasu,rozhled z dosaženého vrcholku před dalšími sestupy a výstupy.“(J. Patočka, Peče o duši, zv. 1, s. 90)*

Tento výrok, aj vzhľadom na myšlienku a kontext celej Patočkovej knihy, naozaj prináša dôležitý pohľad na otázku poznania. V tomto výroku je ukrytých viac dôležitých myšlienok takže postupne prejdem všetkými kým sa dostanem k aktualizácii a svojej subjektívnej interpretácii filozofickej individuality.

*„Tak to, co jest, se nám odhaluje teprve tenkrát, když jsme nalezli vhodný subjektivní postoj, tak každý problém a každé řešení má své původní duchovní klima, v němžteprve může se rozvinout...*

Pred tým ako sa nám naskytne príležitosť na riešenie nejakého problému, sa zamyslime. Prečo toľko problémov vzniká? Ako sa vyhnúť riešeniu večných každodenných ťažkostí? Ak sa pýtame túto otázku vieme si hneď aj odpovedať. Nedá sa vyhnúť problémom a je ich tak veľa preto, lebo nemyslíme správne. Často sa ocitneme v situácii kde zahodíme racionalitu emocionalitu empirické skúsenosti a jednáme ako naprogramované stroje, ktoré takto naklonovala akási univerzálna spoločnosť. Filozofia nám ponúka trochu iný pohľad. Ako hovorí Patočka, aby sme mohli k riešeniu akéhokoľvek problému či otázky pristúpiť správne musíme si zvoliť správny postoj. Na základe nášho subjektívneho postoja k problému a aj k samotnému riešeniu sa vytvára akási sféra alebo ako samotný Patočka hovorí „*duchová klíma“.* Každý problém bez ohľadu na to v akej veľkosti a skupine nastal, je riešený len z určitej sféry. Individualita konečného rozhodujúceho výrazne ovplyvňuje riešenie, postup pri riešení a v konečnom dôsledku aj samotný výsledok riešenia. Tento fenomén subjektivity a individuality v subjektívnom konaní a rozhodovaní sa dá vidieť na príklade právnej sféry. Sudca hoci ako znalec práva, zákonov morálnych a sociálnych pravidiel sa v konečnom dôsledku rozhoduje na základe subjektívneho postoja, a ten má každý sudca iný. Ako teda môžeme vedieť „ čo naozaj je?“ Odpoveď je jednoduchá. Nemôžeme. Individualita v každom aspekte rozhodovania každého z nás je zároveň zárukou toho, že nedospejeme ku objektívnej skutočnosti v prvotnom slova zmysle. Niekto by mohol argumentovať proti môjmu tvrdeniu tým, že ale veď predsa existujú dohody, zákony a fakty, ktoré rešpektujú všetci. Samozrejme, ale čím je vlastne zákon? Zákon je v konečnom dôsledku potvrdením názoru jedného človeka, ktorý ho podpíše. Je dôležité si uvedomiť, že aj napriek zdaniu ilúzie rovnakého názoru nikto nemá rovnaký názor, často aj na vzdory tomu, že to o sebe neoblomne tvrdí. Rešpektovanie zákonov a pravidiel je opäť len našou individuálnou vlastnosťou tolerancie napriek často protichodnému názoru našej osobnej subjektivity. Prečo vznikajú rozpory? Nie je to náhodou preto, že vzniká nejaká individuálna cesta na riešenie problému? Ak v každom probléme nájdeme svoj pohľad neovplyvnení ničím z vonku, len vtedy môžeme začať premýšľať o riešení.

*„ Individualita není nic jiného než určitý bod na všeobecné klimatické mapě ducha, bod, z něhož možno přehlédnout širší nebo užší okrsky, bod, který není nikterak principiálně nedosažitelný z jiných míst...“*

Asi nemožno mať Patočkovi za zlé, že individualitu kladie na pomyselnú mapu ducha. Samotná subjektivita a jedinečnosť nás samotných sa neukrýva len v reálnej rovine myslenia faktom. Individualita každého z nás je zložená z našich postojov, emócií, názorov a samozrejme skúseností. Všetky tieto aspekty na našej *„duchovnej mape“* tvoria našu jedinečnosť. Dalo by sa premýšľať nad myšlienkou či sa vo víre dnešnej spoločnosti dá vôbec dosiahnuť nejaká individualita. Faktom však zostáva to, že bez ohľadu na pokrok v sociálnej stránke každý človek je jedinečným indivíduom hodeným do víru problémov a skutočností tohto sveta. Kedy sa teda ocitáme v pomyselnom bode individuality? Filozofia nám odpovedá pomerne jasne. Odpoveďou na individualitu v dnešnej spoločnosti vzhľadom na všetky jej pravidlá a aspekty je „kritické myslenie“.

*„Čím Aristotelés je, co pro nás představuje, tím se stal...“*

Na tejto vete vidíme čo je podstatou individuality pohľadu na niečo. A Patočka to krásne vystihol. Sme to práve a jedine my kto tvorí akúsi definíciu tohto sveta, a to ako ho zadefinujeme, pomenujeme alebo aký zmysel mu dáme taký bude mať, avšak pre každého to bude íné. Aristoteles je dokonalý príklad. Pre mňa ako pre študenta filozofie má väčší význam ako pre nejakého športovca, ktorý sa o ňom učil len na občianskej náuke v základnej škole. Ale skúsme zmeniť podmienky. Športovec si prečíta Aristotelove slová a bude sa v živote riadiť nejakým jeho pravidlom, čo pre neho znamená teraz? Po kritickom náhľade tak povedia cez Aristotelov ďalekohľad sa stal individualitou medzi ostatnými športovcami pre ktorých aj naďalej Aristoteles neznamená nič. Dal mu väčšiu váhu a tak aj iný zmysel. Tento príklad individuálnosti náhľadu sa dá preniesť prakticky na kohokoľvek a čokoľvek. Vidíme, že tak ako tvrdí Patočka všetko má len taký zmysel aký mu my samy pridelíme.

*„Individualita je odpočinek po dlouhém zápasu,rozhled z dosaženého vrcholku před dalšími sestupy a výstupy.“*

Aby som sa ale vrátil ku kritickému mysleniu. Vzhľadom na to ako sú (ne)riešené problémy v našej spoločnosti si dovolím povedať, že každý kto nazerá na svet cez okuliare kritického myslenia je individuálnym dôkazom toho, že dosiahnuť vlastný pohľad na niečo je ako tvrdí Patočka, vydýchnutie si od nátlaku pomyselnej dogmy pohľadu na svet.

Filozofia spoločnosťou často vnímaná ako zbytočná disciplína je práve tou ktorá by mohla, pri správnom vysvetlení, zmeniť svet. Nemôže zle vysvetlená filozofia, či zle vysvetlené kritické nazeranie na svet skôr uškodiť spoločnosti? Samozrejme, že môže. Tak ako všetko tak aj filozofia a jej odkaz v sebe nesú istú dávku nebezpečenstva. Zlé pochopenie radikálnych ideí filozofie akými boli napríklad Marx viedli často až k vojnovým konfliktom. To je stránka ktorej sa nevyhneme a dôvodom je jednoducho povedané ľudská prirodzenosť.

To ako a na základe čoho sa budeme rozhodovať pri riešení komplikácií je na nás. Je len na nás čomu alebo komu dovolíme ovplyvniť naše myslenie a do akej miery. Faktom je, že to nie je ľahká úloha. Naše empirické poznávanie sveta nás učí, že všetko je podriadené niečomu inému. Vo svete kde sa mení informácia na dezinformáciu v priebehu krátkeho času musíme byť pozorný aby sme správne vyhodnotili problémy a zvolili správne riešenie.

Naša individuálna myseľ je ohrozovaná každým dňom viac a viac. Čím modernejší svet tým hlúpejšie ľudstvo. Možno tvrdé slová avšak pravdivé. A v tomto chaose vchádza na svetlo sveta práve filozofia. Každý z nás žije podľa nejakej filozofie či už si to prizná alebo nie. Naša ideológia konania a myslenia je svojím spôsobom individuálnou subjektívnou filozofiou. A to je správny prínos filozofie, vniesť pochybnosti do nami tak dokonalo vymyslenej štruktúry myslenia. Prečo? Pochybnosť je to čo od pradávna viedlo k potvrdzovaniu a vyvráteniu názorov, a tak práve pochybnosť kreuje moderný svet, ktorý je ako vraví Patočka „*v neustálom boji“*. Aj samotný vedecký pokrok neženie nič iné ako pochybnosť toho či sa to nedá inak a možno lepšie. Tieto pochybnosti vznikajú práve kritickým náhľadom na jednotlivé subjekty nášho pozorovania.

V neustálom kolobehu sveta sa stretávame so zápasením rôznych ideológií. Náboženstvo a veda sú nám toho príkladom. V prípade tohto sporu siahajúceho ďaleko do histórie môžeme vidieť absenciu racionálneho chápania ideí. Ak sa na vedu a náboženstvo, resp. cirkev, pozrieme hlbšie zistíme, že v porovnaní z vedou sa veľmi nelíši. Zopár ľudí naprieč históriou sa pokúsilo na to poukázať avšak ich individuálny náhľad na vec sa nestretol s pochopením. Je moderná doma 21. storočia možno je na čase aby sme kriticky začali problém riešiť a nie len stále hľadať vinníka sporov medzi nami.

Filozofia je na ústupe ako v popularite tak aj v užívaní. Dnešná spoločnosť odmieta vyšší stupeň myslenia, lebo je to niečo naviac. Všetci sme nútení premýšľať v určitých hraniciach, ale prečo? Preto aby zopár ľudí mohlo nastaviť rovnaké hranice všetkým z nás. Rovnosť je ilúziou a utópiou v pravom slova zmysle. Nikdy si nebudeme rovný lebo každý z nás je niečím individuálny. V tomto svete je náš zdravý prístup k mysleniu na základe vlastnej individuality cestou k pochopeniu toho čo naozaj je.

Dôležitý aspekt s ktorým sa potyká nepopulárnosť filozofie a teda aj samotné vyššie myslenie je to ako nám je filozofia prezentovaná. A to aj samotnou filozofickou komunitou.

*„Pretože panujú len dva extrémy v rámci filozofickej komunity. Ten prvý je ten, keď majú filozofi pocit, že sa môžu vyjadrovať ku všetkému, pretože je to práve filozofia, ktorá sa venuje otázkam a problémom. A tým druhým extrémom je to, keď sa filozofi od všetkého naopak dištancujú, hoci by ich pohľad na vec priniesol pozitívne výsledky.“[[1]](#footnote-1)*

Filozofia by mohla priniesť pozitívny prerod v kreovaní nášho individuálneho pohľadu len musí správne ukázať svoj prínos. Na to aby sme mohli hľadať pomyselnú pravdu musíme ako hovorí Patočka nájsť ten správny subjektívny postoj a na jeho základe sformovať postup k riešeniu.

**Individualita spása alebo skaza sveta?**

Patočka vo svojej knihe Péče o duši naráža na to, že problémom pri hľadaní akejsi „filozofickej pravdy“ je disharmónia tvrdení. Súhlasím s tvrdením, že pravdu nemožno hľadať tam kde sa vyskytujú dva protichodné názory. Tu nachádzame zásadný problém individuality. Náš subjektívny pohľad veci ozvláštňuje, ale na druhej strane je to práve rozličný pohľad, ktorý vytvára protichodnosť ideí. Ako teda nazerať na svet? Tak ako vo väčšine prípadov je odpoveď niekde uprostred. Základom jedného z možných alternatív myslenia je tolerancia iného názoru, kritický náhľad na vlastný názor a v neposlednom rade byť schopný kreovať svoj názor na základe momentálnych skutočností. Koľko krát sa dostaneme do situácie s protichodným názorom proti tomu nášmu. Často má dokonca iný názor, riešenie či postup lepšie argumenty na obhajobu. To však neznamená, že je náš názor zlý. Znamená to, že musíme svoj názor vystaviť určitému skúmaniu a tak povediac ho aktualizovať. Dôležité pri filozofii a celkovom kritickom myslení je to, aby sme sa vedeli postaviť aj na stranu oponenta a zhodnotiť náš názor z jeho pohľadu. Len vtedy keď dokážeme náš názor podporiť ale uznáme argumenty ktoré jasne ukazujú proti nemu môžeme tvrdiť, že nazeráme na problém správne. Individualita každého z nás je cestou k obnove ale ak sa príliš zahĺbime do myšlienok iných, ba dokonca ich vydávame za vlastné, doslova zabíjame svoju jedinečnosť. Každý kto premýšľa nie ako spoločnosť káže, ale tak ako káže zdravý rozum, zložený z overených informácií, kritického myslenia a individuálneho prístupu môže pokračovať v hľadaní pravdy na ceste plnej lží.

**Záver**

Z Patočkovho pohľadu na individualitu a filozofické aspekty v nej môžeme usúdiť, že Patočka naozaj zaujal nadčasový postoj k tejto otázke individuality a jej potreby v rámci osobného rozvoja pravdy.

**Zoznam bibliografických odkazov**

PATOČKA, Jan, Ivan CHVATÍK a Pavel KOUBA. *Péče o duši*. Praha: Oikoymenh, 1996. ISBN 80-86005-24-0.

VALEŠ, Dominik.2021. ATRAKTÍVNOSŤ FILOZOFIE VO VEREJNOM PRIESTORE. In 17. ŠTUDENTSKÁ VEDECKÁ A UMELECKÁ KONFERENCIA FF PU. Prešov: Prešovská univerzita v Prešove, 2021. ISBN 978-80-555-2859-5, p. 84-89

1. VALEŠ, Dominik.2021. ATRAKTÍVNOSŤ FILOZOFIE VO VEREJNOM PRIESTORE. In 17. ŠTUDENTSKÁ VEDECKÁ A UMELECKÁ KONFERENCIA FF PU. Prešov: Prešovská univerzita v Prešove, 2021., s.89 [↑](#footnote-ref-1)