Filozofia sa snaží pochopiť svet v celku, nie je to čiastková disciplína, ako napr. biológia, fyzika, matematika, ale naopak, jej predmetom záujmu je všetko čo nás obklopuje, lebo len tak môžeme pochopiť podstatu, základ a jadro problému.

A tým je: **čo je svet, kto je človek, prečo to všetko je, prečo nie je radšej nič ako niečo.** Veď nič, prázdno, neexistencia a nebytie je mnohonásobne jednoduchšie ako to všetko, čo nás obklopuje. Každý zo svojho špecifického pohľadu na svet vidí iné priority. Lekár povie, že najdôležitejšie je zdravie, sociológ zase že je to rodina, psychológ duševné zdravie, bankár peniaze ... no len filozof vidí svet celistvo a preto môže najobjektívnejšie posúdiť hodnoty života.

Od mala si kladieme otázky, otravujeme rodičov otázkami prečo je to tak a tak?, kto je tam?, kedy to bude?, ako to funguje?... Zorné pole nášho videnia je široké. V detstve vidíme svet obrazne povedané cez veľkú clonu. Preto máme nekonečný rad otázok. Keď vychodíme školy, dozrieme do samostatnosti, svet poznania sa pre väčšinu ľudí zúži na nevyhnutnú potrebu. To čo potrebujeme vedieť už vieme: vieme ako pripraviť obed, čo urobiť ak nás zastihne búrka, ako si niečo zaobstarať, opraviť, urobiť... Pre bežný život sme sa naučili základné veci už v materskej škôlke, pre vážnejšiu úlohu v živote sme vychodili základnú, strednú a podľa záujmu a potreby i vysokú školu. Tým sa nám clona zúžila na nám potrebnú úroveň. Sme tam sa ešte vynorí nejaká otázka, ale už to nie je každodenná nevyhnutnosť.

No pre istých ľudí sa otázky vynorujú stále, sú to vedci, inžinieri, architekti, vynálezcovia, bádatelia, objavitelia .... a v neposlednom rade i filozofi. Tí vo svojej proste ostali v kladení otázok stále deťmi.

Každý poznaniachtivý človek vo svojej podstate filozofuje. Už keď vyberáme z mnohých možností a porovnávame plusy a mínusy. Skutočná filozofia sa nebojí pustiť i do tém, ktoré presahujú hranice našej skúsenosti: otázky večnosti, nekonečnosti, nesmrteľnosti ...

**Filozofiu môžeme chápať vo viacerých významoch:**

ako veda, ktorá skúma povahu sveta, spoločnosti, človeka ...

ako súhrn názorov jednotlivca, skupiny na riešenie nejakého problému

ako univerzitný odbor

Nepreskúmaný život nestojí za žitie - Sokrates

„Dve veci napĺňajú myseľ vždy novou a rastúcou úctou, čím častejšie a stálejšie sa nimi premýšľanie zaoberá: hviezdne nebo nado mnou a mravný zákon vo mne.“